SLATTACH(8)

NUME
slattach - atașează o interfață de rețea la o linie serială

SINOPSIS
slattach [-dehlLmnqv] [-c comanda] [-p protocol] [-s viteza] [tty]

DESCRIERE
slattach este un program micuț care poate fi folosit pentru a pune o linie normală de terminal („serială”) într-unul din multiplele moduri „de rețea”, permițându-vă astfel să o folosiți pentru legături punct-la-punct (de la unul la altul) cu alte calculatoare.

OPȚIUNI

tty Ruta către un dispozitiv serial, cum ar fi /dev/ttyS*, /dev/cua* sau /dev/ptmx pentru a genera un nou pseudo tty.

[-c comanda]
    Execută comanda atunci când linia este închisă. Acest lucru poate fi utilizat pentru a rula scripturi sau pentru a restabili conexiunile atunci când o legătură se întrerupe.

[-d]
    Activează ieșirea de depanare. Utilă atunci când se încearcă să se determine de ce o anumită configurare nu funcționează.

[-h]
    Iese atunci când se pierde purtătoarea. Acest lucru funcționează atât pe dispozitivele „/dev/tty”, cât și pe „/dev/cua” prin monitorizarea directă a stării purtătoarei la fiecare 15 secunde.

[-v]
    Activează ieșirea descriptivă. Utilă în scripturile shell.

[-q]
    Funcționează în modul silențios - fără niciun mesaj.

[-l]
    Creează un fișier de blocare de tip UUCP pentru dispozitiv în „/var/lock”.

[-n]
    Echivalentă cu comanda „mesg n”.

[-m]
    Nu inițializează linia în modul brut pe 8 biți.

[-e]
    Iese imediat după inițializarea dispozitivului, în loc să aștepte ca linia să se închidă.

[-L]
    Activează funcționarea cu 3 fire. Terminalul este mutat în modul CLOCAL, urmărirea purtătoarei este dezactivată.

[-p protocol]
    Stabilește un anumit tip de protocol care să fie utilizat pe linie. Valoarea implicită este definită ca fiind cslip, adică SLIP comprimat. Alte valori posibile sunt slip (SLIP normal), adaptive (CSLIP/SLIP adaptiv), ppp (Point-to-Point Protocol) și kiss (un protocol utilizat pentru comunicarea cu controlorii de noduri terminale radio de pachete AX.25). Argumentul special tty poate fi utilizat pentru a readuce dispozitivul la funcționarea serială normală. Utilizarea modului „ppp” nu este utilă în mod normal, deoarece ppp necesită un demon ppp suplimentar pppd care să fie activ pe linie. Pentru conexiuni de tip „kiss” trebuie utilizat programul kissattach.

[-s viteza]
    Stabilește o viteză de linie specifică, alta decât cea implicită.

Dacă nu se furnizează niciun argument, se utilizează linia curentă a terminalului (de obicei: dispozitivul de conectare). În caz contrar, se încearcă să se revendice portul terminalului indicat, să se blocheze și să se deschidă.

FIȘIERE
/dev/cua* /var/lock/LCK.* /dev/ttyS* /dev/ptmx

ERORI
Niciuna cunoscută.

CONSULTAȚI ȘI
kissattach(8), dip(8), pppd(8), sliplogin(8)

AUTORI
Fred N. van Kempen, <waltje@uwalt.nl.mugnet.org>
Alan Cox, <Alan.Cox@linux.org>
Miquel van Smoorenburg, <miquels@drinkel.ow.org>
George Shearer, <gshearer@one.net>
Yossi Gottlieb, <yogo@math.tau.ac.il>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.