CUT(1)

NUME
cut - elimină secțiuni din fiecare linie de fișiere

SINOPSIS
cut [OPȚIUNE]... [FIȘIER]...

DESCRIERE

Imprimă părțile selectate ale liniilor din fiecare FIȘIER la ieșirea standard.

Fără FIȘIER, sau când FIȘIER este „-”, citește intrarea standard.

Argumentele obligatorii pentru opțiunile lungi sunt de asemenea obligatorii pentru opțiunile scurte.

-b, --bytes=LISTĂ
    selectează numai aceste poziții de octeți

-c, --characters=LISTĂ
    selectează doar aceste poziții de caractere

--complement
    completează setul de octeți, caractere sau câmpuri selectate

-d, --delimiter=DELIMITATOR
    utilizează DELIMITATOR în loc de TAB pentru delimitarea câmpului

-f, --fields=LISTĂ
    selectează numai aceste câmpuri; de asemenea, imprimă orice linie care nu conține niciun caracter de delimitare, cu excepția cazului în care este specificată opțiunea -s.

-F LIST
    ca -f, dar implică de asemenea -w și -O ' '

-n, --no-partial
    cu -b, nu afișează caracterele multioctet parțiale

-O, --output-delimiter=ȘIR
    utilizează ȘIR ca delimitator de ieșire; implicit este să utilizeze delimitatorul de intrare

-s, --only-delimited
    nu afișează linii care nu conțin delimitatori

-w, --whitespace-delimited[=trimmed]
    utilizează o serie de caractere spațiu ca delimitator de câmp; cu opțiunea „trimmed”, ignoră spațiile în alb de la începutul și sfârșitul câmpului

-z, --zero-terminated
    delimitatorul de linie este NUL, nu linie nouă

--help
    afișează acest mesaj de ajutor și iese

--version
    afișează informațiile despre versiune și iese

Utilizează una și numai una dintre opțiunile -b, -c, -f sau -F. Fiecare LISTĂ este alcătuită dintr-un interval sau mai multe intervale separate prin virgule. Intrarea selectată este scrisă în aceeași ordine în care este citită și este scrisă exact o singură dată. Fiecare interval este unul dintre:

N   Al N-lea octet, caracter sau câmp, numărat de la 1

N-  de la al N-lea octet, caracter sau câmp, până la sfârșitul liniei

N-M de la al N-lea la al M-lea (inclusiv) octet, caracter sau câmp

-M  de la primul până la al M-lea (inclusiv) octet, caracter sau câmp

AUTOR
Scris de David M. Ihnat, David MacKenzie și Jim Meyering.

RAPORTAREA ERORILOR
Raportați erorile la: bug-coreutils@gnu.org
Pagina principală a GNU coreutils: <https://www.gnu.org/software/coreutils/>
Ajutor general pentru utilizarea software-ului GNU: https://www.gnu.org/gethelp/
Raportați orice erori de traducere la: <https://translationproject.org/team/ro.html>

DREPTURI DE AUTOR
Drepturi de autor © 2026 Free Software Foundation, Inc. Licența GPLv3+: GNU GPL versiunea 3 sau ulterioară <https://gnu.org/licenses/gpl.html>.
Acesta este software liber: sunteți liber să-l modificați și să-l redistribuiți. Nu există NICIO GARANȚIE, în limitele prevăzute de lege.

CONSULTAȚI ȘI
Documentația completă este disponibilă la <https://www.gnu.org/software/coreutils/cut>
saul local rulând comanda: «info '(coreutils) cut invocation'»

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.