canonicalize_file_name(3)

NUME
canonicalize_file_name - returnează numele de rută absolut canonicalizat

BIBLIOTECA
Biblioteca C standard (libc, -lc)

SINOPSIS
#define _GNU_SOURCE         /* Consultați feature_test_macros(7) */
#include <stdlib.h>

char *canonicalize_file_name(const char *ruta);

DESCRIERE
Funcția canonicalize_file_name() returnează un șir de caractere cu terminație nulă care conține numele de rută absolut canonizat corespunzător rutei. În șirul returnat, legăturile simbolice sunt rezolvate, la fel ca și componentele numelui de rută . și ... Caracterele de bară oblică consecutive (/) sunt înlocuite cu o singură bară oblică.

Șirul returnat este alocat dinamic de către canonicalize_file_name(), iar apelantul trebuie să elimine alocarea acestuia cu free(3) atunci când nu mai este necesar.

Apelul canonicalize_file_name(ruta) este echivalent cu apelul:

    realpath(ruta, NULL);

VALOAREA RETURNATĂ
În caz de succes, canonicalize_file_name() returnează un șir care se termină cu null. În caz de eroare (de exemplu, o componentă a numelui de rută nu poate fi citită sau nu există), canonicalize_file_name() returnează NULL și configurează errno pentru a indica eroarea.

ERORI-IEȘIRE
A se vedea realpath(3).

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
canonicalize_file_name() | Siguranța firelor | MT-Safe

STANDARDE
GNU.

CONSULTAȚI ȘI
readlink(2), realpath(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.