EVP_PKEY_GET_DEFAULT_DIGEST_NID(3ssl)

NUME
EVP_PKEY_get_default_digest_nid, EVP_PKEY_get_default_digest_name - obține suma de control a semnăturii implicite

SINOPSIS
 #include <openssl/evp.h>

 int EVP_PKEY_get_default_digest_name(EVP_PKEY *pkey,
                                      char *mdname, size_t mdname_sz);
 int EVP_PKEY_get_default_digest_nid(EVP_PKEY *pkey, int *pnid);

DESCRIERE
EVP_PKEY_get_default_digest_name() completează în mdname numele implicit al sumei de control a mesajului pentru operațiile de semnătură cu cheie publică asociate cu cheia pkey, până la cel mult mdname_sz octeți, inclusiv octetul NUL final. Numele poate fi „UNDEF”, ceea ce înseamnă că o sumă de control trebuie (pentru valoarea de răspuns 2) sau poate (pentru valoarea de răspuns 1) să rămână nespecificată.

EVP_PKEY_get_default_digest_nid() stabilește pnid la NID-ul implicit al sumei de control a mesajului pentru operațiile de semnătură cu cheie publică asociate cu cheia pkey. Rețineți că unii algoritmi de semnătură (de exemplu, Ed25519 și Ed448) nu utilizează o sumă de control în timpul semnării. În acest caz, pnid va fi definit la NID_undef. Această funcție este fiabilă numai pentru cheile moștenite, care sunt chei cu EVP_PKEY_ASN1_METHOD; aceste chei au fost de obicei încărcate din motoare sau create cu EVP_PKEY_assign_RSA(3) sau similar.

NOTE
Pentru toți algoritmii de chei publice OpenSSL standard actuali, este returnat SHA256.

VALORI RETURNATE
EVP_PKEY_get_default_digest_name() și EVP_PKEY_get_default_digest_nid() ambele returnează 1 dacă suma de control a mesajului este consultativă (adică pot fi utilizate alte sume de control) și 2 dacă este obligatorie (nu pot fi utilizate alte sume de control). Ele returnează 0 sau o valoare negativă pentru eșec. În special, o valoare returnată de -2 indică faptul că operația nu este acceptată de algoritmul cheii publice.

CONSULTAȚI ȘI
EVP_PKEY_CTX_new(3), EVP_PKEY_sign(3), EVP_PKEY_digestsign_supports_digest(3), EVP_PKEY_verify(3), EVP_PKEY_verify_recover(3),

ISTORIC
Această funcție a fost adăugată în OpenSSL 1.0.0.

DREPTURI DE AUTOR
Drepturi de autor 2006-2023 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.