getnetent(3)

NUME
getnetent, getnetbyname, getnetbyaddr, setnetent, endnetent - obține o intrare din baza de date de rețea

BIBLIOTECA
Biblioteca C standard (libc, -lc)

SINOPSIS
#include <netdb.h>

struct netent *getnetent(void);

struct netent *getnetbyname(const char *name);
struct netent *getnetbyaddr(uint32_t net, int type);

void setnetent(int stayopen);
void endnetent(void);

DESCRIERE
Funcția getnetent() citește următoarea intrare din baza de date a rețelelor și returnează o structură netent care conține câmpurile defalcate din intrarea respectivă. Dacă este necesar, se deschide o conexiune la baza de date.

Funcția getnetbyname() returnează o structură netent pentru intrarea din baza de date care corespunde rețelei name.

Funcția getnetbyaddr() returnează o structură netent pentru intrarea din baza de date care corespunde numărului de rețea net de tipul type. Argumentul net trebuie să fie în ordinea octeților gazdă.

Funcția setnetent() deschide o conexiune la baza de date și stabilește următoarea intrare la prima intrare. Dacă argumentul stayopen este diferit de zero, atunci conexiunea la baza de date nu va fi închisă între apelurile la una dintre funcțiile getnet*().

Funcția endnetent() închide conexiunea la baza de date.

Structura netent este definită în <netdb.h> după cum urmează:

    struct netent {
        char      *n_name;     /* numele oficial al rețelei */
        char     **n_aliases;  /* listă alias */
        int        n_addrtype; /* tipul de adresă de rețea */
        uint32_t   n_net;      /* numărul rețelei */
    }

Membrii structurii netent sunt:

n_name
    Numele oficial al rețelei.

n_aliases
    O listă cu terminație NULL de nume alternative pentru rețea.

n_addrtype
    Tipul numărului de rețea; întotdeauna AF_INET.

n_net
    Numărul rețelei în ordinea octeților gazdă.

VALOAREA RETURNATĂ
Funcțiile getnetent(), getnetbyname() și getnetbyaddr() returnează un indicator la o structură netent alocată static sau un indicator null în cazul în care apare o eroare sau se ajunge la sfârșitul fișierului.

FIȘIERE

/etc/networks
    fișierul bazei de date a rețelelor

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
getnetent() | Siguranța firelor | MT-Unsafe race:netent race:netentbuf env locale
getnetbyname() | Siguranța firelor | MT-Unsafe race:netbyname env locale
getnetbyaddr() | Siguranța firelor | MT-Unsafe race:netbyaddr locale
setnetent(), endnetent() | Siguranța firelor | MT-Unsafe race:netent env locale

În tabelul de mai sus, netent din race:netent semnifică faptul că, dacă oricare dintre funcțiile setnetent(), getnetent() sau endnetent() sunt utilizate în paralel în diferite fire de execuție ale unui program, pot apărea concurențe la accesarea de date.

STANDARDE
POSIX.1-2008.

ISTORIC
POSIX.1-2001, 4.3BSD.

Înainte de glibc 2.2, argumentul net din getnetbyaddr() era de tip long.

CONSULTAȚI ȘI
getnetent_r(3), getprotoent(3), getservent(3)
RFC 1101

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.