PKGCTL-VERSION(1)

NUME
pkgctl-version - verifică și gestionează versiunile pachetelor față de upstream

SINOPSIS

pkgctl version [OPȚIUNI] [SUBCOMANDĂ]

DESCRIERE

Comenzi legate de versiunile pachetelor, inclusiv verificări pentru pachetele învechite.

Utilizează nvchecker(1) și un fișier .nvchecker.toml situat lângă PKGBUILD.

CONFIGURARE

Fișierul .nvchecker.toml trebuie să conțină o secțiune care să corespundă pachetului bază-pachet. Secțiunea bază-pachet „pkgbase” din fișierul .nvchecker.toml specifică sursa și metoda de verificare a celei mai recente versiuni a pachetului corespunzător.

Utilizați pkgctl-version-setup(1) pentru a detecta și a configura automat o configurație de bază nvchecker bazată pe matricea sursă a pachetului PKGBUILD.

Pentru informații detaliate privind diferitele opțiuni de configurare disponibile pentru fișierul .nvchecker.toml, consultați secțiunea privind fișierele de configurare din nvchecker(1). Această documentație oferă informații cu privire la opțiunile posibile care pot fi utilizate pentru a personaliza procesul de verificare a versiunii.

Pentru a furniza chei GitHub sau GitLab pentru nvchecker, trebuie plasat un fișier keyfile.toml în directorul $XDG_CONFIG_HOME/nvchecker`. Acest fișier cheie este utilizat pentru furnizarea jetoanelor de autentificare necesare pentru accesarea API-ului GitHub sau GitLab.

SURSA COMBINATORULUI

Pentru a utiliza sursa combinatorului, secțiunea pkgbase trebuie declarată ca sursă combinatorului. În plus, secțiunile individuale trebuie adăugate utilizând o cheie de tabel între ghilimele, formată din pkgbase urmată de numele etapei, separate prin două două puncte. De exemplu: ["sudo:stage1"].

Acest lucru permite combinarea diferitelor surse într-un singur rezultat sau transformarea în mai multe etape a sursei noastre prin intermediul mai multor expresii regulate.

OPȚIUNI

-h, --help
    Afișează mesajul de ajutor

SUBCOMENZI

pkgctl version check
    Compară versiunile pachetelor locale cu cele din amonte

pkgctl version setup
    Detectează automat și definește o configurație de bază nvchecker

pkgctl version upgrade
    Ajustează PKGBUILD pentru a se potrivi cu cea mai recentă versiune „upstream” (a dezvoltatorilor principali)

CONSULTAȚI ȘI

pkgctl-version-check(1) pkgctl-version-setup(1) pkgctl-version-upgrade(1)

PAGINA WEB PRINCIPALĂ

Vă rugăm să raportați erorile și solicitările de caracteristici în sistemul de urmărire a problemelor. Vă rugăm să faceți tot posibilul pentru a furniza un caz de testare reproductibil pentru erori.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.