BN_NUM_BYTES(3ssl)

NUME
BN_num_bits, BN_num_bytes, BN_num_bits_word - obține dimensiunea BIGNUM

SINOPSIS
 #include <openssl/bn.h>

 int BN_num_bytes(const BIGNUM *a);

 int BN_num_bits(const BIGNUM *a);

 int BN_num_bits_word(BN_ULONG w);

DESCRIERE
BN_num_bytes() returnează dimensiunea unui BIGNUM în octeți.

BN_num_bits_word() returnează numărul de biți semnificativi dintr-un cuvânt. Dacă luăm ca exemplu 0x00000432, returnează 11, nu 16, nu 32. Practic, cu excepția unui zero, returnează floor(log2(w))+1.

BN_num_bits() returnează numărul de biți semnificativi dintr-un BIGNUM, după același principiu ca BN_num_bits_word().

BN_num_bytes() este o macroinstrucțiune.

VALORI RETURNATE
Dimensiunea.

NOTE
Unii au încercat să utilizeze BN_num_bits() pe numere individuale în cheile RSA, DH și DSA și au constatat că nu întotdeauna se obține numărul de biți așteptat (ceva de genul 512, 1024, 2048, ...). Acest lucru se datorează faptului că generarea unui număr cu un anumit număr de biți nu stabilește întotdeauna cei mai mari biți, făcând astfel ca numărul de biți semnificativi să fie puțin mai mic. Dacă doriți să cunoașteți „dimensiunea cheii” unei astfel de chei, fie utilizați funcții precum RSA_size(), DH_size() și DSA_size(), fie utilizați BN_num_bytes() și înmulțiți cu 8 (deși nu există nicio garanție reală că va coincide cu „dimensiunea cheii”, doar o probabilitate mult mai mare).

CONSULTAȚI ȘI
DH_size(3), DSA_size(3), RSA_size(3)

DREPTURI DE AUTOR
Drepturi de autor 2000-2017 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.