DNF5-VERSIONLOCK(8)

NUME
dnf5-versionlock - com,anda «versionlock»

SINOPSIS

dnf5 versionlock <subcomanda> <N-specificație-pachet>...

DESCRIERE

Comanda versionlock din DNF5 ia un set de nume și versiuni pentru pachete și exclude toate celelalte versiuni ale acestor pachete. Acest lucru vă permite să protejați pachetele de actualizarea cu versiuni mai noi. Alternativ, aceasta acceptă o versiune specifică a pachetului pentru a fi exclusă de la actualizări, de exemplu, atunci când este necesar să omiteți o versiune specifică a unui pachet care are probleme cunoscute.

Modulul va parcurge fiecare intrare din fișierul versionlock și va exclude orice pachet cu numele dat care nu corespunde condițiilor enumerate în fișier. Acest lucru este practic la fel ca utilizarea dnf5 --exclude pentru numele pachetului în sine (deoarece nu puteți exclude pachetele instalate), dar dnf va vedea în continuare versiunile pe care le-ați instalat/blocat ca fiind disponibile, astfel încât dnf reinstall va funcționa în continuare.

Rețineți că această comandă nu aplică nicio excludere în operațiile netranzacționale precum repoquery, list, info, etc.

SUBCOMENZI

add
    Adaugă o blocare de versiune „versionlock” pentru toate pachetele disponibile care corespund specificației. Aceasta înseamnă că numai versiunile pachetelor reprezentate de N-specificație-pachet sunt disponibile pentru operațiile de tranzacționare. Specificațiile de pachete NEVRA pe care să se blocheze sunt căutate mai întâi printre pachetele instalate și apoi (dacă nu se găsește niciunul) în toate pachetele disponibile în prezent.

exclude
    Adaugă o excludere (în cadrul versionlock) pentru pachetele disponibile care corespund specificației. Aceasta înseamnă că pachetele reprezentate de N-specificație-pachet vor fi excluse din operațiile de tranzacționare.

clear
    Elimină toate intrările „versionlock”.

delete
    Elimină orice intrare de blocare a versiunii „versionlock” care corespunde.

list - listă
    Listează intrările curente de blocare a versiunii „versionlock”.

EXEMPLE

dnf5 versionlock add acpi
    Dacă pachetul acpi este instalat, îl blochează la versiunea instalată în prezent. Dacă acesta nu este instalat, blochează acpi la oricare dintre versiunile disponibile în prezent.

dnf5 versionlock list
    Afișează configurația curentă a «versionlock».

dnf5 versionlock delete acpi
    Elimină orice reguli pentru pachetul acpi.

dnf5 versionlock exclude iftop-1.2.3-7.fc38
    Exclude versiunea iftop-1.2.3-7.fc38.

FORMATUL FIȘIERULUI VERSIONLOCK

Fișierul versionlock este un fișier TOML stocat în locația /etc/dnf/versionlock.toml. Fișierul trebuie să conțină cheia version, versiunea acceptată în prezent este 1.0. Apoi conține packages - o listă de intrări de blocare. Fiecare intrare constă din numele pachetului și o listă de condiții. Specificarea numelui pachetului acceptă aceeași potrivire a modelului global ca și shell-ul. Toate condițiile trebuie să fie adevărate pentru ca un pachet să corespundă (acestea sunt combinate folosind AND logic). Toate intrările sunt apoi combinate folosind operația OR logic.

  Exemplu de fișier versionlock

    version = "1.0"
    # menține pachetul bash la versiunea 0:5.2.15-5.fc39
    [[packages]]
    name = "bash"               # numele pachetului
    comment = "description"     # descriere opțională a intrării
    [[packages.conditions]]     # condiții pentru pachetul „bash”
    key = "evr"                 # sunt acceptate cheile epoch, evr și arch
    comparator = "="            # sunt acceptați operatorii <, <=, =, >=, > și !=
    value = "0:5.2.15-5.fc39"   # model care să corespundă
    # exclude versiunea iftop-1.2.3-7.fc38 (versionlock exclude iftop-1.2.3-7.fc38)
    [[packages]]
    name = "iftop"
    [[packages.conditions]]
    key = "evr"
    comparator = "!="
    value = "0:1.0-0.31.pre4.fc39"
    # menține acpi la versiunea majoră 3
    [[packages]]
    name = "acpi"
    [[packages.conditions]]
    key = "evr"
    comparator = "<"
    value = "4"
    [[packages.conditions]]
    key = "evr"
    comparator = ">="
    value = "3"
    # menține toate pachetele *nvidia* la versiunea 3:570.*
    [[packages]]
    name = "*nvidia*"
    [[packages.conditions]]
    key = "evr"
    comparator = ">="
    value = "3:570"
    [[packages.conditions]]
    key = "evr"
    comparator = "<"
    value = "3:571"

CONSULTAȚI ȘI
dnf5-specs(7), Specificația modelelor <#specs-misc-ref-label>

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.