RPM-RPMRC(5)

NUME
rpm-rpmrc - configurare compatibilitate platformă rpm

SINOPSIS
VARIABILA: {ARHITECTURA|SO}: VALOARE ...

VARIABILA: ARHITECTURA VALOARE

FIȘIERE
/usr/lib/rpm/rpmrc
/usr/lib/rpm/<vendor>/rpmrc
/etc/rpmrc
~/.config/rpm/rpmrc

DESCRIERE
Arhitectura de nivel scăzut a mașinii și configurarea sistemului de operare în rpm sunt gestionate printr-un set de fișiere rpmrc, definite de ruta-rpmrc. Majoritatea utilizatorilor nu trebuie să se uite niciodată la aceste fișiere, cu atât mai puțin să le modifice.

Fiecare fișier din ruta-rpmrc separat prin două puncte este citit secvențial de rpm pentru informații de configurare. Tildele vor fi extinse la valoarea variabilei de mediu HOME. Primul fișier din rută trebuie să existe, celelalte sunt considerate opționale.

Dacă o valoare este definită de mai multe ori, câștigă ultima intrare. ruta-rpmrc implicită utilizează acest lucru pentru a realiza următoarea ierarhie de configurare a platformei:
1.  Valori implicite din fabrică pentru rpm generic
2.  Configurație specifică furnizorului (distribuției)
3.  Configurație specifică sistemului gazdă
4.  Configurație specifică utilizatorului

În versiunile rpm mai vechi ruta rpmrc per-user era ~/.rpmrc. Aceasta este încă procesată dacă există și noul director de configurare nu există.

CONFIGURARE
ARHITECTURA și SO se referă la informațiile uname(2) despre mașină și sistemul de operare, dar nu sunt echivalente 1:1. Următoarele directive sunt acceptate în fișierele rpmrc:

arch_canon ARHITECTURA: ARHITECTURA_CANONICĂ NUMĂR_ARHITECTURĂ
    Nume și numere de arhitecturi cunoscute pentru alinierea diferitelor ortografii la una canonică. ARHITECTURA_CANONICĂ este aceea la care se referă intrările ARHITECTURA din alte directive rpmrc.

    Numărul nu este utilizat pentru niciun calcul de către rpm, dar trebuie să fie prezent din motive istorice.

arch_compat: ARHITECTURA: ARHITECTURA_COMPATIBILĂ ...
    Declară compatibilitatea între arhitecturile mașinilor, adică mașinile ARHITECTURA pot instala pachete pentru arhitectura ARHITECTURA_COMPATIBILĂ.

archcolor: ARHITECTURA CULOARE
    Declară „culoarea” lui ARHITECTURA. Culoarea se referă la lungimea cuvântului aka bitness al arhitecturii:
    •   0 înseamnă niciuna (pachete noarch și similare)
    •   1 înseamnă pe 32 de biți
    •   2 înseamnă pe 64 de biți

buildarch_compat: ARHITECTURA: ARHITECTURA_COMPATIBILĂ ...
    Declară compatibilitatea între obiectivele arhitecturilor de compilare, adică mașinile cu ARHITECTURA pot produce binari ARHITECTURA_COMPATIBILĂ.

buildarchtranslate: ARHITECTURA: ARHITECTURA_CONVERTITĂ
    Converteștee automat arhitectura detectată a gazdei ARHITECTURA în ARHITECTURA_CONVERTITĂ atunci când construiește pachete. Acest lucru este utilizat pentru a asocia subarhitecturile la una principală, de exemplu, atunci când construim pe o gazdă x86_64_v2 dorim ca pachetul generat să fie din arhitectura principală x86_64.

optflags: ARHITECTURA OPTFLAGS
    Fanioanele compilatorului de utilizat la construirea pachetelor pentru arhitectura ARHITECTURA. Valoarea OPTFLAGS este disponibilă ca macro %{optflags} în fișierele spec.

os_canon: SO: SO_CANONIC NUMĂR_SO
    Nume și numere de sisteme de operare cunoscute pentru alinierea diferitelor ortografii la una canonică. valoarea SO_CANONIC este aceea la care se referă intrările OS din alte directive rpmrc.

    Numărul nu este utilizat pentru niciun calcul de către rpm, dar trebuie să fie prezent din motive istorice.

os_compat: SO: SO_COMPATIBIL ...
    Declară compatibilitatea între sistemele de operare, de exemplu: o mașină SO poate instala pachete pentru sistemul de operare SO_COMPATIBIL.

MEDIU
Dacă variabila de mediu XDG_CONFIG_HOME este definită, aceasta înlocuiește ~/.config în ruta-rpmrc.

CONSULTAȚI ȘI
rpm(8), rpm-common(8), rpm-config(5), rpm-macros(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.