sane-canon630u(5)

NUME
sane-canon630u - controlor SANE pentru scanerul plat USB Canon 630u

DESCRIERE
Biblioteca sane-canon630u implementează un controlor SANE (Scanner Access Now Easy) care oferă acces la următoarele scannere plate Canon:

    CanoScan 630u
    CanoScan 636u

Scanarea color este acceptată la 75, 150, 300 și 600 dpi, iar gamma și câștigul analogic sunt reglabile.

TESTERII SUNT BINEVENITI. Trimiteți rapoartele de erori și comentariile dvs. la Nathan Rutman <nthn1@yahoo.com>.

CONFIGURARE
Conținutul fișierului canon630u.conf este o listă de nume de dispozitive care corespund scanerelor Canon USB. Liniile goale și liniile care încep cu un simbol hash (#) sunt ignorate. Doar un singur nume de dispozitiv poate fi listat în canon630u.conf. Programul sane-find-scanner(1) ajută la aflarea dispozitivului corect. În Linux, un astfel de nume de dispozitiv ar putea fi /dev/usb/scanner0, de exemplu. Pentru detalii, consultați sane-usb(5).

Acest controlor de scaner specific produsului utilizează controlorul USB de nivel inferior al nucleului „scanner”. Căutați „Driver=usbscanner” în /proc/bus/usb/devices. Dacă găsiți „Driver=(none)”, încercați să-l forțați cu insmod scanner vendor=0x04a9 product=0x2204.

NOTE

Din cauza refuzului Canon de a furniza documentația scanerului, acest software a fost dezvoltat prin analiza traficului USB al driverului Windows 2000. Așadar, lucruri precum procedura de calibrare am cam inventat-o. Se pare că funcționează pentru scanerul meu. Dacă aveți plângeri, anunțați-mă.

Acest controlor necesită capacitatea de a trimite mesaje de control USB, disponibilă în kernelul 2.4.12 sau într-o versiune ulterioară.

Unii utilizatori au raportat că acest controlor nu funcționează deloc. Aceasta pare a fi o problemă specifică hardware-ului, deși nu știu exact care este problema. Dacă aveți probleme, vă rog să-mi trimiteți informațiile din /proc/bus/usb/devices, /proc/pci, versiunea controlorului din nucleu scanner.c, din /var/log/messages și ieșirea din SANE_DEBUG_CANON630U=12 scanimage > /dev/null.

FIȘIERE

/etc/sane.d/canon630u.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/sane/libsane-canon630u.a
    Biblioteca statică care implementează acest controlor.

/usr/lib/sane/libsane-canon630u.so
    Biblioteca partajată care implementează acest controlor (prezentă pe sistemele care acceptă încărcare dinamică).

/tmp/canon.cal
    Fișierul de calibrare utilizat pentru a normaliza luminozitatea pixelilor. Acesta este calculat de fiecare dată când scanerul este utilizat pentru prima dată după ce a rămas fără alimentare. Ștergerea acestui fișier va forța recalibrarea.

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. În sistemele *NIX, directoarele sunt separate prin două puncte („:”), în OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul de separare a directoarelor, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_CANON630U
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii. Exemplu:
    SANE_DEBUG_CANON630U=12 scanimage > /dev/null

CONSULTAȚI ȘI
sane(7), sane-usb(5), sane-find-scanner(1)
http://canon-fb630u.sourceforge.net/

AUTOR
Nathan Rutman

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.