AUPARSE_INTERPRET_FIELD(3)

NUME
auparse_interpret_field, auparse_interpret_realpath,auparse_interpret_sock_family,auparse_interpret_sock_port,auparse_interpret_sock_address - obține valoarea interpretată a câmpului curent

SINOPSIS
#include <auparse.h>

const char *auparse_interpret_field(const auparse_state_t *au);
const char *auparse_interpret_realpath(const auparse_state_t *au);
const char *auparse_interpret_sock_family(auparse_state_t *au);
const char *auparse_interpret_sock_port(auparse_state_t *au);
const char *auparse_interpret_sock_address(const auparse_state_t *au);

DESCRIERE
auparse_interpret_field permite accesul la valoarea interpretată în câmpul curent al înregistrării curente din evenimentul curent. Șirul returnat este eludat folosind metoda aleasă. Valoarea returnată va fi distrusă dacă apelați din nou această funcție. Dacă trebuie să interpretați un alt câmp și să păstrați această valoare, va trebui să o copiați pentru a o utiliza ulterior. Exemple de elemente care pot fi interpretate sunt: uid, gid, numere syscall, coduri de ieșire, rute de fișiere, adrese de socluri, permisiuni, moduri și capacități. Este probabil ca în viitor să apară și altele. Dacă o valoare nu poate fi interpretată, se returnează valoarea sa originală. auparse_interpret_realpath este similară cu auparse_interpret_field, cu excepția faptului că va apela realpath pe rezultatele lipirii cwd și fișierului împreună. Acest lucru implică, de asemenea, că este valid să fie apelată numai pentru numele fișierului dat într-o înregistrare PATH. auparse_interpret_sock_family va returna numai porțiunea de familie de socluri a unei adrese de soclu. auparse_interpret_sock_port va returna doar porțiunea de port a unei adrese de soclu. Nu toate familiile de socluri au un port. În acest caz, veți obține o valoare NULL, iar cea mai bună opțiune este să utilizați funcția de interpretare normală. auparse_interpret_sock_address va returna doar porțiunea de adresă a unei adrese de soclu. Nu toate familiile de socluri au o adresă IP. În acest caz, veți obține o valoare NULL, iar cea mai bună opțiune este să utilizați funcția de interpretare normală.

VALOAREA RETURNATĂ
Returnează NULL dacă există o eroare, altfel un indicator către valoarea interpretată.

CONSULTAȚI ȘI
auparse_get_field_int(3), auparse_get_field_str(3), auparse_set_escape_mode(3).

AUTOR
Steve Grubb

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.