getpass(3)

NUME
getpass - obține o parolă

BIBLIOTECA
Biblioteca C standard (libc, -lc)

SINOPSIS
#include <unistd.h>

[[depreciat]] char *getpass(const char *prompt);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

getpass():
    Începând cu glibc 2.2.2:
        _XOPEN_SOURCE && ! (_POSIX_C_SOURCE >= 200112L)
            || /* glibc >= 2.19: */ _DEFAULT_SOURCE
            || /* glibc <= 2.19: */ _BSD_SOURCE
    Înainte de glibc 2.2.2:
        nimic

DESCRIERE
Această funcție este învechită. Nu o utilizați. A se vedea NOTE. Dacă doriți să citiți datele de intrare fără activarea ecoului terminalului, consultați descrierea fanionului ECHO din termios(3).

Funcția getpass() deschide /dev/tty (terminalul de control al procesului), emite șirul prompt, dezactivează ecoul, citește o linie (parola), restabilește starea terminalului și închide din nou /dev/tty.

VALOAREA RETURNATĂ
Funcția getpass() returnează un indicator către o memorie tampon statică care conține (primii PASS_MAX octeți ai) parolei fără linia nouă de sfârșit, terminată cu un octet nul ('\0'). Această memorie tampon poate fi suprascrisă de un apel următor. În caz de eroare, se restabilește starea terminalului, errno este configurată pentru a indica eroarea, și se returnează NULL.

ERORI-IEȘIRE

ENXIO
    Procesul nu are un terminal de control.

FIȘIERE
/dev/tty

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
getpass() | Siguranța firelor | MT-Unsafe term

STANDARDE
Niciunul.

ISTORIC
Versiunea 7 AT&T UNIX. Prezentă în SUSv2, dar marcată ca „LEGACY”. Eliminată în POSIX.1-2001.

NOTE
Ar trebui să utilizați în schimb readpassphrase(3bsd), furnizat de libbsd.

În implementarea bibliotecii GNU C, dacă /dev/tty nu poate fi deschis, promptul este scris în stderr și parola este citită din stdin. Nu există nicio limită în ceea ce privește lungimea parolei. Editarea liniei nu este dezactivată.

În conformitate cu SUSv2, valoarea lui PASS_MAX trebuie definită în <limits.h> în cazul în care este mai mică de 8 și poate fi obținută în orice caz folosind sysconf(_SC_PASS_MAX). Cu toate acestea, POSIX.2 retrage constantele PASS_MAX și _SC_PASS_MAX, precum și funcția getpass(). Versiunea glibc acceptă _SC_PASS_MAX și returnează BUFSIZ (de exemplu, 8192).

ERORI
Procesul apelant trebuie să anuleze parola cât mai curând posibil pentru a evita ca parola în clar să rămână vizibilă în spațiul de adrese al procesului.

CONSULTAȚI ȘI
crypt(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.