RPM-PLUGIN-UNSHARE(8)

NUME

rpm-plugin-unshare - modul eliminare de partajare „unshare” pentru gestionarul de pachete RPM

DESCRIERE

Acest modul permite utilizarea diferitelor tehnologii legate de spațiul de nume specifice Linux în cadrul tranzacțiilor, cum ar fi securizarea și limitarea accesului scripturilor la resurse.

CONFIGURARE

Acest modul implementează următoarele opțiuni configurabile:

%__transaction_unshare_paths

    O listă de rute separate prin două puncte („:”) care se montează în mod privat în timpul executării scripturilor. Exemple tipice ar fi „/tmp” pentru a proteja împotriva utilizării nesigure a fișierelor temporare în interiorul scripturilor și „/home” pentru a împiedica scripturile să acceseze directoarele personale ale utilizatorilor. Atunci când partajarea rutei este activată, orice montări efectuate de scripturi sunt, de asemenea, private pentru scripturi (și viceversa, modificările de montare pe gazdă nu sunt vizibile pentru scripturi).

    Montarea privată în operațiile chroot nu este implementată.

%__transaction_unshare_nonet

    O valoare diferită de zero dezactivează accesul la rețea în timpul executării scriptului.

Consultați rpm-plugins(8) despre cum să controlați modulele în general.

CONSULTAȚI ȘI

dbus-monitor(1), rpm-plugins(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.