wcstok(3)

NUME
wcstok - împarte șirul de caractere late în simboluri

BIBLIOTECA
Biblioteca C standard (libc, -lc)

SINOPSIS
#include <wchar.h>

wchar_t *wcstok(wchar_t *restrict wcs, const wchar_t *restrict delim,
                wchar_t **restrict ptr);

DESCRIERE
Funcția wcstok() este echivalentul în caractere late al funcției strtok(3), cu un argument suplimentar pentru a o face sigură pentru mai multe fire. Aceasta poate fi utilizată pentru a diviza un șir de caractere late wcs în simboluri, unde un simbol este definit ca o subșir care nu conține niciun caracter lat din delim.

Căutarea începe de la wcs, dacă wcs nu este NULL, sau de la *ptr, dacă wcs este NULL. În primul rând, orice caracter lat de delimitare este sărit, adică indicatorul este avansat dincolo de orice caracter lat care apare în delim. În cazul în care se ajunge la sfârșitul șirului de caractere late, wcstok() returnează NULL, pentru a indica faptul că nu au fost găsite simboluri, și stochează o valoare corespunzătoare în *ptr, astfel încât apelurile ulterioare la wcstok() vor continua să returneze NULL. În caz contrar, funcția wcstok() recunoaște începutul unui simbol și returnează un indicator către acesta, dar înainte de a face acest lucru, termină în zero simbolul prin înlocuirea următorului caracter lat care apare în delim cu un caracter lat nul (L'\0') și actualizează *ptr astfel încât apelurile ulterioare să continue căutarea după sfârșitul simbolului recunoscut.

VALOAREA RETURNATĂ
Funcția wcstok() returnează un indicator către următorul simbol sau NULL dacă nu a fost găsit niciun alt simbol.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
wcstok() | Siguranța firelor | MT-Safe

STANDARDE
C11, POSIX.1-2008.

ISTORIC
POSIX.1-2001, C99.

NOTE
Șirul original de caractere late wcs este modificat în mod distructiv în timpul operației.

EXEMPLE
Următorul cod face o buclă printre simbolurile conținute într-un șir de caractere late.

    wchar_t *wcs = ...;
    wchar_t *token;
    wchar_t *state;
    for (token = wcstok(wcs, L" \t\n", &state);
        token != NULL;
        token = wcstok(NULL, L" \t\n", &state)) {
        ...
    }

CONSULTAȚI ȘI
strtok(3), wcschr(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.