STARTX(1)

NUME
startx - inițializează o sesiune X

SINOPSIS
startx [ [ client ] opțiuni ... ] [ -- [ server ] [ afișaj ] opțiuni ... ]

DESCRIERE
Scriptul startx este o interfață pentru xinit(1) care oferă o interfață utilizator ceva mai plăcută pentru rularea unei singure sesiuni a sistemului X Window. Adesea este rulat fără argumente.

Argumentele care urmează imediat după comanda startx sunt utilizate pentru a porni un client în același mod ca și xinit(1). Argumentul special „--” marchează sfârșitul argumentelor clientului și începutul opțiunilor serverului. Poate fi convenabil să se specifice opțiunile serverului cu «startx» pentru a le modifica în funcție de fiecare sesiune. Urmează câteva exemple de specificare a argumentelor serverului; consultați pagina de manual a serverului X pentru a determina care sunt argumentele legale.

    startx -- -depth 16

    startx -- -dpi 100

    startx -- -layout Multihead

Pentru a determina clientul care urmează să ruleze, startx verifică mai întâi variabila de mediu XINITRC pentru un nume de fișier. Dacă această variabilă nu este definită sau nu conține un nume de fișier, caută un fișier numit .xinitrc în directorul personal al utilizatorului. Dacă acesta nu este găsit, se utilizează fișierul xinitrc din directorul de bibliotecă xinit. În cazul în care sunt date opțiuni de client în linia de comandă, acestea anulează acest comportament și revin la comportamentul xinit(1). Pentru a determina serverul care trebuie să ruleze, startx verifică variabila de mediu XSERVERRC pentru un nume de fișier. Dacă această variabilă nu este definită sau nu conține un nume de fișier, caută un fișier numit .xserverrc în directorul personal al utilizatorului. Dacă acesta nu este găsit, se utilizează fișierul xserverrc din directorul de bibliotecă xinit. În cazul în care sunt date opțiuni de server în linia de comandă, acestea anulează acest comportament și revin la comportamentul xinit(1). Utilizatorii rareori trebuie să furnizeze un fișier .xserverrc. Consultați pagina de manual xinit(1) pentru mai multe detalii despre argumente.

Fișierele xinitrc și xserverrc pentru întregul sistem se găsesc în directorul /etc/X11/xinit.

.xinitrc este de obicei un script shell care pornește mai mulți clienți în funcție de preferințele utilizatorului. Când acest script shell iese, startx omoară serverul și efectuează orice altă închidere de sesiune necesară. Majoritatea clienților porniți de .xinitrc ar trebui să fie executați în fundal. Ultimul client ar trebui să ruleze în prim-plan; atunci când acesta iese, sesiunea va ieși. Oamenii aleg adesea un manager de sesiune, un manager de ferestre sau xterm ca și client „magic”.

EXEMPLU

Mai jos este un exemplu .xinitrc care pornește mai multe aplicații și lasă managerul de ferestre să ruleze ca „ultima” aplicație. Presupunând că managerul de ferestre a fost configurat corespunzător, utilizatorul alege apoi elementul de meniu „Ieșire” pentru a închide X.

xrdb -load $HOME/.Xresources
xsetroot -solid gray &
xbiff -geometry -430+5 &
oclock -geometry 75x75-0-0 &
xload -geometry -80-0 &
xterm -geometry +0+60 -ls &
xterm -geometry +0-100 &
xconsole -geometry -0+0 -fn 5x7 &
exec twm

VARIABILE DE MEDIU

DISPLAY
    Această variabilă primește numele afișajului la care trebuie să se conecteze clienții. Rețineți că această variabilă este „definită”, nu citită.

XAUTHORITY
    Această variabilă, dacă nu este deja definită, este definită la $(HOME)/.Xauthority. Aceasta are rolul de a împiedica serverul X, dacă nu primește argumentul -auth, să configureze automat o autentificare nesigură bazată pe gazdă pentru gazda locală. Consultați paginile de manual Xserver(1) și Xsecurity(7) pentru mai multe informații despre autentificarea client/server X.

XINITRC
    Această variabilă trebuie să conțină locația unui fișier „xinitrc”. Dacă nu este definită, se va utiliza $(HOME)/.xinitrc sau /etc/X11/xinit/xinitrc.

XSERVERRC
    Această variabilă trebuie să conțină locația unui fișier „xserver”. Dacă nu este definită, se va utiliza $(HOME)/.xserverrc sau /etc/X11/xinit/xserverrc.

FIȘIERE

$(HOME)/.xinitrc
    Client de executat. De obicei, un script shell care rulează mai multe programe în fundal.

$(HOME)/.xserverrc
    Serverul de executat. Valoarea implicită este X.

/etc/X11/xinit/xinitrc
    Clientul care se execută dacă utilizatorul nu are un fișier .xinitrc.

/etc/X11/xinit/xserverrc
    Serverul care se execută în cazul în care utilizatorul nu are un fișier .xserverrc.

CONSULTAȚI ȘI
xinit(1), X(7), Xserver(1), Xorg(1), xorg.conf(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.