getsockname(2)

NUME
getsockname - obține numele soclului

BIBLIOTECA
Biblioteca C standard (libc, -lc)

SINOPSIS
#include <sys/socket.h>

int getsockname(int sockfd, struct sockaddr *restrict addr,
                socklen_t *restrict addrlen);

DESCRIERE
getsockname() returnează adresa curentă la care este legat soclul sockfd, în memoria tampon indicată de addr. Argumentul addrlen trebuie inițializat pentru a indica cantitatea de spațiu (în octeți) indicată de addr. La întoarcere, acesta conține dimensiunea reală a adresei soclului.

Adresa returnată este trunchiată în cazul în care memoria tampon furnizată este prea mică; în acest caz, addrlen va returna o valoare mai mare decât cea furnizată la apel.

VALOAREA RETURNATĂ
În caz de succes, se returnează zero. În caz de eroare, se returnează -1, iar errno este configurată pentru a indica eroarea.

ERORI-IEȘIRE

EBADF
    Argumentul sockfd nu este un descriptor de fișier valid.

EFAULT
    Argumentul adresa indică o memorie care nu se află într-o parte validă a spațiului de adrese al procesului.

EINVAL
    lungimea-adresei nu este validă (de exemplu, este negativă).

ENOBUFS
    Resursele disponibile în sistem au fost insuficiente pentru a efectua operația.

ENOTSOCK
    Descriptorul de fișier sockfd nu se referă la un soclu.

STANDARDE
POSIX.1-2024.

ISTORIC
POSIX.1-2001, SVr4, 4.2BSD.

CONSULTAȚI ȘI
bind(2), socket(2), getifaddrs(3), ip(7), socket(7), unix(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.