PLIPCONFIG(8)

NUME
plipconfig - ajustează fin parametrii dispozitivului PLIP

SINOPSIS
plipconfig interfața [nibble NN] [trigger NN]
plipconfig [-V] [--version] [-h] [--help]

DESCRIERE
Plipconfig este utilizat pentru a îmbunătăți (sperăm) performanța PLIP prin modificarea parametrilor de sincronizare impliciți utilizați de protocolul PLIP. Rezultatele depind de hardware-ul portului paralel, de cablu și de viteza CPU a fiecărei mașini de la fiecare capăt al legăturii PLIP.

Dacă se dă un singur argument interfața, plipconfig afișează numai starea interfeței date. În caz contrar, va încerca să configureze opțiunile.

OPȚIUNI

nibble NN
    Stabilește valoarea de așteptare nibble în microsecunde. Valoarea implicită este 3000.

trigger NN
    Stabilește valoarea de așteptare a declanșatorului (trigger) în microsecunde. Valoarea implicită este 500.

În unele cazuri, viteza PLIP poate fi îmbunătățită prin scăderea valorilor implicite. Valorile prea mici pot cauza utilizarea excesivă a CPU, un timp de răspuns slab la întreruperi, ceea ce duce la pierderea caracterelor de către porturile seriale sau la pierderea pachetelor PLIP. Modificarea MTU plip poate afecta, de asemenea, viteza PLIP.

NOTĂ
Dacă nu primiți niciun răspuns, este mult mai probabil ca irq-ul să fie greșit și trebuie definit cu ifconfig. Cele câteva cazuri în care parametrii impliciți vor fi prea rapizi sunt cele în care se utilizează cabluri foarte lungi. Acest lucru nu ar trebui să se întâmple niciodată, deoarece portul paralel nu este specificat sau proiectat pentru utilizarea cablurilor lungi.

CONSULTAȚI ȘI
ifconfig(8)

ERORI
Nu sunt.

AUTOR
John Paul Morrison, <jmorriso@bogomips.ee.ubc.ca>, <ve7jpm@ve7jpm.ampr.org>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.