proc_pid_mounts(5)

NUME
/proc/pid/mounts - sistemele de fișiere montate

DESCRIERE

/proc/pid/mounts (începând cu Linux 2.4.19)
    Acest fișier enumeră toate sistemele de fișiere montate în prezent în spațiul de nume de montare al procesului (a se vedea mount_namespaces(7)). Formatul acestui fișier este documentat în fstab(5).

    Începând cu Linux 2.6.15, acest fișier poate fi interogat: după deschiderea fișierului pentru citire, o modificare a acestui fișier (adică, montarea sau demontarea sistemului de fișiere) face ca select(2) să marcheze descriptorul fișierului ca având o condiție excepțională și poll(2) și epoll_wait(2) marchează fișierul ca având un eveniment prioritar (POLLPRI). Înainte de Linux 2.6.30, o modificare a acestui fișier era indicată de descriptorul de fișier fiind marcat cu permisiune de citire pentru select(2) și fiind marcat ca având o condiție de eroare pentru poll(2) și epoll_wait(2).

/proc/mounts
    Înainte de Linux 2.4.19, acest fișier era o listă a tuturor sistemelor de fișiere montate în prezent pe sistem. Odată cu introducerea spațiilor de nume de montare per-proces în Linux 2.4.19 (consultați mount_namespaces(7)), acest fișier a devenit o legătură către /proc/self/mounts, care enumeră montările din propriul spațiu de nume de montare al procesului. Formatul acestui fișier este documentat în fstab(5).

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.