AUDIT_SET_PID(3)

NUME
audit_set_pid - stabilește ID-ul procesului demonului de audit

SINOPSIS
#include <libaudit.h>

int audit_set_pid(int fd, uint32_t pid, rep_wait_t wmode);"

DESCRIERE
audit_set_pid indică nucleului care este pid-ul demonului de audit. Argumentul fd este un descriptor deschis către soclul netlink de audit. Când pid este stabilit la 0, nucleul va înregistra toate evenimentele în syslog. În caz contrar, va încerca să trimită evenimentele către conexiunea netlink care are același pid dat de această funcție. Dacă, din anumite motive, procesul dispare, nucleul va stabili automat valoarea la 0. De obicei, această funcție este apelată de demonul de audit și nu de un program extern. Dacă wmode este WAIT_YES, funcția va aștepta un ACK de la nucleu.

VALOAREA RETURNATĂ
Valoarea returnată este <= 0 în caz de eroare, altfel este numărul de identificare al secvenței netlink. Această funcție poate avea orice eroare pe care o poate întâlni sendto.

CONSULTAȚI ȘI
audit_open(3), auditd(8).

AUTOR
Steve Grubb

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.