PKGCTL-ISSUE-EDIT(1)

NUME
pkgctl-issue-edit - editează și modifică o problemă

SINOPSIS

pkgctl issue edit [OPIUNI] [ID_PROBLEMĂ]

DESCRIERE

Comanda «pkgctl-issue-edit» este utilizată pentru a modifica o problemă existentă în proiectele de ambalare Arch Linux. Această comandă permite utilizatorilor să actualizeze titlul, descrierea și diverse atribute ale problemei, asigurându-se că informațiile despre problemă rămân exacte și actualizate. De asemenea, oferă o facilitate simplificată pentru ca cei care se ocupă de rezolvarea problemelor să clasifice și să prioritizeze eficient problemele.

Pentru a edita o problemă, utilizatorii trebuie să specifice ID-ul problemei (ID_PROBLEMĂ). În mod implicit, comanda operează în directorul curent, dar utilizatorii pot specifica o bază de pachete diferită, dacă este necesar.

Comanda permite actualizarea directă a titlului și a descrierii problemei. Pentru modificări mai ample, utilizatorii pot edita aceste detalii utilizând un editor de text. Comanda oferă diverse opțiuni pentru stabilirea sau actualizarea etichetelor și atributelor, cum ar fi confidențialitatea, prioritatea, rezolvarea, domeniul de aplicare, gravitatea și starea. Aceste opțiuni ajută la menținerea unei gestiuni clare și organizate a problemelor.

În cazul unei execuții eșuate, comanda se poate recupera automat pentru a se asigura că procesul de editare este finalizat fără a se pierde niciun fel de date.

Această comandă este deosebit de utilă pentru responsabilii și colaboratorii care trebuie să actualizeze detaliile unei probleme pentru a reflecta informații noi sau modificări ale statutului. Aceasta asigură că toate detaliile problemei sunt actualizate cu exactitate, facilitând urmărirea și rezolvarea eficientă.

OPȚIUNI

-p, --package BAZĂ_PACHET
    Interacționează cu BAZĂ_PACHET în loc de directorul curent

-t, --title TITLU
    Utilizează titlul furnizat pentru problemă

-e, --edit
    Editează titlul și descrierea problemei utilizând un editor

--recover
    Recuperare automată după o execuție eșuată

--confidentiality TIP
    Stabilește confidențialitatea problemei

--priority PRIORITATEA
    Stabilește eticheta de prioritate

--resolution MOTIV
    Stabilește eticheta de rezoluție

scope VALOARE_SCOP
    Stabilește eticheta domeniului de aplicare

--severity SEVERITATEA
    Stabilește eticheta de severitate

--status STAREA
    Stabilește eticheta de stare

-h, --help
    Afișează mesajul de ajutor

PAGINA WEB PRINCIPALĂ

Vă rugăm să raportați erorile și solicitările de caracteristici în sistemul de urmărire a problemelor. Vă rugăm să faceți tot posibilul pentru a furniza un caz de testare reproductibil pentru erori.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.