soelim(1)

Nume
soelim - intercalează recursiv cererile sursă în roff sau alte fișiere text

SINOPSIS
soelim [-Crt] [-I dir] [fișier-intrare ...]

soelim --help

soelim -v
soelim --version

Descriere
GNU soelim este un preprocesor pentru sistemul de formatare a documentelor groff(7) soelim elimină cererile de sursă din roff(7) și din alte fișiere text; mai precis, înlocuiește liniile de forma „.so fișier-inclus” din fiecare fișier text fișier-intrare cu conținutul fișierului fișier-inclus în mod recursiv, aplatizând astfel arborele de documente. În mod implicit, acesta scrie și cererile roff lf pentru a înregistra numele și numărul de linie al fiecărui fișier fișier-intrare și fișier-inclus, astfel încât orice mesaj de diagnosticare generat în urma procesării ulterioare să poată fi asociat cu precizie cu fișierul de intrare original. Opțiunile permit ca aceste informații să fie suprimate (-r) sau să fie furnizate în comentarii TeX (-t). În absența argumentelor fișier-intrare, soelim citește fluxul de intrare standard. Programul scrie în fluxul de ieșire standard.

soelim citește argumentul fişier-inclus la fel ca GNU troff. Ignoră spațiile care urmează imediat după “so”; pentru a include o secvență de unul sau mai multe spații inițiale în argument, precedați secvența cu o ghilimea dublă neutră ("). Spațiile care nu sunt de început sunt interpretate literal. O bară oblică inversă urmată de un spațiu (“\ ”) codifică, de asemenea, un spațiu, pentru compatibilitate cu versiunile anterioare ale GNU soelim. Dacă numele fișierului inclus conține o bară oblică inversă, folosiți \\ sau \e pentru a o îngloba. Orice altă secvență de eludare din fișier-inclus, inclusiv „\[rs]”, împiedică soelim să înlocuiască solicitarea sursă. AT&T și versiunile descendente ale soelim nu au nicio modalitate de a include spații în numele fișierelor; ele înlocuiesc primul spațiu întâlnit cu un caracter de linie nouă și încetează interpretarea cererii.

Punctul trebuie să se afle la începutul unei linii și trebuie să fie urmat de „so” fără spații intermediare sau tabulatoare pentru ca soelim să îl gestioneze. Această convenție permite ca cererile sursă să fie „protejate” de la procesarea de către soelim, de exemplu ca parte a definițiilor macro sau a cererilor „if”.

De asemenea, trebuie să existe cel puțin un spațiu între „so” și argumentul său fișier-inclus. Opțiunea -C anulează această cerință.

Cele de mai sus reprezintă limita înțelegerii de către soelim a limbajului roff; aceasta nu înlocuiește, de exemplu, linia de intrare
        .if 1 .so otherfile
cu conținutul din alt-fișier. Prin urmare, cu opțiunea -r, soelim poate fi utilizat pentru procesarea fișierelor text în general.

soelim a fost conceput pentru a gestiona situațiile în care ținta unei cereri de sursă roff necesită un preprocesor cum ar fi eqn(1) , pic(1) , refer(1) , sau tbl(1) Secvența normală de procesare a lui groff(1) este următoarea:

              input        sourced
              file          file
                |             |
                ↓             ↓
            preprocessor → troff → postprocessor
                                          |
                                          ↓
                                       output
                                        file

Adică, fișierele care au ca sursă „so” sunt în mod normal citite doar de către formatorul, troff(1) soelim nu este necesar pentru troff la fișierele sursă.

Dacă un fișier care urmează să fie preluat trebuie, de asemenea, să fie preprocesat, acesta trebuie să fie deja citit înainte ca intrarea să treacă prin preprocesor. soelim, invocat în mod normal prin opțiunea -s a lui groff, se ocupă de acest lucru.

              input
              file
                |
                ↓
              soelim → preprocessor → troff → postprocessor
                ↑                                     |
                |                                     ↓
             sourced                               output
              file                                  file

Opțiuni
--help afișează un mesaj de utilizare, în timp ce -v și --version afișează informații despre versiune; toate acestea ies după aceea.

-C  Recunoaște o linie de intrare care începe cu .so chiar dacă urmează un alt caracter decât un spațiu sau o linie nouă.

-I director
    Caută în directorul dir fișierele fișiere-intrare și fișiere-incluse. Dacă este specificată de mai multe ori, fiecare dir este căutat în ordinea indicată. Pentru a căuta în directorul de lucru curent înaintea altora, adăugați „-I”. în locul dorit; altfel, acesta este căutat ultimul.

-r  Scrie fișierele „raw” (brute); nu adaugă cereri lf.

-t  Emite linii de comentariu TeX care încep cu „%” indicând fișierul curent și numărul liniei, în loc de cereri lf în același scop.

În cazul în care sunt indicate atât -r, cât și -t, ultima specificată este cea care controlează.

Starea de ieșire
soelim iese cu starea 0 în cazul unei operații reușite, cu starea 2 dacă programul nu poate interpreta argumentele din linia de comandă și cu starea 1 dacă întâmpină o eroare în timpul funcționării.

Consultați și
groff(1)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.