ntp_gettime(3)

NUME
ntp_gettime, ntp_gettimex - obține parametrii de timp ( interfață demon NTP)

BIBLIOTECA
Biblioteca C standard (libc, -lc)

SINOPSIS
#include <sys/timex.h>

int ntp_gettime(struct ntptimeval *ntv);
int ntp_gettimex(struct ntptimeval *ntv);

DESCRIERE
Ambele API-uri returnează informații către apelant prin intermediul argumentului ntv, o structură de tipul următor:

    struct ntptimeval {
        struct timeval time;    /* Ora curentă */
        long maxerror;          /* Eroarea maximă */
        long esterror;          /* Eroarea estimată */
        long tai;               /* Decalajul TAI */

        /* Mai mulți octeți de umplutură care permit extinderea viitoare */
    };

Câmpurile acestei structuri sunt următoarele:

time
    Ora curentă, exprimată sub forma unei structuri timeval:

        struct timeval {
            time_t      tv_sec;   /* Secunde de la Epocă */
            suseconds_t tv_usec;  /* Microsecunde */
        };

maxerror
    Eroare maximă, în microsecunde. Această valoare poate fi inițializată de ntp_adjtime(3) și este crescută periodic (în Linux: la fiecare secundă), dar este fixată la o limită superioară (constanta de nucleu NTP_PHASE_MAX, cu o valoare de 16.000).

esterror
    Eroare estimată, în microsecunde. Această valoare poate fi stabilită prin intermediul ntp_adjtime(3) pentru a conține o estimare a diferenței dintre ceasul de sistem și ora reală. Această valoare nu este utilizată în interiorul nucleului.

tai Decalaj TAI (Timpul atomic internațional).

ntp_gettime() returnează o structură ntptimeval în care sunt completate câmpurile time, maxerror și esterror.

ntp_gettimex() îndeplinește aceeași sarcină ca și ntp_gettime(), dar returnează, de asemenea, informații în câmpul tai.

VALOAREA RETURNATĂ
Valorile de retur pentru ntp_gettime() și ntp_gettimex() sunt aceleași ca pentru adjtimex(2). Având în vedere un argument de indicator corect, aceste funcții reușesc întotdeauna.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
ntp_gettime(), ntp_gettimex() | Siguranța firelor | MT-Safe

STANDARDE

ntp_gettime()
    Interfața de program de aplicație NTP a nucleului.

ntp_gettimex()
    GNU.

ISTORIC

ntp_gettime()
    glibc 2.1.

ntp_gettimex()
    glibc 2.12.

CONSULTAȚI ȘI
adjtimex(2), ntp_adjtime(3), time(7)

NTP „Kernel Application Program Interface” (http://www.slac.stanford.edu/comp/unix/package/rtems/src/ssrlApps/ntpNanoclock/api.htm)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.