proc_pid_cmdline(5)

NUME
/proc/pid/cmdline - linia de comandă

DESCRIERE

/proc/pid/cmdline
    Acest fișier numai-pentru-citire conține întreaga linie de comandă pentru proces, cu excepția cazului în care procesul este un zombie. În acest din urmă caz, nu există nimic în acest fișier: adică o citire a acestui fișier va returna 0 caractere.

    Pentru procesele care sunt încă în curs de execuție, argumentele liniei de comandă apar în acest fișier în aceeași dispunere ca și în memoria procesului: Dacă procesul se comportă bine, acesta este un set de șiruri separate de octeți nuli („\0”), cu un alt octet nul după ultimul șir.

    Acesta este cazul obișnuit, dar procesele au libertatea de a suprascrie regiunea de memorie și de a încălca ipotezele privind conținutul sau formatul fișierului /proc/pid/cmdline.

    Dacă, după un execve(2), procesul își modifică șirurile argv, aceste modificări vor apărea aici. Aceasta nu este același lucru cu modificarea matricei argv.

    În plus, un proces poate modifica locația de memorie la care se referă acest fișier prin intermediul operațiilor prctl(2), cum ar fi PR_SET_MM_ARG_START.

    Gândiți-vă la acest fișier ca la linia de comandă pe care procesul dorește să o vedeți.

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.