cdda2ogg(1)

NUME
cdda2ogg, cdda2mp3 - extrage piesele audio de pe CD și le codifică

SINOPSIS

cdda2ogg [ opțiuni ][ dev=dispozitiv ] [prefix-fișier] [opțiuni-ogg]

cdda2mp3 [ opțiuni ][ dev=dispozitiv ] [prefix-fișier] [opțiuni-lame]

DESCRIERE

cdda2ogg este un script care folosește comanda cdda2wav pentru a extrage toate piesele audio cu comanda cdda2wav și a le codifica folosind codificatorul oggenc(1) Ogg Vorbis.

cdda2mp3 este un script care utilizează comanda cdda2wav pentru a extrage toate piesele audio cu comanda cdda2wav și pentru a le codifica cu ajutorul codificatorului lame(1) MP3.

Nu există deocamdată suport CDDB.

OPȚIUNI

-help
    imprimă un mesaj scurt de utilizare și iese.

dev=dispozitiv
    Dispozitivul de la care se citesc datele. În cazul în care există o singură unitate CD-ROM în sistem, opțiunea dev= poate fi omisă. Pentru valorile posibile ale parametrului dispozitiv, consultați pagina de manual cdrecord(1).

-*  Orice altă opțiune care începe cu semnul „-” este transmisă programului cdda2wav.

Orice altă opțiune după argumentul prefix-fișier și care începe cu semnul „-” este pasată programului de codificare.

VARIABILE DE MEDIU
Următoarele variabile de mediu pot fi utilizate pentru a modifica comportamentul comenzilor cdda2ogg și cdda2mp3:

CDDA2WAV
    Definește comanda de extragere a datelor WAV de pe CD. Valoarea implicită este cdda2wav.

CDDA2WAV_OPTS
    Definește opțiunile transmise programului CDDA în timpul extragerii de pe CD. Valoarea implicită este -H -q.

MP_CODER
    Programul de codificare utilizat pentru a comprima datele audio. Valoarea implicită este oggenc pentru cdda2ogg și lame pentru cdda2mp3.

MP_OPTIONS
    Opțiuni transmise programului de codificare. Valoarea implicită este goală.

FILEPREFIX
    Partea de bază a numelui de fișier din fișierele audio rezultate. Numele implicit al fișierului este $TRACK-$FILEPREFIX.ogg pentru cdda2ogg și $TRACK-$FILEPREFIX.mp3 pentru cdda2mp3 dacă nu a fost furnizat niciun argument prefix-fișier în linia de comandă.

FIȘIERE

Dacă sunt prezente următoarele fișiere, atunci scripturile le utilizează ca sursă pentru a stabili valorile implicite locale:

/etc/default/cdda2ogg
    Pentru a configura valorile implicite pentru cdda2ogg.

/etc/default/cdda2mp3
    Pentru a configura valorile implicite pentru cdda2mp3.

Conținutul poate fi configurat pentru a modifica variabilele de mediu sau pentru a stabili valori implicite locale.

CONSULTAȚI ȘI
cdda2wav(1), cdrecord(1), oggenc(1), lame(1).

NOTE

Dacă un CD conține o piesă audio ascunsă înainte de piesa 1, se creează un nume de fișier cu numărul de piesă 00 cu conținutul piesei ascunse.

Programul oggenc(1) face parte din proiectul vorbis-tools. A se vedea http://www.vorbis.com pentru mai multe informații.

Programul lame(1) face parte din proiectul lame. Pentru mai multe informații, consultați http://lame.sourceforge.net/.

AUTOR

Primele versiuni ale scripturilor s-au bazat pe un articol de presă scris de Tom Kludy.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.