fclose(3)

NUME
fclose - închide un flux de date

BIBLIOTECA
Biblioteca C standard (libc, -lc)

SINOPSIS
#include <stdio.h>

int fclose(FILE *flux-date);

DESCRIERE
Funcția fclose() golește fluxul indicat de flux-date (scriind orice date de ieșire în memoria tampon folosind fflush(3)) și închide descriptorul de fișier subiacent.

VALOAREA RETURNATĂ
La finalizarea cu succes, se returnează 0. În caz contrar, se returnează EOF (sfârșit de fișier), iar errno este configurată pentru a indica eroarea. În oricare dintre cazuri, orice acces ulterior (inclusiv un alt apel al fclose()) la flux are ca rezultat un comportament nedefinit.

ERORI-IEȘIRE

EBADF
    Descriptorul de fișier care stă la baza flux-date nu este valid.

Funcția fclose() poate, de asemenea, să eșueze și să stabilească errno pentru oricare dintre erorile specificate pentru rutinele close(2), write(2) sau fflush(3).

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
fclose() | Siguranța firelor | MT-Safe

STANDARDE
C11, POSIX.1-2008.

ISTORIC
C89, POSIX.1-2001.

NOTE
Rețineți că fclose() golește numai memoriile tampon din spațiul utilizatorului furnizate de biblioteca C. Pentru a se asigura că datele sunt stocate fizic pe disc, memoriile tampon din nucleu trebuie să fie și ele golite, de exemplu, cu sync(2) sau fsync(2).

CONSULTAȚI ȘI
close(2), fcloseall(3), fflush(3), fileno(3), fopen(3), setbuf(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.