Manualul utilizatorului bmptopnm(0)

NUME
bmptopnm - convertește un fișier BMP într-o imagine PBM, PGM sau PNM

SINOPSIS
bmptopnm [-verbose] [fișier-bmp]

DESCRIERE

Acest program face parte din Netpbm(1).

bmptopnm citește un fișier BMP Microsoft Windows sau OS/2 ca intrare și produce o imagine PBM, PGM sau PNM ca ieșire. Dacă intrarea este o hartă-color și conține numai alb și negru, ieșirea este PBM. În cazul în care intrarea este o hartă-color și conține numai alb negru și gri, ieșirea este PGM. În caz contrar, ieșirea este PPM.

bmptopnm înțelege fișierele BMP comprimate cu codificarea lungimii de rulare (RLE4/RLE8), dar nu și dacă această codificare include un „delta” (ceea ce este rar). bmptopnm recunoaște delta și emite un mesaj de eroare.

bmptopnm nu poate converti fișiere BMP comprimate cu codificare JPEG sau PNG. Recunoaște comprimarea și emite un mesaj de eroare. Înainte de Netpbm 10.32 (februarie 2006), bmptopnm nu putea converti nici fișierele BMP RLE.

Înainte de Netpbm 10.18 (septembrie 2003), acest program nu putea converti imagini BMP cu formatul BI_BITFIELDS („tip de compresie”). Acesta recunoștea formatul și emitea un mesaj de eroare.

bmptopnm nu poate converti fișiere BMP OS/2 cu 16 biți pe pixel (numai pentru că autorul nu a avut o specificație completă pentru acestea). Recunoaște formatul și emite un mesaj de eroare. Înainte de Netpbm 10.16 (iunie 2003), nu putea, de asemenea, să convertească fișierele BMP Windows cu 16 biți pe pixel.

CONSULTAȚI ȘI
ppmtobmp(1) , ppmtowinicon(1) , ppm(1)

AUTOR
Drepturi de autor © 1992 pentru David W. Sanderson.

SURSA DOCUMENTULUI
Această pagină de manual a fost generată de instrumentul Netpbm «makeman» din sursa HTML. Documentația principală este la

    http://netpbm.sourceforge.net/doc/bmptopnm.html

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.