endian(3)

NUME
htobe16, htole16, be16toh, le16toh, htobe32, htole32, be32toh, le32toh, htobe64, htole64, htole64, be64toh, le64toh - convertește valorile între gazdă și ordinea octeților big-/little-endian

BIBLIOTECA
Biblioteca C standard (libc, -lc)

SINOPSIS
#include <endian.h>

uint16_t htobe16(uint16_t host_16bits);
uint16_t htole16(uint16_t host_16bits);
uint16_t be16toh(uint16_t big_endian_16bits);
uint16_t le16toh(uint16_t little_endian_16bits);

uint32_t htobe32(uint32_t host_32bits);
uint32_t htole32(uint32_t host_32bits);
uint32_t be32toh(uint32_t big_endian_32bits);
uint32_t le32toh(uint32_t little_endian_32bits);

uint64_t htobe64(uint64_t host_64bits);
uint64_t htole64(uint64_t host_64bits);
uint64_t be64toh(uint64_t big_endian_64bits);
uint64_t le64toh(uint64_t little_endian_64bits);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

htobe16(), htole16(), be16toh(), le16toh(), htobe32(), htole32(), be32toh(), le32toh(), htobe64(), htole64(), be64toh(), le64toh():
    Începând cu glibc 2.19:
        _DEFAULT_SOURCE
    În glibc până la versiunea 2.19 inclusiv:
        _BSD_SOURCE

DESCRIERE
Aceste funcții convertesc codificarea pe octeți a valorilor întregi din ordinea pe octeți pe care o utilizează unitatea centrală de procesare curentă („gazda”) în și din ordinea de octeți little-endian și big-endian.

Numărul, nn, din numele fiecărei funcții indică dimensiunea numărului întreg gestionat de funcție, fie 16, 32 sau 64 de biți.

Funcțiile cu nume de forma „htobenn” convertesc din ordinea octeților gazdă în ordinea big-endian.

Funcțiile cu nume de forma „htolenn” convertesc din ordinea octeților gazdă în ordinea little-endian.

Funcțiile cu nume de forma „benntoh” convertesc din ordinea big-endian în ordinea octeților gazdei.

Funcțiile cu nume de forma „lenntoh” convertesc din ordinea little-endian în ordinea octeților gazdei.

VERSIUNI
Funcții similare sunt prezente pe BSD, unde fișierul de antet necesar este <sys/endian.h> în loc de <endian.h>. Din nefericire, NetBSD, FreeBSD și glibc nu au urmat convenția originală de denumire OpenBSD pentru aceste funcții, conform căreia componenta nn apare întotdeauna la sfârșitul numelui funcției (astfel, de exemplu, în NetBSD, FreeBSD și glibc, echivalentul lui OpenBSD „betoh32” este „be32toh”).

STANDARDE
Niciunul.

ISTORIC
glibc 2.9.

Aceste funcții sunt similare cu familia de funcții mai veche byteorder(3). De exemplu, be32toh() este identică cu ntohl().

Avantajul funcțiilor byteorder(3) este că sunt funcții standard disponibile pe toate sistemele UNIX. Pe de altă parte, faptul că au fost concepute pentru a fi utilizate în contextul TCP/IP înseamnă că nu dispun de variantele pe 64 de biți și little-endian descrise în această pagină.

EXEMPLE
Programul de mai jos afișează rezultatele conversiei unui număr întreg din ordinea octeților gazdei în ordinea octeților little-endian și big-endian. Deoarece ordinea octeților gazdei este fie little-endian, fie big-endian, numai una dintre aceste conversii va avea efect. Atunci când rulăm acest program pe un sistem little-endian, cum ar fi x86-32, vom vedea următoarele:

    $ ./a.out;
    x.u32 = 0x44332211
    htole32(x.u32) = 0x44332211
    htobe32(x.u32) = 0x11223344

  Sursa programului
    #include <endian.h>
    #include <stdint.h>
    #include <stdio.h>
    #include <stdlib.h>

    int
    main(void)
    {
        union {
            uint32_t u32;
            uint8_t arr[4];
        } x;

        x.arr[0] = 0x11;	/* Cel mai mic octet de adresă */
        x.arr[1] = 0x22;
        x.arr[2] = 0x33;
        x.arr[3] = 0x44;	/* Cel mai mare octet de adresă */

        printf("x.u32 = %#x\n", x.u32);
        printf("htole32(x.u32) = %#x\n", htole32(x.u32));
        printf("htobe32(x.u32) = %#x\n", htobe32(x.u32));

        exit(EXIT_SUCCESS);
    }

CONSULTAȚI ȘI
bswap(3), byteorder(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.