pthread_attr_setstacksize(3)

NUME
pthread_attr_setstacksize, pthread_attr_getstacksize - stabilește/obține atributul de mărime a stivei în obiectul de atribute ale firului de execuție

BIBLIOTECA
Biblioteca de fire de execuție POSIX (libpthread, -lpthread)

SINOPSIS
#include <pthread.h>

int pthread_attr_setstacksize(pthread_attr_t *attr, size_t stacksize);
int pthread_attr_getstacksize(const pthread_attr_t *restrict attr,
                              size_t *restrict stacksize);

DESCRIERE
Funcția pthread_attr_setstacksize() stabilește atributul de dimensiune a stivei din obiectul de atribute ale firelor la care face referire attr la valoarea specificată în stacksize.

Atributul „stacksize” (dimensiunea stivei) determină dimensiunea minimă (în octeți) care va fi alocată pentru firele de execuție create cu ajutorul obiectului de atribute ale firelor de execuție attr.

Funcția pthread_attr_getstacksize() returnează atributul de mărime a stivei din obiectul de atribute ale firelor la care face referire attr în memoria tampon indicată de stacksize.

VALOAREA RETURNATĂ
În caz de succes, aceste funcții returnează 0; în caz de eroare, ele returnează un număr de eroare diferit de zero.

ERORI-IEȘIRE
pthread_attr_setstacksize() poate eșua cu următoarea eroare:

EINVAL
    Dimensiunea stivei este mai mică decât PTHREAD_STACK_MIN (16384) octeți.

Pe unele sisteme, pthread_attr_setstacksize() poate eșua cu eroarea EINVAL dacă stacksize nu este un multiplu al dimensiunii paginii de sistem.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
pthread_attr_setstacksize(), pthread_attr_getstacksize() | Siguranța firelor | MT-Safe

VERSIUNI
Aceste funcții sunt furnizate începând cu glibc 2.1.

STANDARDE
POSIX.1-2001, POSIX.1-2008.

NOTE
Pentru detalii cu privire la dimensiunea implicită a stivei pentru firele noi, consultați pthread_create(3).

Dimensiunea stivei unui fir este fixată în momentul creării firului. Numai firul principal își poate mări dinamic stiva.

Funcția pthread_attr_setstack(3) permite unei aplicații să stabilească atât dimensiunea, cât și locația unei stive alocate de apelant care urmează să fie utilizată de un fir.

ERORI
Începând cu glibc 2.8, dacă stacksize specificată nu este un multiplu de STACK_ALIGN (16 octeți pe majoritatea arhitecturilor), aceasta poate fi rotunjită în jos, încălcând POSIX.1, care prevede că stiva alocată va fi de cel puțin stacksize octeți.

EXEMPLE
A se vedea pthread_create(3).

CONSULTAȚI ȘI
getrlimit(2), pthread_attr_init(3), pthread_attr_setguardsize(3), pthread_attr_setstack(3), pthread_create(3), pthreads(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.