pthread_tryjoin_np(3)

NUME
pthread_tryjoin_np, pthread_timedjoin_np - încearcă să unească cu un fir ce s-a terminat de executat

BIBLIOTECA
Biblioteca de fire de execuție POSIX (libpthread, -lpthread)

SINOPSIS
#define _GNU_SOURCE             /* Consultați feature_test_macros(7) */
#include <pthread.h>

int pthread_tryjoin_np(pthread_t thread, void **retval);
int pthread_timedjoin_np(pthread_t thread, void **retval,
                         const struct timespec *abstime);

DESCRIERE
Aceste funcții operează în același mod ca și pthread_join(3), cu excepția diferențelor descrise în această pagină.

Funcția pthread_tryjoin_np() efectuează o îmbinare fără blocare cu firul thread, returnând starea de ieșire a firului în *retval. În cazul în care thread nu s-a încheiat încă, atunci, în loc să se blocheze, așa cum face pthread_join(3), apelul returnează o eroare.

Funcția pthread_timedjoin_np() efectuează o îmbinare cu temporizare (join-with-timeout). Dacă thread nu s-a încheiat încă, atunci apelul se blochează până la un timp maxim, specificat în abstime, măsurat în funcție de ceasul CLOCK_REALTIME. În cazul în care timpul de așteptare expiră înainte ca thread să se încheie, apelul returnează o eroare. Argumentul abstime este o structură timespec(3), specificând un timp absolut măsurat de la Epocă (a se vedea time(2)).

VALOAREA RETURNATĂ
În caz de succes, aceste funcții returnează 0; în caz de eroare, ele returnează un număr de eroare.

ERORI-IEȘIRE
Aceste funcții pot eșua cu aceleași erori ca și pthread_join(3). În plus, pthread_tryjoin_np() poate eșua cu următoarea eroare:

EBUSY
    thread nu se încheiase încă în momentul apelului.

pthread_timedjoin_np() poate, în plus, să eșueze cu următoarele erori:

EINVAL
    valoarea abstime nu este valabilă (tv_sec este mai mică decât 0 sau tv_nsec este mai mare decât 1e9).

ETIMEDOUT
    Apelul a expirat înainte ca thread să se încheie.

pthread_timedjoin_np() nu returnează niciodată eroarea EINTR.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
pthread_tryjoin_np(), pthread_timedjoin_np() | Siguranța firelor | MT-Safe

STANDARDE
GNU; de aici și sufixul „_np” (neportabil) din denumiri.

ISTORIC
glibc 2.3.3.

ERORI
Funcția pthread_timedjoin_np() măsoară timpul prin calcularea internă a unui interval de somn relativ care este apoi măsurat în raport cu ceasul CLOCK_MONOTONIC în loc de ceasul CLOCK_REALTIME. În consecință, timpul de așteptare nu este afectat de modificările discontinue ale ceasului CLOCK_REALTIME.

EXEMPLE
Următorul cod așteaptă să se unească timp de până la 5 secunde:

    struct timespec ts;
    int s;

    ...

    if (clock_gettime(CLOCK_REALTIME, &ts) == -1) {
        /* Gestionare eroare */
    }

    ts.tv_sec += 5;

    s = pthread_timedjoin_np(thread, NULL, &ts);
    if (s != 0) {
        /* Gestionare eroare */
    }

CONSULTAȚI ȘI
clock_gettime(2), pthread_exit(3), pthread_join(3), timespec(3), pthreads(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.