sane-pieusb(5)

NUME
sane-pieusb - controlor SANE pentru scanerele de diapozitive PIE PowerSlide și Reflecta DigitDia/CrystalScan/ProScan conectate prin USB

DESCRIERE
Biblioteca sane-pieusb implementează un controlor SANE (Scanner Access Now Easy) care oferă acces la scanerele de diapozitive PIE și Reflecta conectate prin USB.
În prezent, următoarele scanere ar trebui să funcționeze cu acest controlor:

Model:                    Starea
------------------------- ------
PIE PowerSlide 3600       Netestat
PIE PowerSlide 3650       Netestat
PIE PowerSlide 4000       Netestat
PIE PowerSlide 5000       Netestat
Reflecta CrystalScan 7200 Netestat
Reflecta ProScan 4000     Netestat
Reflecta ProScan 7200     Netestat
Reflecta DigitDia 3600    Netestat
Reflecta DigitDia 4000    Netestat
Reflecta DigitDia 5000    Netestat
Reflecta DigitDia 6000    Ok

DIAPOZITIVE MULTIPLE
Suportul pentru scanere de diapozitive multiple (cum ar fi seriile PowerSlide sau DigitDia) se realizează prin avansarea automată ( opțiunea „Advance slide” (avansare diapozitiv)) a diapozitivelor după fiecare scanare. Cu toate acestea, pentru cele mai bune rezultate, se recomandă să faceți o previzualizare pentru fiecare diapozitiv, deoarece astfel reglați gama, luminozitatea și contrastul la valorile optime. Atenție: SANE nu dispune de o detectare și reorientare automată a peisajului/portretului atunci când scanați mai multe diapozitive. Trebuie să puneți mai întâi toate diapozitivele într-o singură orientare !

ÎNDEPĂRTAREA MURDĂRIEI
Dacă este disponibilă, sane-pieusb acceptă scanări în infraroșu pentru detectarea și îndepărtarea murdăriei. Aceasta trebuie activată prin intermediul opțiunii „Clean image” (Imagine curată).

PROBLEME CUNOSCUTE
Controlorul sane-pieusb oferă suport pentru îndepărtarea murdăriei pe baza informațiilor de scanare în infraroșu. Deoarece SANE nu oferă postprocesare în controlor, sane-pieusb efectuează scanarea și îndepărtarea murdăriei în timpul fazei de configurare. Faza de „scanare” este utilizată doar pentru a transfera imaginea finalizată. Prin urmare, sane-pieusb nu face Controlorul sane-pieusb oferă suport pentru îndepărtarea murdăriei pe baza informațiilor de scanare în infraroșu. Deoarece SANE nu oferă postprocesare în controlor, sane-pieusb efectuează scanarea și îndepărtarea murdăriei în timpul fazei de configurare. Faza de "scanare" este utilizată doar pentru a transfera imaginea finalizată. Prin urmare, sane-pieusb nu face multi-procesare (curățare și scanare simultană), ceea ce face ca o interfață tipică să apară ca fiind "blocată". De asemenea, cererile de anulare sunt onorate doar între scanări., ceea ce face ca o interfață tipică să apară ca fiind „blocată”. De asemenea, cererile de anulare sunt onorate doar între scanări.

MEDIU

SANE_DEBUG_PIEUSB
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 128 solicită imprimarea tuturor datelor de depanare. Nivelurile mai mici reduc volumul de informații.

    nivel   ieșire depanare
    ------- ------------------------------
     0       nimic
     1       erori
     2       avertismente și erori minore
     5       informații suplimentare
     7       apelurile api (interfeței) SANE
     9       funcționarea controlorului
    11       funcționarea scanerului
    13       funcționarea usb-ului
    15       funcționarea memoriei tampon a imaginii

FIȘIERE

/etc/sane.d/pieusb.conf
    Fișierul de configurare al controlorului

/usr/lib/sane/libsane-pieusb.a
    Biblioteca statică care implementează acest controlor.

/usr/lib/sane/libsane-pieusb.so
    Biblioteca partajată care implementează acest controlor (prezentă pe sistemele care acceptă încărcare dinamică).

CONSULTAȚI ȘI
sane(7)

CONTACT ȘI RAPOARTE DE EROARE
Trimiteți orice informații și rapoarte de erori la:
Klaus Kämpf <kkaempf@suse.com>

AUTORI
Controlorul pieusb se bazează pe munca lui Jan Vleeshouwers, Michael Rickmann și Klaus Kämpf.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.