PARTED(8)

NUME
parted - un program de manipulare a partițiilor

SINOPSIS
parted [opțiuni] [dispozitiv [comanda [opțiuni...]...]]

DESCRIERE
parted este un program pentru a manipula partiții ale discurilor. Acesta acceptă mai multe formate de tabele de partiții, inclusiv MS-DOS și GPT. Este util pentru a crea spațiu pentru noi sisteme de operare, pentru a reorganiza utilizarea discului și pentru a copia date pe noi discuri dure.

Această pagină de manual documentează pe scurt parted. Documentația completă este distribuită împreună cu pachetul în format GNU Info.

OPȚIUNI

-h, --help
    afișează acest mesaj de ajutor

-l, --list
    listează dispunerea partițiilor pe toate dispozitivele bloc

-m, --machine
    afișează o ieșire analizabilă de către mașină

-j, --json
    afișează ieșirea în format JSON

-s, --script
    nu solicită niciodată intervenția utilizatorului; răspunde automat cu „NU” dacă apare un avertisment, de exemplu atunci când se micșorează o partiție.

-f, --fix
    răspunde automat „remediază” la excepții în modul script

-v, --version
    afișează versiunea programului

-a tip-aliniere, --align tip-aliniere
    Stabilește alinierea pentru partițiile nou create, tipurile de aliniere valide sunt:

    none
        Utilizează alinierea minimă permisă de tipul de disc.

    cylinder
        Aliniază partițiile la cilindrii.

    minimal
        Utilizează alinierea minimă conform informațiilor privind topologia discului. Această valoare și valoarea opt(imal) vor utiliza informațiile de dispunere furnizate de disc pentru a alinia adresele tabelei de partiții logice la blocurile fizice reale de pe discuri. Valoarea min(imal) reprezintă alinierea minimă necesară pentru a alinia corect partiția la blocurile fizice, ceea ce evită degradarea performanțelor.

    optimal
        Utilizați alinierea optimă conform informațiilor privind topologia discului. Aceasta se aliniază la un multiplu al dimensiunii fizice a blocului într-un mod care garantează o performanță optimă.

COMENZI

[dispozitiv]
    Dispozitivul de bloc care urmează să fie utilizat. În cazul în care nu se indică niciunul, parted va utiliza primul dispozitiv de bloc pe care îl găsește.

[comanda [opțiuni]]
    Specifică comanda care urmează să fie executată. Dacă nu se indică nicio comandă, parted va prezenta o fereastră de comandă. Comenzile posibile sunt:

    help [comanda]
        Afișează ajutorul general sau ajutorul pentru comanda, dacă este specificată.

    align-check tip partiția
        Verifică dacă partiția satisface cerința de aliniere a lui tip. tip trebuie să fie „minimal” sau „optimal”.

    mklabel tip-etichetă
        Creează o nouă etichetă de disc (tabel de partiții) de tipul tip-etichetă. tip-etichetă trebuie să fie unul dintre „aix”, „amiga”, „bsd”, „dvh”, „gpt”, „loop”, „mac”, „msdos”, „pc98” sau „sun”.

    mkpart [tip-partiție nume tip-sistem_fișiere] începe termină
        Creează o partiție nouă. tipul-partiției poate fi specificat numai în cazul tabelelor de partiții msdos și dvh, trebuie să fie unul dintre „primary”, „logical” sau „extended”. numele este necesar pentru tabelele de partiții GPT, iar tip-sistem_fișiere este opțional. tip-sistem_fișiere poate fi unul dintre „btrfs”, „ext2”, „ext3”, „ext4”, „fat16”, „fat32”, „hfs”, „hfs+”, „linux-swap”, „ntfs”, „reiserfs”, „udf” sau „xfs”.

    name partiția nume
        Stabilește numele partiției la nume. Această opțiune funcționează numai pe etichetele de disc Mac, PC98 și GPT. Numele poate fi plasat între ghilimele duble, dacă este necesar. Și, în funcție de shell, poate fi necesar să fie, de asemenea, încadrat între ghilimele simple, astfel încât shell-ul să nu elimine ghilimelele duble.

    print ce-afișează
        Afișează tabelul de partiții. ce-afișează este opțional și poate fi unul dintre „devices” (dispozitive), „free” (spațiul liber), „list” (listă) sau „all” (toate).

    quit
        Ieșire din parted.

    rescue start sfârșit
        Recuperează o partiție pierdută care a fost localizată undeva între start și sfârșit. Dacă este găsită o partiție, parted vă va întreba dacă doriți să creați o intrare pentru aceasta în tabela de partiții.

    resizepart partția sfârșit
        Schimbă poziția sfârșit a partiției. Rețineți că acest lucru nu modifică niciun sistem de fișiere prezent în partiție.

    rm partiția
        Șterge partiția.

    select dispozitiv
        Alege dispozitiv ca fiind dispozitivul curent de editat. dispozitiv ar trebui să fie, de obicei, un dispozitiv de disc dur Linux, dar poate fi o partiție, un dispozitiv raid software sau un volum logic LVM, dacă este necesar.

    set partiția fanion stare
        Schimbă starea fanionului de pe partiție la stare. Fanioanele acceptate sunt: „boot”, „root”, „swap”, „hidden”, „raid”, „lvm”, „lba”, „legacy_boot”, „irst”, „msftres”, „esp”, „chromeos_kernel”, „bls_boot”, „linux-home”, „no_automount”, „bios_grub” și „palo”. starea ar trebui să fie „on” (activată) sau „off”(dezactivată).

    unit unitatea
        Stabilește unitatea ca unitate de măsură care trebuie utilizată pentru afișarea locațiilor și dimensiunilor și pentru interpretarea celor date de utilizator atunci când nu sunt sufixate cu o unitate explicită. unitatea poate fi unul dintre „s” (sectoare), „B” (octeți), „kB”, „MB”, „KiB”, „MiB”, „GB”, „GiB”, „TB”, „TiB”, „%” (procent din dimensiunea dispozitivului), „cyl” (cilindri), „chs” (cilindri, capete, sectoare) sau „compact” (megaocteți pentru intrare și o formă ușor de interpretat de către om pentru ieșire).

    toggle partiție fanion
        Comută starea fanionului pe partiție.

    type partiție id sau uuid
        Pe MS-DOS stabilește tipul, adică id-ul partiției partiție la id. id este o valoare cuprinsă între "0x01" și "0xff". Pe GPT, stabilește tipul-uuid al partiției la uuid.

    disk_set fanion stare
        Schimbă starea unui fanion de pe disc la stare. Un fanion poate fi fie „on”, fie „off”. Unele sau toate aceste fanioane vor fi disponibile, în funcție de eticheta de disc pe care o utilizați. Fanioanele acceptate sunt: „pmbr_boot” pe GPT pentru a activa steagul de pornire pe partiția MBR de protecție a GPT.

    disk_toggle fanion
        Comută starea fanionului de disc.

    version
        Afișează informațiile despre versiune și un mesaj privind drepturile de autor.

UNITĂȚI
parted va calcula intervale sensibile pentru locațiile specificate atunci când se utilizează unități precum „GB”, „MB” etc. Utilizați unitatea de sector „s” sau unități binare IEC precum „GiB”, „MiB”, pentru a specifica locații exacte. Atunci când specificați valori de început sau de sfârșit utilizând unități binare IEC precum „MiB”, „GiB”, „TiB” etc., parted tratează aceste valori ca fiind exacte și echivalente cu același număr specificat în octeți (adică, cu sufixul „B”), în sensul că nu oferă nicio. marjă de neglijență (eroare). Comparați acest lucru cu o solicitare de începere a partiției de „4GB”, care poate duce de fapt la un sector cu până la 500MB înainte sau după acest punct. Astfel, atunci când creați o partiție într-o locație exactă, trebuie să utilizați unități de octeți („B”), sectoare („s”) sau unități binare IEC precum „MiB”, „GiB”, dar nu „MB”, „GB” etc.

RAPORTAREA ERORILOR
Raportați erorile la: <bug-parted@gnu.org>

CONSULTAȚI ȘI
fdisk(8), mkfs(8), Programul parted este complet documentat în manualul în format info(1) GNU partitioning software.

AUTOR
Această pagină de manual a fost scrisă de Timshel Knoll <timshel@debian.org>, pentru sistemul Debian GNU/Linux (dar poate fi folosită și de alții).

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.