Manualul utilizatorului xpmtoppm(0)

NUME
xpmtoppm - convertește o imagine pixmap X11 într-o imagine PPM

SINOPSIS
xpmtoppm [--alphaout={nume_fișier-alfa,-}] [-verbose] [fișier-xpm]

DESCRIERE

Acest program face parte din Netpbm(1).

xpbtoppm citește ca intrare o imagine pixmap X11 (XPM versiunea 1 sau 3) și produce ca ieșire o imagine PPM.

OPȚIUNI

--alphaout=nume_fișier-alfa
    xpmtoppm creează un fișier PBM care conține masca de transparență pentru imagine. Dacă imaginea de intrare nu conține informații de transparență, fișierul nume_fișier-alfa conține valori alfa complet albe (opace). Dacă nu specificați --alphaout, xpmtoppm nu generează un fișier alfa, iar dacă imaginea de intrare conține informații de transparență, xpmtoppm pur și simplu le ignoră.

    Dacă specificați - ca nume de fișier, xpmtoppm scrie ieșirea alfa la ieșirea standard și elimină imaginea.

    A se vedea pamcomp(1) pentru o modalitate de utilizare a fișierului de ieșire al transparenței (alfa).

    xpmtoppm nu poate manipula o linie mai lungă de 8K caractere la intrarea XPM. Dacă o linie de intrare depășește această limită, xpmtoppm se închide cu un mesaj de eroare în acest sens. Înainte de Netpbm 10.30 (octombrie 2005), limita era de 2K.

--verbose
    xpmtoppm afișează informații despre procesarea sa la ieșirea de eroare standard.

LIMITĂRI

xpmtoppm recunoaște doar un set limitat de caracteristici ale XPM versiunea 3; adică, respinge ca nevalide multe imagini XPM valide.

Singurul loc în care este valabil un bloc de comentarii este începând din coloana 1 a liniei imediat după „static char ...”.

În plus, ppmtoxpm recunoaște în mod corespunzător orice comentariu pe o singură linie care începe în coloana 1 din partea de tabel de culori a fișierului.

Trebuie să existe pentru fiecare pixel un nume de culoare implicit pentru un tip de culoare vizuală.

Înainte de Netpbm 10.58 (martie 2012), zero octeți pe pixel face ca programul să eșueze cu un mesaj despre EOF prematur la intrare.

CONSULTAȚI ȘI
ppmtoxpm(1) , pamcomp(1) , ppm(1)

AUTOR

Drepturi de autor © 1991 by Jef Poskanzer.

Actualizat pentru a funcționa cu XPM versiunea 3 de Arnaud Le Hors<lehors@mirsa.inria.fr>, marți 9 aprilie 1991.

SURSA DOCUMENTULUI
Această pagină de manual a fost generată de instrumentul Netpbm «makeman» din sursa HTML. Documentația principală este la

    http://netpbm.sourceforge.net/doc/xpmtoppm.html

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.