dir_colors(5)

NUME
dir_colors - fișierul de configurare pentru dircolors(1)

DESCRIERE
Programul ls(1) utilizează variabila de mediu LS_COLORS pentru a determina culorile în care urmează să fie afișate numele fișierelor. Această variabilă de mediu este de obicei definită de o comandă precum

    eval `dircolors ruta/către/dir_colors`

care se găsește într-un fișier de inițializare a shell-ului implicit al sistemului, ca /etc/profile sau /etc/csh.cshrc; (consultați și dircolors(1)). De obicei, fișierul utilizat aici este /etc/DIR_COLORS și poate fi înlocuit de un fișier .dir_colors din directorul personal al utilizatorului.

Acest fișier de configurare constă din mai multe instrucțiuni, câte una pe linie. Tot ce se află la dreapta unui semn hash (#) este tratat ca un comentariu, dacă semnul hash se află la începutul unei linii sau este precedat de cel puțin un spațiu alb. Liniile goale sunt ignorate.

Secțiunea global (globală) a fișierului constă din orice declarație înainte de prima declarație TERM. Orice instrucțiune din secțiunea globală a fișierului este considerată valabilă pentru toate tipurile de terminale. Secțiunea globală este urmată de una sau mai multe secțiuni terminal-specific (specifică terminalului(, precedate de una sau mai multe declarații TERM care specifică tipurile de terminale (conform variabilei de mediu TERM) la care se aplică următoarele declarații. Este întotdeauna posibil să se înlocuiască o declarație globală cu una ulterioară specifică terminalului.

Următoarele declarații sunt recunoscute; tipul de literă nu este semnificativ:

TERM tip-terminal
    Începe o secțiune specifică unui terminal și specifică terminalul pentru care se aplică. Mai multe instrucțiuni TERM pot fi utilizate pentru a crea o secțiune care se aplică mai multor tipuri de terminale.

COLOR yes|all|no|none|tty
    (Numai Slackware; ignorată de GNU dircolors(1).) Specifică că colorarea ar trebui să fie întotdeauna activată (yes sau all), niciodată activată (no sau none), sau activată numai dacă ieșirea este un terminal (tty). Valoarea implicită este no.

EIGHTBIT yes|no
    (Numai Slackware; ignorată de GNU dircolors(1).) Specifică faptul că caracterele ISO/IEC 8859 pe opt biți ar trebui să fie activate implicit. Din motive de compatibilitate, acest lucru poate fi specificat și ca 1 pentru yes sau 0 pentru no. Valoarea implicită este no.

OPTIONS opțiuni
    (Numai Slackware; ignorată de GNU dircolors(1).) Adaugă opțiuni de linie de comandă la linia de comandă implicită ls. Opțiunile pot fi orice opțiuni valide ale liniei de comandă ls și trebuie să includă semnul minus. Rețineți că dircolors nu verifică validitatea acestor opțiuni.

NORMAL secvență-culoare
    Specifică culoarea utilizată pentru textul normal (nu numele de fișier).

    Sinonim: NORM.

FILE secvență-culoare
    Specifică culoarea utilizată pentru un fișier obișnuit.

DIR secvență-culoare
    Specifică culoarea utilizată pentru directoare.

LINK secvență-culoare
    Specifică culoarea utilizată pentru o legătură simbolică.

    Sinonime: LNK, SYMLINK.

ORPHAN secvență-culoare
    Specifică culoarea utilizată pentru o legătură simbolică orfană (una care indică un fișier inexistent). Dacă nu este specificată, ls va utiliza în schimb culoarea LINK.

MISSING secvență-culoare
    Specifică culoarea utilizată pentru un fișier lipsă (un fișier inexistent care are totuși o legătură simbolică care indică spre el). Dacă aceasta nu este specificată, ls va utiliza în schimb culoarea FILE.

FIFO secvență-culoare
    Specifică culoarea utilizată pentru o FIFO (conductă cu nume).

    Sinonim: PIPE.

SOCK secvență-culoare
    Specifică culoarea utilizată pentru un soclu.

DOOR secvență-culoare
    (Acceptată de la fileutils 4.1) Specifică culoarea utilizată pentru o ușă „door” (Solaris 2.5 și ulterior).

BLK secvență-culoare
    Specifică culoarea utilizată pentru un fișier special de dispozitiv de blocuri.

    Sinonim: BLOCK.

CHR secvență-culoare
    Specifică culoarea utilizată pentru un fișier special de dispozitiv de caractere.

    Sinonim: CHAR.

EXEC secvență-culoare
    Specifică culoarea utilizată pentru un fișier cu atributul executabil activat.

SUID secvență-culoare
    Specifică culoarea utilizată pentru un fișier cu atributul set-user-ID activat.

    Sinonim: SETUID.

SGID secvență-culoare
    Specifică culoarea utilizată pentru un fișier cu atributul set-group-ID activat.

    Sinonim: SETGID.

STICKY secvență-culoare
    Specifică culoarea utilizată pentru un director cu atributul lipicios „sticky” activat.

STICKY_OTHER_WRITABLE secvență-culoare
    Specifică culoarea utilizată pentru un alt director inscriptibil cu atributul executabil activat.

    Sinonim: OWT.

OTHER_WRITABLE secvență-culoare
    Specifică culoarea utilizată pentru un alt director inscriptibil cu atributul executabil activat.

    Sinonim: OWR.

LEFTCODE secvență-culoare
    Specifică codul stânga pentru terminalele non-ISO/IEC 6429 (a se vedea mai jos).

    Sinonim: LEFT.

RIGHTCODE secvență-culoare
    Specifică codul dreapta pentru terminalele non-ISO/IEC 6429 (a se vedea mai jos).

    Sinonim: RIGHT.

ENDCODE secvență-culoare
    Specifică codul final pentru terminalele non-ISO/IEC 6429 (a se vedea mai jos).

    Sinonim: END.

*extensie secvență-culoare
    Specifică culoarea utilizată pentru orice fișier care se termină în extensie.

.extensie secvență-culoare
    La fel ca *.extensie. Specifică culoarea utilizată pentru orice fișier care se termină în .extensie. Rețineți că punctul este inclus în extensie, ceea ce face imposibilă specificarea unei extensii care nu începe cu un punct, cum ar fi ~ pentru fișierele de rezervă emacs. Această formă ar trebui să fie considerată învechită.

  Secvențe de culori ISO/IEC 6429 (ANSI)
În prezent, majoritatea terminalelor ASCII cu capacitate de colorare utilizează secvențe de culori ISO/IEC 6429 (ANSI), iar multe terminale obișnuite fără capacitate de colorare, inclusiv xterm și DEC VT100, utilizat pe scară largă și clonat, vor recunoaște codurile de culori ISO/IEC 6429 și le vor elimina inofensiv de la ieșire sau le vor emula. ls utilizează codurile ISO/IEC 6429 în mod implicit, presupunând că colorarea este activată.

Secvențele de culori ISO/IEC 6429 sunt compuse din secvențe de numere separate prin punct și virgulă. Cele mai comune coduri sunt:
    0 | pentru a restabili culoarea implicită
    1 | pentru culori mai luminoase
    4 | pentru text subliniat
    5 | pentru text clipitor
    30 | pentru un prim-plan negru
    31 | pentru un prim-plan roșu
    32 | pentru un prim-plan verde
    33 | pentru un prim-plan galben (sau maron)
    34 | pentru un prim-plan albastru
    35 | pentru un prim-plan violet
    36 | pentru un prim-plan cian
    37 | pentru un prim-plan alb (sau gri)
    40 | pentru un fundal negru
    41 | pentru un fundal roșu
    42 | pentru un fundal verde
    43 | pentru un fundal galben (sau maron)
    44 | pentru un fundal albastru
    45 | pentru un fundal violet
    46 | pentru un fundal cian
    47 | pentru un fundal alb (sau gri)

Nu toate comenzile vor funcționa pe toate sistemele sau dispozitivele de afișare.

ls utilizează următoarele valori implicite:
NORMAL | 0 | Text normal (nu nume de fișier)
FILE | 0 | Fișier obișnuit
DIR | 32 | Director
LINK | 36 | Legătură simbolică
ORPHAN | nedefinit | Legătură simbolică orfană
MISSING | nedefinit | Fișier lipsă
FIFO | 31 | Conductă cu nume (FIFO).
SOCK | 33 | Soclu
BLK | 44;37 | Dispozitiv de blocuri
CHR | 44;37 | Dispozitiv de caractere
EXEC | 35 | Fișier executabil

Câteva programe de terminal nu recunosc corect valorile implicite. Dacă tot textul este colorat după ce faceți o listă de directoare, schimbați codurile NORMAL și FILE cu codurile numerice pentru culorile normale de prim-plan și fundal.

  Alte tipuri de terminale (configurare avansată)
Dacă aveți un terminal (sau o imprimantă!) color (sau care evidențiază în alt mod) care utilizează un set diferit de coduri, puteți genera în continuare o configurație adecvată. Pentru a face acest lucru, va trebui să utilizați definițiile LEFTCODE, RIGHTCODE și ENDCODE.

Atunci când scrie un nume de fișier, ls generează următoarea secvență de ieșire: LEFTCODE cod-tip RIGHTCODE nume-fișier ENDCODE, unde cod-tip este secvența de culori care depinde de tipul sau numele de fișier. Dacă ENDCODE nu este definit, se va utiliza în schimb secvența LEFTCODE NORMAL RIGHTCODE. Scopul codurilor stânga (LEFTCODE) și dreapta (RIGHTCODE) este doar de a reduce cantitatea de tastare necesară (și de a ascunde de utilizator codurile de eludare urâte). Dacă acestea nu sunt adecvate pentru terminalul dumneavoastră, le puteți elimina prin specificarea cuvântului-cheie respectiv pe o linie de sine stătătoare.

NOTĂ: Dacă ENDCODE este definit în secțiunea globală a fișierului de configurare, acesta nu poate fi nedefinit într-o secțiune specifică terminalului din fișier. Aceasta înseamnă că orice definiție NORMAL nu va avea niciun efect. Cu toate acestea, poate fi specificat un ENDCODE diferit, care ar avea același efect.

  Secvențe de eludare
Pentru a specifica caractere de control sau goale în secvențele de culori sau în extensiile de nume de fișier, se poate utiliza fie notația \-eludat în stil C, fie notația ^- în stil stty. Notația în stil C include următoarele caractere:
    \a | Clopoțel (ASCII 7)
    \b | Retrocedare, „backspace” (ASCII 8)
    \e | Eludare (ASCII 27)
    \f | Salt de pagină (ASCII 12)
    \n | Linie nouă (ASCII 10)
    \r | Retur de cărucior (ASCII 13)
    \t | Tabulator (ASCII 9)
    \v | Tabulator vertical (ASCII 11)
    \? | Ștergere (ASCII 127)
    \nnn | Orice caracter (notație octală)
    \xnnn | Orice caracter (notație hexazecimală)
     | Spațiu
    \\ | Bara oblică inversă (\)
     | Caret (^)
    \# | Semnul hash (#)

Rețineți că sunt necesare eludări pentru a introduce un spațiu, o bară oblică inversă, un semn de control (caret) sau orice alt caracter de control oriunde în șir, precum și un simbol hash ca prim caracter.

FIȘIERE

/etc/DIR_COLORS
    Fișier de configurare la nivelul întregului sistem (global).

~/.dir_colors
    Fișier de configurare pentru fiecare utilizator.

Această pagină descrie formatul de fișier dir_colors utilizat în pachetul fileutils-4.1; alte versiuni pot diferi ușor.

NOTE
Definițiile implicite LEFTCODE și RIGHTCODE, care sunt utilizate de terminalele ISO/IEC 6429 sunt:
    LEFTCODE | \e[
    RIGHTCODE | m

Valoarea implicită ENDCODE nu este definită.

CONSULTAȚI ȘI
dircolors(1), ls(1), stty(1), xterm(1)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.