isgreater(3)

NUME
isgreater, isgreaterequal, isless, islessequal, islessgreater, isunordered - teste relaționale în virgulă mobilă fără excepție pentru NaN

BIBLIOTECA
Biblioteca de matematică (libm, -lm)

SINOPSIS
#include <math.h>

int isgreater(x, y);
int isgreaterequal(x, y);
int isless(x, y);
int islessequal(x, y);
int islessgreater(x, y);
int isunordered(x, y);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

    Toate funcțiile sunt descrise aici:
        _ISOC99_SOURCE || _POSIX_C_SOURCE >= 200112L

DESCRIERE
Operațiile relaționale normale (cum ar fi <, „mai mic decât”) eșuează dacă unul dintre operanzi este NaN. Acest lucru va provoca o excepție. Pentru a evita acest lucru, C99 definește macrocomenzile enumerate mai jos.

Se garantează că aceste macrocomenzi își evaluează argumentele o singură dată. Argumentele trebuie să fie de tip real în virgulă mobilă (notă: nu treceți valori întregi ca argumente pentru aceste macrocomenzi, deoarece argumentele nu vor fi transformate în tipuri reale în virgulă mobilă).

isgreater()
    determină (x) > (y) fără excepție dacă x sau y este NaN.

isgreaterequal()
    determină (x) >= (y) fără excepție dacă x sau y este NaN.

isless()
    determină (x) < (y) fără excepție dacă x sau y este NaN.

islessequal()
    determină (x) <= (y) fără excepție dacă x sau y este NaN.

islessgreater()
    determină (x) < (y) || (x) > (y) fără excepție dacă x sau y este NaN. Această macro nu este echivalentă cu x != y deoarece această expresie este adevărată dacă x sau y este NaN.

isunordered()
    determină dacă argumentele sale sunt neordonate, adică dacă cel puțin unul dintre argumente este un NaN.

VALOAREA RETURNATĂ
Macrocomenzile, altele decât isunordered(), returnează rezultatul comparației relaționale; aceste macrocomenzi returnează 0 în cazul în care oricare dintre argumente este un NaN.

isunordered() returnează 1 dacă x sau y este NaN și 0 în caz contrar.

ERORI-IEȘIRE
Nu apar erori.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
isgreater(), isgreaterequal(), isless(), islessequal(), islessgreater(), isunordered() | Siguranța firelor | MT-Safe

VERSIUNI
Nu toate echipamentele suportă aceste funcții, iar în cazul în care acestea nu sunt acceptate, ele vor fi emulate prin macrocomenzi. Acest lucru va duce la o penalizare a performanței. Nu utilizați aceste funcții dacă NaN nu vă preocupă.

STANDARDE
C11, POSIX.1-2008.

ISTORIC
POSIX.1-2001, C99.

CONSULTAȚI ȘI
fpclassify(3), isnan(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.