sane-hpsj5s(5)

NUME
sane-hpsj5s - controlor SANE pentru scanerul HP ScanJet 5S cu alimentare de foi

DESCRIERE
Biblioteca sane-hpsj5s implementează un controlor SANE (Scanner Access Now Easy) care oferă acces la un scaner Hewlett-Packard ScanJet 5S cu port paralel.

IMPORTANT: acesta este un cod alfa. Nu vă așteptați ca acesta să funcționeze corect. Multe funcții lipsesc, altele conțin erori. În unele cazuri, calculatorul dumneavoastră s-ar putea chiar bloca. Nu poate fi exclus (deși consider că este extrem de improbabil) ca scanerul dumneavoastră să fie deteriorat.

LIMITĂRI: Deocamdată acest controlor funcționează doar pe Linux. Această limitare se datorează dependenței de biblioteca libieee1284(3). Dacă sistemul dvs. suportă și libieee1284(3), acest controlor ar trebui să funcționeze. Dacă ați adaptat libieee1284(3) pentru platforma dvs., vă rog să mă anunțați. Sistemul dvs. ar trebui să accepte modul EPP (sau EPP+ECP) pentru a opera acest scaner. Versiunile viitoare vor suporta și modurile ECP și SPP (Nibble și Byte). Este planificat să accepte scanere nu numai la poziția 0 din daisy-chain, ci oriunde. Ar putea fi implementat și suportul pentru mai multe scanere.

Versiunea actuală implementează doar scanarea pe scară de gri. Modurile True Color și Alb/Negru nu sunt suportate deocamdată.

Acestea fiind spuse, TESTERII SUNT bineveniți. Trimiteți rapoartele de erori și comentariile dvs. la Max Vorobiev <pcwizard@yandex.ru>.

NUME DE DISPOZITIVE
Acest controlor așteaptă nume de dispozitive de forma:

    special

Unde special este numele portului paralel în formatul așteptat de libieee1284(3). Se pare că depinde de sistem. În Linux este parport0, parport1, etc.

CONFIGURARE
Conținutul fișierului hpsj5s.conf este o listă de nume de parporturi care corespund scanerelor HP ScanJet 5S. Liniile goale și liniile care încep cu un semn hash (#) sunt ignorate. În hpsj5s.conf poate fi listat un singur nume de dispozitiv pentru acest moment. Versiunile viitoare vor suporta selecția în lanț de aparate.

SFATURI

Se pare că scanerul HP ScanJet 5S utilizează o corecție software a zgomotului. Această funcție, împreună cu corecția gamma și calibrarea, nu sunt implementate deocamdată. Ele vor fi gestionate în versiunile viitoare. Rezoluția nativă pentru acest scaner este de 300 DPI. Alte moduri pot prezenta efecte de interferențe (aliasing).

FIȘIERE

/etc/sane.d/hpsj5s.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/sane/libsane-hpsj5s.a
    Biblioteca statică care implementează acest controlor.

/usr/lib/sane/libsane-hpsj5s.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_HPSJ5S
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii.

CONSULTAȚI ȘI
sane(7), libieee1284(3)
http://hpsj5s.sourceforge.net
http://cyberelk.net/tim/libieee1284

AUTOR
Max Vorobiev
Pagina de manual bazată în principal pe canon.man.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.