get_phys_pages(3)

NUME
get_phys_pages, get_avphys_pages - obține numărul total de pagini fizice și numărul de pagini fizice disponibile

BIBLIOTECA
Biblioteca C standard (libc, -lc)

SINOPSIS
#include <sys/sysinfo.h>

long get_phys_pages(void);
long get_avphys_pages(void);

DESCRIERE
Funcția get_phys_pages() returnează numărul total de pagini fizice de memorie disponibile în sistem.

Funcția get_avphys_pages() returnează numărul de pagini fizice de memorie disponibile în prezent pe sistem.

VALOAREA RETURNATĂ
În caz de succes, aceste funcții returnează o valoare nenegativă, așa cum este indicat în DESCRIERE. În caz de eșec, acestea returnează -1 și configurează errno pentru a indica eroarea.

ERORI-IEȘIRE

ENOSYS
    Sistemul nu a putut furniza informațiile solicitate (posibil deoarece sistemul de fișiere /proc nu a fost montat).

STANDARDE
GNU.

ISTORIC
Înainte de glibc 2.23, aceste funcții obțineau informațiile necesare prin scanarea câmpurilor MemTotal și MemFree din /proc/meminfo. Începând cu glibc 2.23, aceste funcții obțin informațiile necesare prin apelarea sysinfo(2).

NOTE
Următoarele apeluri sysconf(3) oferă un mijloc portabil de a obține aceleași informații ca și funcțiile descrise pe această pagină.

    total_pages = sysconf(_SC_PHYS_PAGES);    /* total pagini */
    avl_pages = sysconf(_SC_AVPHYS_PAGES);    /* pagini disponibile */

EXEMPLE
Următorul exemplu arată cum pot fi utilizate get_phys_pages() și get_avphys_pages().

    #include <stdio.h>
    #include <stdlib.h>
    #include <sys/sysinfo.h>

    int
    main(void)
    {
        printf("Acest sistem are %ld pagini de memorie fizică și "
                "%ld pagini de memorie fizică disponibile.\n",
                get_phys_pages(), get_avphys_pages());
        exit(EXIT_SUCCESS);
    }

CONSULTAȚI ȘI
sysconf(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.