NETCTL(1)

NUME
netctl - controlează gestionarul de profiluri de rețea netctl

SINOPSIS

netctl {COMANDA} [PROFIL]

netctl [--help | --version]

DESCRIERE

netctl poate fi utilizat pentru a introspecta și controla starea serviciilor systemd pentru managerul de profiluri de rețea.

OPȚIUNI

Următoarele comenzi sunt înțelese:

list - listă
    Listează toate profilurile disponibile. Profilurile conectate vor fi marcate cu „*” iar profilurile active vor fi marcate cu „+”&.

store
    Salvează profilurile care sunt active în prezent.

restore
    Încarcă profilurile care erau active în timpul ultimei invocări a „store”.

stop-all
    Oprește toate profilurile de rețea active.

start [PROFIL]
    Pornește profilul de rețea specificat în linia de comandă.

stop [PROFIL]
    Oprește profilul de rețea specificat în linia de comandă.

restart [PROFIL]
    Repornește profilul de rețea specificat în linia de comandă. Dacă nu este încă pornit, va fi pornit.

switch-to [PROFIL]
    Pornește profilul de rețea specificat în linia de comandă după oprirea tuturor profilurilor care se referă la aceeași interfață.

is-active [PROFIL]
    Verifică dacă profilul de rețea specificat în linia de comandă este activ. Afișează starea curentă.

status [PROFIL]
    Afișează informații succinte despre starea de rulare a unui profil, urmate de cele mai recente date din jurnalul de înregistrări.

enable [PROFIL]
    Activează unitatea systemd pentru profilul specificat. Aceasta va crea un fișier de configurare a unității. Dacă fișierul există deja, comanda eșuează. Nu vor fi activate alte profiluri în afară de cel specificat. Modificările aduse opțiunilor generale dintr-o specificație de profil nu se vor propaga automat în fișierul de configurare a unității. După astfel de modificări, este necesar să reactivați „reenable” profilul.

disable [PROFIL]
    Dezactivează unitatea systemd pentru profilul specificat. Aceasta va șterge fișierul creat de „enable” chiar dacă a fost personalizat, așa că aveți grijă.

reenable [PROFIL]
    Reactivează unitatea systemd pentru profilul specificat. Aceasta este, de fapt, o combinație între„disable” și „enable”.

is-enabled [PROFIL]
    Verifică dacă unitatea systemd pentru profilul specificat este activată. Afișează starea actuală de activare.

edit [PROFIL]
    Deschide fișierul profilului specificat într-un editor. Aceasta nu reactivează, nu repornește și nu verifică niciun profil.

verify [PROFIL]
    Verifică fișierul profilului specificat pentru erori de sintaxă. Dacă nu se găsesc erori, nu se produce nicio ieșire.

wait-online [PROFIL]
    Așteaptă până când interfața profilului are o adresă IP care poate fi direcționată de un anumit tip.

STARE DE IEȘIRE

În caz de succes se returnează 0, în caz contrar se returnează un cod de eroare diferit de zero.

MEDIU

$NETCTL_DEBUG
    Dacă este definită la „yes”, se generează ieșirea de depanare. Valoarea acestei variabile este independentă de valoarea variabilei cu același nume din profile.

$NETCTL_STATE_FILE
    Locația fișierului de stare. Implicit este /var/lib/netctl/netctl.state.

CONSULTAȚI ȘI

netctl-auto(1), netctl.profile(5), netctl.special(7), systemctl(1)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.