Manualul de utilizare pamdice(0)

NUME
pamdice - împarte o imagine Netpbm în mai multe imagini pe orizontală și/sau verticală

EXEMPLU
    $ pamdice myimage.ppm -outstem=myimage_part -width=10 -height=8
    $ pamundice myimage_part_%1d_%1a.ppm -across=10 -down=8 >myimage.ppm
    $ pamdice myimage.ppm -outstem=myimage_part -height=12 -voverlap=9

SINOPSIS
pamdice -outstem=nume-fișier_bază [-width=lățimea] [-height=înălțimea] [-hoverlap=suprapunere_pe_orizontală] [-voverlap=suprapunere_pe_verticală] [-verbose] [nume-fișier]

Toate opțiunile pot fi abreviate la cel mai scurt prefix unic. Puteți utiliza două liniuțe în loc de una. Puteți separa numele unei opțiuni și valoarea acesteia cu un spațiu alb în loc de semnul egal.

DESCRIERE

Acest program face parte din Netpbm(1).

pamdice citește o imagine PAM, PBM, PGM sau PPM ca intrare și o împarte orizontal și/sau vertical în bucăți de dimensiuni egale și le scrie în fișiere separate ca același tip de imagine. Opțional, puteți face ca bucățile să se suprapună.

Vedeți opțiunea -outstem pentru informații privind denumirea fișierelor de ieșire.

Opțiunile -width și -height determină dimensiunea pieselor de ieșire.

pamundice poate reuni imaginile. Pentru un control mai fin, puteți utiliza de asemenea

pnmcat.

O utilizare a acestui instrument este de a crea bucăți care necesită mai puține resurse de calculator decât întreaga imagine pentru procesare. De exemplu, s-ar putea să aveți o imagine atât de mare încât un editor de imagini să nu o poată citi pe toată în memorie sau să o proceseze foarte lent. Cu pamdice, o puteți împărți în bucăți mai mici, le puteți edita pe rând și apoi le puteți reasambla.

O altă utilizare este imprimarea unei imagini mari în bucăți mici, de dimensiunea unei imprimante, pe care le puteți lipi împreună. ppmglobe face un lucru similar; vă permite să lipiți piesele împreună într-o sferă.

Dacă doriți să tăiați bucăți dintr-o imagine individual, nu într-o grilă regulată, utilizați pamcut.

OPȚIUNI

-outstem=nume-fișier_bază
    Această opțiune determină numele fișierelor de ieșire. Fiecare fișier de ieșire se numește nume-fișier_bază_y_x.tip, unde nume-fișier_bază este valoarea opțiunii -outstem, x și y sunt locațiile orizontale și verticale, respectiv, în imaginea de intrare a imaginii de ieșire, zero fiind cea mai din stânga și cea de sus, iar tip este . pbm, .pgm, .ppm sau .pam, în funcție de tipul imaginii.

-width=lățimea
    indică lățimea în pixeli a imaginilor de ieșire. Piesele din dreapta sunt mai mici decât aceasta dacă imaginea de intrare nu este un multiplu de lățime pixeli lățime.

-height=înălțimea
    indică înălțimea în pixeli a imaginilor de ieșire. Piesele de jos sunt mai mici decât aceasta dacă imaginea de intrare nu este un multiplu de înălțime pixeli înălțime.

-hoverlap=suprapunere_pe_orizontală
    indică suprapunerea orizontală în pixeli între imaginile de ieșire. Fiecare imagine dintr-un rând o va suprapune pe cea anterioară cu suprapunere_pe_orizontală pixeli. În mod implicit, nu există nicio suprapunere.

    Această opțiune a fost introdusă în Netpbm 10.23 (iulie 2004).

-voverlap=suprapunere_pe_verticală
    indică suprapunerea verticală în pixeli între imaginile de ieșire. Fiecare rând de imagini se va suprapune peste rândul anterior cu suprapunere_pe_verticală pixeli. În mod implicit, nu există nicio suprapunere.

    Această opțiune a fost introdusă în Netpbm 10.23 (iulie 2004).

-verbose
    Afișează informații despre procesare la ieșirea de eroare standard.

ISTORIC

pamdice a fost introdus în Netpbm 9.25 (martie 2002).

Înainte de Netpbm 10.29 (august 2005), exista o limită de 100 de „felii/porțiuni” în fiecare direcție.

CONSULTAȚI ȘI
pamundice(1) , pamcut(1) , pnmcat(1) , pgmslice(1) , ppmglobe(1) pnm(1) pam(1)

SURSA DOCUMENTULUI
Această pagină de manual a fost generată de instrumentul Netpbm «makeman» din sursa HTML. Documentația principală este la

    http://netpbm.sourceforge.net/doc/pamdice.html

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.