PKCS12_PARSE(3ssl)

NUME
PKCS12_parse - analizează o structură PKCS#12

SINOPSIS
 #include <openssl/pkcs12.h>

 int PKCS12_parse(PKCS12 *p12, const char *pass, EVP_PKEY **pkey, X509 **cert,
                  STACK_OF(X509) **ca);

DESCRIERE
PKCS12_parse() analizează o structură PKCS12.

p12 este structura PKCS12 de analizat. pass este fraza de acces care trebuie utilizată. În caz de succes, cheia privată va fi scrisă în *pkey, certificatul corespunzător în *cert și orice certificate suplimentare în *ca.

NOTE
Fiecare dintre parametrii pkey, cert și ca poate fi NULL, caz în care cheia privată, certificatul corespunzător sau, respectiv, certificatele suplimentare vor fi eliminate. Dacă oricare dintre pkey și cert nu este NULL, variabila la care indică este inițializată. Dacă ca este non-NULL și *ca este NULL, se alocă un nou STACK (stivă). Dacă ca este non-NULL și *ca este un STACK valid, atunci certificatele suplimentare sunt adăugate în ordinea dată la *ca.

Atributele friendlyName și localKeyID (dacă sunt prezente) ale fiecărui certificat vor fi stocate în atributele alias și keyid ale structurii X509.

Parametrul pass este interpretat ca un șir de caractere în codificarea UTF-8. Dacă nu este o codificare UTF-8 validă, atunci se presupune că este ISO8859-1.

În special, aceasta înseamnă că parolele din setul de caractere definit de configurația regională (sau pagina de cod în Windows) trebuie să fie convertite în UTF-8 înainte de utilizare. Acest lucru poate include parole din fișiere text locale sau intrări din terminal sau din linia de comandă. Consultați documentația UI_OpenSSL(3), de exemplu.

VALORI RETURNATE
PKCS12_parse() returnează 1 pentru succes și zero dacă a apărut o eroare.

Eroarea poate fi obținută din ERR_get_error(3)

ERORI
Această funcție returnează doar o singură cheie privată și certificatul corespunzător. Fișierele PKCS#12 mai complexe cu mai multe chei private vor returna doar prima potrivire.

Numai atributele friendlyName și localKeyID sunt stocate în prezent în certificate. Celelalte atribute sunt eliminate.

Atributele nu pot fi stocate în prezent în structura de cheie privată EVP_PKEY.

CONSULTAȚI ȘI
d2i_PKCS12(3), passphrase-encoding(7)

DREPTURI DE AUTOR
Drepturi de autor 2002-2020 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.