sane-lexmark(5)

NUME
sane-lexmark - controlor SANE pentru scanerele Lexmark din seria X1100/X1200

DESCRIERE
Biblioteca sane-lexmark implementează un controlor SANE (Scanner Access Now Easy) care oferă acces la partea de scanare a echipamentelor Lexmark X1100/X1200 AIO. Acest controlor ar trebui să fie considerat software de calitate beta!

Scanerele care ar trebui să funcționeze cu acest controlor sunt:

    Fabricant Model           starea
    ----------------------  -----------
      Lexmark X74             bună
      Lexmark X1110           netestat
      Lexmark X1140           netestat
      Lexmark X1150           bună
      Lexmark X1170           bună
      Lexmark X1180           bună
      Lexmark X1185           testat pe deplin cu succes
      Lexmark X12xx           bună în USB1.1,
                              nu a fost testat pe deplin în USB2.0
      Dell    A920            bună
Opțiunile pe care le suportă controlorul pot fi selectate fie prin opțiuni de linie de comandă pentru programe precum scanimage(1), fie prin elemente GUI în xscanimage(1) sau xsane(1).
Dacă observați vreun comportament ciudat, vă rugăm să-l raportați responsabilului controlorului sau pe lista de discuții SANE. Opțiunile valide ale liniei de comandă și sintaxa acestora pot fi listate utilizând

    scanimage --help -d lexmark:usb:<usb port>

Opțiuni mod de scanare

--mode
    selectează modul de funcționare de bază al scanerului. Alegerile valide sunt Color, Gray și Lineart. Modul implicit este Color. Modul Lineart este doar alb-negru (1 bit). Modul Gray va produce 256 de niveluri de gri (8 biți). Modul Color permite peste 16 milioane de culori diferite produse din 24 de biți de informații de culoare.

--resolution
    selectează rezoluția pentru o scanare. Rezoluțiile orizontală și verticală sunt stabilite de valoarea acestei opțiuni. Scanerul este capabil de următoarele rezoluții pentru valoarea specificată a opțiunii:

    Valoare   Rezoluție Oriz.  Rezoluție Vert.
      -------   ---------------  -------------------
       75       75dpi            75dpi
       150      150dpi           150dpi
       300      300dpi           300dpi
       600      600dpi           600dpi
       1200     600dpi           1200dpi  (doar pentru modelele X11xx cu senzor „B2”)

--preview
    solicită o scanare de previzualizare. Rezoluția utilizată pentru această scanare este de 75 dpi, iar zona de scanare și modul de scanare sunt cele specificate prin opțiunile lor sau cele implicite, dacă nu sunt specificate. Valoarea implicită pentru modul de previzualizare este „no”.

--threshold
    selectează luminozitatea minimă pentru a obține un punct alb. Pragul este utilizat numai în cazul scanărilor în modul „Lineart”. Acesta este specificat ca procent în intervalul 0..100% (în pași de 1). Valoarea implicită a opțiunii „threshold” (prag) este 50.

FIȘIER DE CONFIGURARE
Fișierul de configurare /etc/sane.d/lexmark.conf conține doar ID-ul dispozitivului USB (de exemplu, usb 0x043d 0x007c).

FIȘIERE

/usr/lib/sane/libsane-lexmark.a
    Biblioteca statică care implementează acest controlor.

/usr/lib/sane/libsane-lexmark.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_DEBUG_LEXMARK
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 255 solicită imprimarea tuturor datelor de depanare. Nivelurile mai mici reduc volumul de informații.

SANE_DEBUG_LEXMARK_LOW
    Oferă ieșire de depanare pentru funcțiile Lexmark de nivel scăzut.

LIMITĂRI
Controlorul TWAIN pentru Windows are mult mai multe opțiuni decât acest controlor SANE. Cu toate acestea, acestea sunt doar ajustări software. Acest controlor implementează doar ceea ce poate suporta scanerul. De exemplu, corecția umbririi (dungi verticale datorate variației senzorului pe lățimea acestuia) se face în software. Poziția de parcare a capului este, de asemenea, detectată prin software. Comprimarea datelor nu este acceptată pentru seria X1200 pe USB 1.1, ceea ce duce la scanări lente.

ERORI
Nu sunt cunoscute în prezent niciun fel de erori.

CONSULTAȚI ȘI
sane-scsi(5), scanimage(1), xscanimage(1), xsane(1), sane(7)

AUTOR

Controlorul a fost scris inițial de Fred Odendaal.
    http://ca.geocities.com/freshshelf@rogers.com/

Noua versiune este dezvoltată în prezent de Stéphane Voltz.
    http://stef.dev.free.fr/sane/lexmark

Suportul pentru X74 a fost scris de Torsten Houwaart
    <ToHo@gmx.de>

MULȚUMIRI

Multe mulțumiri adresate către:
    Julien Furgerot, care mi-a împrumutat un Dell A920. Robert Price, Dani Ele și Dalai Felinto pentru timpul pe care l-au petrecut înregistrând activitatea USB și testând versiunea experimentală.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.