killpg(3)

NUME
killpg - trimite un semnal către un grup de procese

BIBLIOTECA
Biblioteca C standard (libc, -lc)

SINOPSIS
#include <signal.h>

int killpg(int pgrp, int sig);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

killpg():
    _XOPEN_SOURCE >= 500
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE

DESCRIERE
killpg() trimite semnalul sig către grupul de procese pgrp. A se vedea signal(7) pentru o listă de semnale.

În cazul în care pgrp este 0, killpg() trimite semnalul către grupul de procese al procesului apelant; (POSIX spune: dacă pgrp este mai mic sau egal cu 1, comportamentul este nedefinit).

Pentru permisiunile necesare pentru a trimite un semnal către un alt proces, a se vedea kill(2).

VALOAREA RETURNATĂ
În caz de succes, se returnează zero. În caz de eroare, se returnează -1, iar errno este configurată pentru a indica eroarea.

ERORI-IEȘIRE

EINVAL
    sig nu este un număr de semnal valid.

EPERM
    Procesul nu are permisiunea de a trimite semnalul către niciunul dintre procesele țintă. Pentru permisiunile necesare, a se vedea kill(2).

ESRCH
    Niciun proces nu poate fi găsit în grupul de procese specificat de pgrp.

ESRCH
    Grupul de procese a fost dat ca fiind 0, dar procesul de trimitere nu are un grup de procese.

VERSIUNI
Există diverse diferențe între verificarea permisiunilor în sistemele de tip BSD și sistemele de tip System V. A se vedea justificarea POSIX pentru kill(3p). O diferență care nu este menționată de POSIX se referă la valoarea de returnare EPERM: BSD documentează că nu se trimite niciun semnal și că EPERM este returnat atunci când verificarea permisiunilor a eșuat pentru cel puțin un proces țintă, în timp ce POSIX documentează EPERM doar atunci când verificarea permisiunilor a eșuat pentru toate procesele țintă.

  Diferențe între biblioteca C și nucleu
În Linux, killpg() este implementat ca o funcție de bibliotecă care efectuează apelul kill(-pgrp, sig).

STANDARDE
POSIX.1-2008.

ISTORIC
POSIX.1-2001, SVr4, 4.4BSD (a apărut pentru prima dată în 4BSD).

CONSULTAȚI ȘI
getpgrp(2), kill(2), signal(2), capabilities(7), credentials(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.