sane-hp5590(5)

NUME

sane-hp5590 - controlor SANE pentru scanerele Hewlett-Packard 4500C/4570C/5500C/5550C/5590/7650 Workgroup/Document

DESCRIERE

Biblioteca sane-hp5590 implementează un controlor SANE (Scanner Access Now Easy) care oferă acces la următoarele scannere Hewlett-Packard Workgroup/Document:

•   ScanJet 4500C

•   ScanJet 4570C

•   ScanJet 5500C

•   ScanJet 5550C

•   ScanJet 5590

•   ScanJet 7650

Dacă dețineți un scaner, altul decât cele enumerate mai sus, care funcționează cu acest controlor, vă rugăm să ne anunțați acest lucru, trimițându-ne numele exact al modelului scanerului, precum și furnizorul USB și ID-urile dispozitivelor (de exemplu, din /sys/bus/usb/devices, sane-find-scanner(1) sau syslog). Chiar dacă numele scanerului’ului este doar puțin diferit de modelele menționate mai sus, vă rugăm să ne anunțați.

OPȚIUNI

Opțiunile pe care le acceptă controlorul pot fi selectate fie prin intermediul opțiunilor din linia de comandă pentru programe precum scanimage(1), fie prin intermediul elementelor interfeței grafice din xscanimage(1) sau xsane(1). Opțiunile valide din linia de comandă și sintaxa acestora pot fi listate folosind:

    scanimage --help -d hp5590:interfață:dispozitiv

unde interfață și dispozitiv specifică dispozitivul în cauză, ca în fișierul de configurare. Adăugați --all-options pentru a lista și opțiunile de citire hardware. Parametrul -d și argumentul său pot fi omise pentru a obține informații despre primul scaner identificat.

Utilizați comanda:

    scanimage -L

pentru a enumera toate dispozitivele recunoscute de instalația SANE.

OPȚIUNI SPECIFICE DISPOZITIVULUI

-l n
    Poziția X din stânga-sus a zonei de scanare în mm. Intervalul permis: 0 ... 215.889.

-t n
    Poziția Y din stânga-sus a zonei de scanare în mm. Intervalul permis: 0 ... 297.699.

-x n
    X lățimea zonei de scanare în mm. Intervalul permis: 0 ... 215.889.

-y n
    Înălțimea Y a zonei de scanare în mm. Intervalul permis: 0 ... 297.699.

În mod implicit, va fi scanată dimensiunea maximă.

--mode mod
    Selectează modul de culoare. mod trebuie să fie unul dintre: “Color”, “Color (48 biți)”, “Gray”, “Lineart”.

    •   “Color” - Scanarea este efectuată cu valori de culoare RGB de 3 * 8 biți pe pixel.

    •   “Color (48 biți)” - Scanarea este efectuată cu valori de culoare RGB de 3 * 16 biți pe pixel.

    •   “Gray” - Scanarea este efectuată cu o valoare de gri de 1 * 8 biți pe pixel.

    •   “Lineart” - Scanarea este efectuată cu o valoare de alb și negru de 1 bit pe pixel.

--source sursa
    Selectează sursa pentru scanare. sursa trebuie să fie una dintre: “Flatbed”, “ADF”, “ADF Duplex”, “TMA Slides”, “TMA Negatives”.

    •   “Flatbed” - Scanează documentul pe geamul platformei pentru documente.

    •   “ADF” - Scanează fețele documentelor cu alimentatorul automat de documente.

    •   “ADF Duplex” - Scanează fețele și spatele documentelor cu alimentatorul automat de documente. Rețineți că imaginile de pe verso trebuie rotite într-o etapă de postprocesare separată.

    •   “TMA Slides” - Scanare de diapozitive cu adaptor pentru suporturi transparente; (nu este acceptată în totalitate de controlorul hp5590).

    •   “TMA Negatives” - Scanare a filmelor negative cu adaptor pentru suporturi transparente; (nu este acceptată în totalitate de controlorul hp5590).

--resolution rezoluția
    Stabilește rezoluția imaginii scanate în dpi. rezoluția trebuie să fie una dintre următoarele: 100, 200, 300, 600, 1200, 2400.

Parametrii impliciți: Lineart, Flatbed, 100dpi.

--extend-lamp-timeout[=yes|no]
    Extinde perioada de temporizare a lămpii. no = 15 minute, yes = 1 oră; (implicit: no)

--wait-for-button[=yes|no]
    Așteaptă apăsarea butonului înainte de a începe scanarea; (implicit: no)

--preview[=yes|no]
    Solicită o scanare la calitate de previzualizare; (implicit: no)

--hide-eop-pixel[=yes|no]
    Ascunde pixelii indicatorului de sfârșit de pagină și suprascrie cu culoarea pixelilor vecini următori; (implicit: yes)
    Scanerul utilizează ultimul pixel din fiecare linie de scanare pentru a stoca starea de sfârșit de pagină. Acest lucru este necesar pentru a detecta sfârșitul foii de document atunci când se utilizează alimentatorul automat de documente (ADF). Din nefericire, pixelii de sfârșit de pagină sunt generați și în cazul scanărilor în platformă. Se recomandă să ascundeți acești pixeli.

--trailing-lines-mode mod
    Modul de umplere a liniilor de final după sfârșitul paginii atunci când se utilizează alimentatorul automat de documente (ADF). mod trebuie să fie unul dintre: “last”, “raw”, “raster”, “white”, “black”, “color”. (implicit: “last”)

    •   “last” = repetă ultima linie de scanare (recomandat),

    •   “raw” = citește datele de scanare brute (nerecomandat),

    •   “raster” = generează un model de pixeli în alb și negru,

    •   “white” = pixeli albi,

    •   “black” = pixeli negri,

    •   “color” = RGB sau pixeli de culoare gri (a se vedea opțiunea următoare).

--trailing-lines-color n
    Stabilește valoarea culorii pentru umplerea liniilor de scanare din final în modul „Trailing lines” “color” (a se vedea opțiunea anterioară). (Culoare implicită: violet)
    Valoarea culorii RGB trebuie să fie specificată și calculată ca 65536 * r + 256 * g + b, cu r, g, b fiind valori în intervalul 0 .. 255.

OPȚIUNI DE CITIRE A STĂRII DE IEȘIRE

Următoarele opțiuni permit citirea stării butonului, a valorii contorului, a configurației culorilor și a stării documentului din ADF. Acest lucru poate fi utilizat pentru a controla programatic opțiunile corespunzătoare ale scanerului, cum ar fi comutarea între modul flatbed și ADF, sau declanșarea sarcinilor de postprocesare după scanare.

--button-pressed
    Obține id-ul ultimului buton apăsat. Id este unul dintre următoarele: “none”, “power”, “scan”, “collect”, “file”, “email”, “copy”, “up”, “down”, “mode”, “cancel”.
    Scanerul stochează ID-ul ultimului buton apăsat până când acesta este citit. După citire, starea este reinițializată, iar citirile ulterioare vor returna “none”.

--color-led
    Obține starea indicatorilor LED de culoare. Starea este fie “color”, fie “black_white”.

--counter-value
    Obține valoarea contorului așa cum este afișată pe LCD. Valoarea este cuprinsă în intervalul 1 ... 99.

--doc-in-adf
    Obține starea indicatorului de document disponibil al alimentatorului automat de documente (ADF). Starea este fie “yes”, fie “no”.

SFATURI PENTRU UTILIZATORII DE SCANBD

scanbd(8) este un demon al butoanelor de scanare, care poate citi butoanele de scanare și poate declanșa acțiuni de scanare.

Nu utilizați vechea interfață scanbuttond(8) cu hp5590. Este depășită și nu mai trebuie utilizată. Interfața obișnuită a scanbd(8) este pe deplin compatibilă cu versiunea actuală a controlorului hp5590.

Acest exemplu prezintă un fișier de configurare minimă și fișierul script corespunzător pentru scanbd(8) care trebuie incluse în scanbd.conf.

•   hp5590.conf

    device hp5590 {
        # Asocierea dispozitivului
        filter = "^hp5590.*"
        desc = "Familia de scanere HP5590"
        # Citește valoarea contorului și o stochează în variabila de mediu.
        function function_lcd_counter {
            filter = "^counter-value.*"
            desc   = "hp5590: contor LCD"
            env    = "SCANBD_FUNCTION_LCD_COUNTER"
        }
        # Rulează scriptul de scanare atunci când este apăsat butonul.
        action do-scan {
            filter = "^button-pressed.*"
            desc   = "hp5590: Buton de scanare apăsat"
            script = "scan_action.script"
            string-trigger {
                from-value  = "none"
                to-value    = "scan"
            }
        }
    }

•   scan_action.script

    #!/bin/bash
    echo device = $SCANBD_DEVICE
    echo action = $SCANBD_ACTION
    echo counter = $SCANBD_FUNCTION_LCD_COUNTER
    scanfile="$HOME/tmp/scans/scan-$(date +%s).pnm"
    case $SCANBD_ACTION in
    do-scan)
        scanimage -d "$SCANBD_DEVICE" > "$scanfile"
        ;;
    *)
        echo Avertisment: acțiune «scanbd» necunoscută: "$SCANBD_ACTION"
        ;;
    esac

FIȘIERE

@LIBDIR@/libsane-hp5590.a
    Biblioteca statică care implementează acest controlor.

@LIBDIR@/libsane-hp5590.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor.

SANE_DEBUG_HP5590

Nivelurile mai mari de depanare cresc cantitatea de detalii informative a ieșirii:

    10 - procesare generică
    20 - mesaje detaliate pentru controlor
    40 - comenzi de nivel înalt HP5590
    50 - comenzi de nivel scăzut (USB-in-USB) HP5590

Exemplu:
    export SANE_DEBUG_HP5590=50

CONSULTAȚI ȘI

sane(7), sane-usb(5), scanbd(8), scanimage(1), xscanimage(1), xsane(1)

AUTORI
Ilia Sotnikov <hostcc@gmail.com>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.