sane-mustek_usb2(5)

NUME
sane-mustek_usb2 - controlor SANE pentru scanere plate USB bazate pe SQ113

DESCRIERE
Biblioteca sane-mustek_usb2 implementează un controlor SANE (Scanner Access Now Easy) care oferă acces la scanerele plate USB bazate pe chipset-ul SQ113 Service & Quality. Momentan, este acceptat doar Mustek BearPaw 2448 TA Pro. Este planificat să se adauge suport pentru alte scanere care se bazează pe cipul SQ113 și poate SQ11. Pentru mai multe detalii, consultați pagina principală a controlorului sane-mustek_usb2: http://www.meier-geinitz.de/sane/mustek_usb2-backend/.

Acesta este un software BETA. Mai ales dacă testați scanere noi sau netestate, țineți mâna pe ștecherul scanerului și scoateți-l din priză, dacă capul de citire se lovește la capătul zonei de scanare.

Dacă dețineți un scaner, altul decât cele listate pe pagina principală a mustek_usb2, care funcționează cu acest controlor, vă rog să-mi comunicați acest lucru trimițându-mi numele exact al modelului de scaner și ID-urile producătorului și dispozitivului USB (de exemplu, din sane-find-scanner(1) sau syslog). Chiar dacă numele scanerului este doar puțin diferit de cel al modelelor deja listate ca fiind acceptate, vă rog să mă anunțați.

PROBLEME DE LIBUSB
Vă rugăm să utilizați libusb-0.1.8 sau o versiune ulterioară. Fără libusb sau cu versiuni mai vechi de libusb se pot aștepta tot felul de probleme. Scanerul ar trebui să fie găsit de sane-find-scanner(1) fără alte acțiuni. Pentru stabilirea permisiunilor și informații generale despre USB, consultați sane-usb(5).

FIȘIERE

/usr/lib/sane/libsane-mustek_usb2.a
    Biblioteca statică care implementează acest controlor.

/usr/lib/sane/libsane-mustek_usb2.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_DEBUG_MUSTEK_USB2
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii. Exemplu: export SANE_DEBUG_MUSTEK_USB2=4

CONSULTAȚI ȘI
sane(7), sane-usb(5), sane-plustek(5), sane-ma1509(5), sane-mustek_usb(5), sane-mustek(5), sane-mustek_pp(5), sane-find-scanner(1)
/usr/share/doc/sane/mustek_usb2/mustek_usb2.CHANGES
http://www.meier-geinitz.de/sane/mustek_usb2-backend/

AUTOR
Controlorul a fost scris de Roy Zhou, Jack Xu și Vinci Cen de la Mustek.
Ajustări la SANE de Henning Meier-Geinitz.

ERORI
Vă rog să mă contactați dacă găsiți o eroare sau o caracteristică lipsă: <henning@meier-geinitz.de>.
Vă rugăm să trimiteți un jurnal de depanare dacă scanerul dvs. nu este detectat corect (a se vedea SANE_DEBUG_MUSTEK_USB2 de mai sus).

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.