DNF5-OFFLINE(8)

NUME
dnf5-offline - comanda «offline»

SINOPSIS

dnf5 offline <subcomanda> [opțiuni]

DESCRIERE

Comanda offline este utilizată pentru gestionarea tranzacțiilor „offline” - tranzacții care se execută atunci când sistemul este inițiat într-un mediu minim. Rularea unei tranzacții în acest mediu redus poate fi mai sigură decât atunci când sistemul este pornit în mod normal, deoarece este mai puțin probabil ca tranzacția să interfereze cu procesele în desfășurare.

Tranzacțiile „offline” pot fi inițiate prin specificarea indicatorului --offline la orice operație (install, upgrade, distro-sync, etc.) sau prin dnf5 system-upgrade download. Odată ce o tranzacție „offline” este inițiată, executați dnf5 offline reboot pentru a reporni și a începe tranzacția.

Datele pentru tranzacțiile „offline” sunt stocate în directorul „system state” la adresa /usr/lib/sysimage/libdnf5/offline.

SUBCOMENZI

clean
    Elimină orice tranzacție „offline” stocată și șterge fișierele de pachete din memoria cache.

log
    Utilizată pentru a vedea o listă de porniri în timpul cărora s-a încercat o tranzacție „offline” sau pentru a afișa jurnalele unei tranzacții „offline” încercate. Jurnalele pentru una dintre porniri pot fi afișate prin specificarea unuia dintre numerele din prima coloană cu argumentul --number. Numerele negative pot fi utilizate pentru a numerota pornirile de la ultima la prima. De exemplu, log --number=-1 poate fi utilizat pentru a vedea jurnalele pentru ultima tranzacție „offline”.

reboot (opțiunea de repornire a sistemului)
    Pregătește sistemul pentru a efectua tranzacția „offline” și repornește pentru a începe tranzacția. Această comandă poate fi executată numai după inițierea unei tranzacții „offline” (de exemplu, prin dnf5 system-upgrade download).

status
    Afișează starea tranzacției efectuate fără conexiune „offline”, curente

_execute
    Execută tranzacția în mediul „offline”.

    Avertisment Numai pentru uz intern, nu este destinată a fi executată de către utilizator.

OPȚIUNI

--number=<număr-pornire>
    Afișează jurnalul specificat de număr. Executați dnf5 offline log cu --number mai întâi pentru a obține o listă de jurnale din care să alegeți.
    Utilizată împreună cu subcomanda log.

--poweroff
    Sistemul se va opri după finalizarea tranzacției în loc să repornească. Dacă tranzacția a eșuat, sistemul va reporni în loc să se oprească chiar și cu acest fanion.
    Utilizată cu subcomanda reboot.

MEDIU

DNF_SYSTEM_UPGRADE_NO_REBOOT
    Dacă este activată, sistemul nu va fi repornit sau oprit de DNF5 atunci când fluxul normal de lucru ar face acest lucru.

EXEMPLE

dnf5 install --offline hello
    Pregătește instalarea pachetului hello ca o tranzacție „offline”.

dnf5 offline status
    Afișează starea tranzacției efectuate fără conexiune „offline”, curente

dnf5 offline reboot --poweroff
    Repornește și execută tranzacția offline, apoi oprește sistemul după finalizarea tranzacției.

dnf5 offline log
    Listează pornirile în timpul cărora s-a încercat o tranzacție „offline”.

dnf5 offline log --number=-1
    Afișează jurnalul de la ultima pornire în timpul căreia s-a încercat o tranzacție „offline”.

CONSULTAȚI ȘI
dnf5-system-upgrade(8), Comanda «system-upgrade» <#system-upgrade-command-ref-label>
<https://www.freedesktop.org/wiki/Software/systemd/SystemUpdates>

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.