DNF5-MARK(8)

NUME
dnf5-mark - comanda «mark»

SINOPSIS

dnf5 mark <subcomanda> [opțiuni-globale] [<id-grup>] <NPFB-specificație-pachet>...

DESCRIERE

Comanda mark din DNF5 este utilizată pentru a schimba motivul pachetelor instalate definite în argumentele NPFB-specificație-pachet.

SUBCOMENZI

user
    Marchează pachetul ca fiind instalat de utilizator.

    Acest lucru poate fi util dacă un pachet a fost instalat ca o dependență și se dorește să rămână în sistem atunci când este executată comanda remove împreună cu opțiunea de configurare clean_requirements_on_remove stabilită la True.

dependency
    Marchează pachetul ca dependență.

    Acest lucru poate fi util dacă dumneavoastră, ca utilizator, nu aveți nevoie de un anumit pachet. Pachetul rămâne instalat pe sistem, dar va fi eliminat atunci când este executată comanda remove împreună cu opțiunea de configurare clean_requirements_on_remove stabilită la True.

    Ar trebui să utilizați această operație în locul comenzii remove dacă nu sunteți sigur dacă pachetul este o cerință a altui pachet instalat de utilizator în sistem.

weak
    Marchează pachetul ca o dependență slabă.

group
    Marchează pachetul ca fiind instalat de grupul definit în argumentul id-grup.

    Acest lucru poate fi util în cazul în care un pachet a fost instalat ca o dependență a utilizatorului și se dorește să fie protejat și gestionat ca membru al unui grup, ca în timpul comenzii group remove.

OPȚIUNI

--skip-unavailable
    Permite omiterea pachetelor care nu sunt instalate în sistem. Toate pachetele instalate rămase vor fi marcate.

--offline
    Stochează tranzacția care urmează să fie efectuată fără conexiune „offline”. A se vedea comanda «offline» <#offline-command-ref-label>, dnf5-offline(8).

--store=RUTA
    Stochează tranzacția curentă într-un director la RUTA specificată, în loc să o execute.
    Tranzacția stocată poate fi executată prin comanda «replay» <#replay-command-ref-label>, dnf5-replay(8).

EXEMPLE

dnf5 mark user fuse-devel
    Marchează pachetul fuse-devel ca fiind instalat de utilizator.

dnf5 mark group xfce-desktop vim-enhanced
    Marchează pachetul vim-enhanced ca fiind instalat de grupul xfce-desktop.

CONSULTAȚI ȘI
dnf5-comps(7), Compune grupuri și medii <#comps-misc-ref-label>
dnf5-specs(7), Specificații de modele <#specs-misc-ref-label>

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.