DNF5-LEAVES(8)

NUME
dnf5-leaves - comanda «leaves»

SINOPSIS

dnf5 leaves

DESCRIERE

Comanda leaves din DNF5 este utilizată pentru a lista toate pachetele frunze (leaf). Pachetele „frunze” sunt pachete instalate care nu sunt necesare ca dependență de un alt pachet instalat. Cu toate acestea, două sau mai multe pachete instalate pot depinde unele de altele într-un ciclu de dependență. Pachetele din astfel de cicluri care nu sunt solicitate de niciun alt pachet instalat sunt, de asemenea, frunze. Pachetele din astfel de cicluri formează un grup de pachete frunze

Pachetele din lista de ieșire sunt sortate în funcție de grup, iar primul pachet din grup este precedat de un caracter -.

OPȚIUNI

Nu implementează opțiuni. Dar ia în considerare valoarea definită pentru install_weak_deps. Dacă install_weak_deps este definită la false, dependențele slabe sunt ignorate în timpul calculării setului de pachete de frunze.

DE CE ESTE UTIL?

Lista vă oferă o bună imagine de ansamblu a ceea ce este instalat pe sistemul dvs. fără a vă inunda cu nimic din ceea ce este necesar pentru pachetele deja prezentate. Următoarea listă de argumente spune practic același lucru în moduri diferite:

•   Toate pachetele de pe această listă fie sunt necesare pentru dvs., pentru alți utilizatori ai sistemului, fie nu sunt necesare deloc -- dacă ar fi fost necesare pentru un alt pachet instalat, nu ar fi fost pe listă.

•   Dacă doriți să dezinstalați ceva din sistemul dvs. (fără a întrerupe dependențele), trebuie să implicați cel puțin un pachet din această listă.

•   Dacă există ceva instalat pe sistem care nu este necesar, trebuie să se afle pe această listă -- altfel ar fi necesar ca dependență de un alt pachet.

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.