proc_scsi(5)

NUME
/proc/scsi/ - SCSI

DESCRIERE

/proc/scsi/
    Un director cu pseudofișierul de nivel mediu scsi și diverse directoare de controlori SCSI de nivel scăzut, care conțin un fișier pentru fiecare gazdă SCSI din acest sistem, toate oferind starea unei părți a subsistemului IO SCSI. Aceste fișiere conțin structuri ASCII și pot fi citite, prin urmare, cu cat(1).

    De asemenea, puteți scrie în unele fișiere pentru a reconfigura subsistemul sau pentru a activa sau dezactiva anumite funcții.

/proc/scsi/scsi
    Aceasta este o listă a tuturor dispozitivelor SCSI cunoscute de nucleu. În prezent, scsi acceptă numai comanda add-single-device care permite utilizatorului root să adauge un dispozitiv conectat la cald la lista de dispozitive cunoscute.

    Comanda

        echo 'scsi add-single-device 1 0 5 0' > /proc/scsi/scsi

    va determina gazda scsi1 să caute pe canalul SCSI 0 un dispozitiv cu ID 5 LUN 0. Dacă există deja un dispozitiv cunoscut la această adresă sau dacă adresa este nevalidă, va fi returnată o eroare.

/proc/scsi/nume-controlor/
    nume-controlor poate fi în prezent NCR53c7xx, aha152x, aha1542, aha1740, aic7xxx, buslogic, eata_dma, eata_pio, fdomain, in2000, pas16, qlogic, scsi_debug, seagate, t128, u15-24f, ultrastore sau wd7000. Aceste directoare apar pentru toi controlorii care au înregistrat cel puțin un SCSI HBA. Fiecare director conține un fișier pentru fiecare gazdă înregistrată. Fiecare fișier-gazdă este denumit după numărul atribuit gazdei în timpul inițializării.

    Citirea acestor fișiere va arăta de obicei configurația controlorului și a gazdei, statistici și așa mai departe.

    Scrierea în aceste fișiere permite diferite lucruri pe diferite gazde. De exemplu, cu comenzile latency și nolatency, root poate activa și dezactiva codul de măsurare a latenței comenzilor în controlorul eata_dma. Cu comenzile lockup și unlock, root poate controla blocajele de magistrală simulate de controlorul scsi_debug.

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.