DNF4.CONF(5)

NUME
dnf4.conf - referință pentru configurarea DNF

DESCRIERE

DNF <https://github.com/rpm-software-management/dnf/> utilizează în mod implicit fișierul de configurare globală aflat la /etc/dnf/dnf.conf și toate fișierele *.repo găsite în /etc/yum.repos.d. Acesta din urmă este utilizat de obicei pentru configurarea depozitelor și are prioritate față de configurarea globală.

Fișierul de configurare are formatul INI constând în declarația secțiunii și opțiunile nume=valoare de mai jos, fiecare pe o linie separată. Există două tipuri de secțiuni în fișierele de configurare: [main] și [repository]. Secțiunea [main] definește toate opțiunile de configurare globală și ar trebui să fie doar o singură secțiune [main] în tot fișierul.

Secțiunile depozitului definesc configurația pentru fiecare depozit (local sau la distanță). Numele secțiunii depozitului din parantezele drepte servește drept referință ID-depozit și trebuie să fie unic în toate fișierele de configurare. Caracterele permise pentru șirul ID-depozit sunt litere alfabetice minuscule și majuscule, cifre, -, _, . și :. Fișierul minim de configurare a depozitului trebuie să conțină, în afară de ID-ul depozitului, definiția opțiunilor baseurl, metalink sau mirrorlist.

CONFIGURARE SPECIFICĂ DISTRIBUȚIEI

Opțiunile de configurare, și anume best și skip_if_unavailable, pot fi stabilite în fișierul de configurare DNF de către distribuția dvs. pentru a suprascrie valorile implicite ale DNF.

OPȚIUNI [MAIN]

allow_vendor_change
    boolean

    Dacă este dezactivată, dnf va rămâne la furnizor atunci când actualizează sau retrogradează rpms. Valoarea implicită este True

    Avertisment Această opțiune nu este acceptată în prezent pentru comenzile downgrade și distro-sync

arch
    șir

    Arhitectura utilizată pentru instalarea pachetelor. În mod implicit, aceasta este detectată automat. Adesea utilizată împreună cu opțiunea ignorearch.

assumeno
    boolean

    Dacă este activată, dnf va presupune Nu în cazul în care, în mod normal, ar solicita o confirmare din partea utilizatorului. Valoarea implicită este False.

assumeyes
    boolean

    Dacă este activată, dnf va presupune Da în cazul în care, în mod normal, ar solicita confirmarea din partea utilizatorului (consultați și defaultyes). Valoarea implicită este False.

autocheck_running_kernel
    boolean

    Verifică automat dacă există instalat un modul de nucleu mai nou cu actualizare de securitate decât nucleul care rulează în prezent. Valoarea implicită este True.

basearch
    șir

    Arhitectura de bază utilizată pentru instalarea pachetelor. În mod implicit, aceasta este detectată automat.

best
    boolean

    True instruiește soluționatorul fie să utilizeze un pachet cu cea mai mare versiune disponibilă, fie să eșueze. La False, nu eșuează dacă cea mai recentă versiune nu poate fi instalată și utilizează versiunea inferioară. Valoarea implicită este False. Rețineți că această opțiune în special poate fi definită în fișierul de configurare de către distribuția dumneavoastră. De asemenea, rețineți că utilizarea celei mai înalte versiuni disponibile este garantată numai pentru pachetele solicitate direct și nu pentru dependențele acestora.

cachedir
    șir

    Rutaa către un director utilizat de diverse subsisteme DNF pentru stocarea datelor din cache. În funcție de distribuție, are o valoare implicită rezonabilă de tip permisiune-de-scriere-pentru-root. DNF trebuie să fie capabil să creeze fișiere și directoare în această locație.

cacheonly
    boolean

    Dacă este definită la True DNF va rula în întregime din memoria cache a sistemului, nu va actualiza memoria cache și o va utiliza chiar și în cazul în care aceasta este expirată. Valoarea implicită este False.

    Note API: Trebuie să fie definită înainte de crearea obiectelor de depozit. Modulele trebuie s-o definească în cârligul pre_config. Modificările ulterioare sunt ignorate.

check_config_file_age
    boolean

    Specifică dacă dnf ar trebui să expire automat metadatele depozitelor, care sunt mai vechi decât fișierul de configurare corespunzător (de obicei fișierul dnf.conf și fișierul foo.repo). Valoarea implicită este True (efectuează verificarea). Expirarea metadatelor este, de asemenea, afectată de vechimea metadatelor. Consultați și metadata_expire.

clean_requirements_on_remove
    boolean

    Elimină dependențele care nu mai sunt utilizate în timpul operației dnf remove. Un pachet se califică pentru eliminare prin clean_requirements_on_remove numai dacă a fost instalat prin DNF, dar nu la cererea explicită a utilizatorului, adică a fost introdus ca o dependență. Valoarea implicită este True (installonlypkgs nu sunt niciodată eliminate automat).

config_file_path
    șir

    Ruta către fișierul de configurare principal implicit. Valoarea implicită este /etc/dnf/dnf.conf.

debuglevel
    număr întreg

    Nivelul de ieșire a mesajelor de depanare, în intervalul de la 0 la 10. Cu cât numărul este mai mare, cu atât mai multe mesaje de depanare sunt trimise la ieșirea standard. Valoarea implicită este 2.

debug_solver
    boolean

    Controlează dacă fișierele de depanare libsolv ar trebui să fie create atunci când se rezolvă tranzacția. Fișierele de depanare sunt create în directorul ./debugdata. Valoarea implicită este False.

defaultyes
    boolean

    Dacă este activată, răspunsul implicit la solicitările de confirmare ale utilizatorului va fi Da. A nu se confunda cu assumeyes, care nu va solicita nimic. Valoarea implicită este False.

diskspacecheck
    boolean

    Controlează dacă rpm ar trebui să verifice spațiul disponibil pe disc în timpul tranzacției. Valoarea implicită este True.

errorlevel
    număr întreg

    Nivelul de ieșire a mesajelor de eroare, în intervalul 0-10. Cu cât numărul este mai mare, cu atât mai multe erori sunt transmise către iețirea de eroarestandard (stderr). Valoarea implicită este 3. Această opțiune este depreciată în DNF și suprascrisă de opțiunea din linia de comandă „--verbose” <#verbose-options-label>.

exclude_from_weak
    listă

    Previne instalarea pachetelor ca dependențe slabe (recomandări sau suplimente). Pachetele pot fi specificate printr-un nume sau un șiruri conținând caractere joker și separate prin virgulă. Valoarea implicită este [].

exclude_from_weak_autodetect
    boolean

    Dacă este activată, dnf va detecta automat dependențele slabe neacoperite (recomandări sau suplimente) ale pachetelor instalate pe sistem. Furnizorii acestor dependențe slabe nu vor mai fi instalați de dnf ca dependențe slabe (vor fi în continuare instalați dacă sunt atrași ca o dependență obișnuită). Valoarea implicită este true.

exit_on_lock
    boolean

    Stabilește dacă clientul dnf trebuie să iasă imediat când altceva are blocajul. Valoarea implicită este False.

gpgkey_dns_verification
    boolean

    Dacă «dnf» ar trebui să încerce să verifice automat cheile de verificare GPG utilizând sistemul DNS. Această opțiune necesită ca modulul python unbound (python3-unbound) să fie instalat în sistemul client. Acest sistem are două caracteristici principale. Prima este de a verifica dacă vreuna dintre cheile deja instalate a fost revocată. Eliminarea automată a cheii nu este încă disponibilă, astfel încât este la latitudinea utilizatorului să elimine cheile revocate din sistem. A doua caracteristică este verificarea automată a cheilor noi atunci când un depozit este adăugat la sistem. În modul interactiv, rezultatul este scris la ieșire ca o sugestie pentru utilizator. În modul non-interactiv (adică atunci când se utilizează opțiunea -y), acest sistem va accepta automat cheile care sunt disponibile în DNS și sunt semnate corect utilizând DNSSEC. De asemenea, va accepta cheile care nu există în sistemul DNS și a căror NEexistență este dovedită criptografic utilizând DNSSEC. Acest lucru este în principal pentru a păstra compatibilitatea cu versiunile anterioare. Valoarea implicită este False.

group_package_types
    listă

    Lista următoarelor: „optional” opțional, „default” implicit, „mandatory” obligatoriu. Îi indică lui dnf ce tip de pachete din grupuri vor fi instalate atunci când este apelat 'groupinstall'. Valoarea implicită este: default, mandatory.

ignorearch
    boolean

    Dacă este definită la True, RPM va permite încercările de instalare a pachetelor incompatibile cu arhitectura CPU-ului. Valoarea implicită este False. Adesea utilizată împreună cu opțiunea arch.

installonlypkgs
    listă

    Listă de nume de pachete care ar trebui să fie instalate și niciodată actualizate. În special nucleele intră în această categorie. Aceste pachete nu sunt niciodată eliminate de dnf autoremove chiar dacă au fost instalate ca dependențe (consultați clean_requirements_on_remove pentru detalii privind eliminarea automată). Această opțiune adaugă valorile listei la lista implicită „installonlypkgs” utilizată de DNF. Numărul de versiuni de pachete păstrate este reglementat de installonly_limit.

installonly_limit
    număr întreg

    Numărul de pachete installonly care pot fi instalate simultan. Valoarea implicită este 3. Numărul minim de pachete de tipul exclusiv-instalare „installonly” este 2. Valoarea 0 înseamnă un număr nelimitat de pachete „installonly”. Valoarea 1 nu este permisă în mod explicit deoarece complică actualizările nucleului din cauza protecției nucleului care rulează împotriva eliminării.

installroot
    șir

    Rădăcina sistemului de fișiere pentru toate operațiunile de împachetare. Aceasta necesită o rută absolută. A se vedea și opțiunea de linie de comandă „--installroot”.

install_weak_deps
    boolean

    Când această opțiune este definită la „True” și un nou pachet urmează să fie instalat, toate pachetele legate de acest pachet printr-o relație de dependență slabă (fanioanele „Recommends” sau „Supplements”) vor fi extrase în tranzacție. Valoarea implicită este True.

keepcache
    boolean

    Păstrează pachetele descărcate în cache atunci când este definită la True. Chiar dacă este definită la False și pachetele nu au fost instalate, acestea vor persista până la următoarea tranzacție reușită. Valoarea implicită este False.

logdir
    șir

    Directorul în care vor fi stocate fișierele jurnal. Valoarea implicită este /var/log.

logfilelevel
    număr întreg

    Nivelul de ieșire a mesajelor din fișierul jurnal, între 0 și 10. Cu cât numărul este mai mare, cu atât mai multă ieșire de depanare este pusă în jurnale. Valoarea implicită este 9.

    Această opțiune controlează dnf.log, dnf.librepo.log și hawkey.log. Deși dnf.librepo.log și hawkey.log sunt afectate doar de definirea opțiunii logfilelevel la 10.

log_compress
    boolean

    Când este definită la True, fișierele jurnal sunt comprimate atunci când sunt rotite. Valoarea implicită este False.

log_rotate
    număr întreg

    Fișierele jurnal sunt rotite de log_rotate ori înainte de a fi eliminate. Dacă log_rotate este 0, rotația nu este efectuată. Valoarea implicită este 4.

log_size
    dimensiune stocare

    Fișierele jurnal sunt rotite atunci când cresc mai mult decât numărul de octeți log_size. Dacă log_size este 0, rotația nu este efectuată. Valoarea implicită este 1 Mo. Unitățile valabile sunt „k”,„M”, „qG”.

    Dimensiunea se aplică fișierelor jurnal individuale, nu sumei tuturor fișierelor jurnal. A se vedea de asemenea log_rotate.

metadata_timer_sync
    timpul în secunde

    Perioada minimă dintre două execuții consecutive makecache timer. Comanda se va opri imediat dacă este mai puțin de această perioadă de timp de la ultima sa execuție. Nu afectează rularea makecache simplă. Utilizați 0 pentru a dezactiva complet sincronizarea automată a metadatelor. Valoarea implicită corespunde la trei ore. Valoarea este rotunjită la următoarea oră începută.

module_obsoletes
    boolean

    Această opțiune controlează dacă dnf ar trebui să aplice modulele obsolete atunci când este posibil. Valoarea implicită este False.

module_platform_id
    șir

    Definiți acest lucru la $name:$stream pentru suprascrie ID-ul platformei „PLATFORM_ID” detectat din /etc/os-release. Este necesar să efectuați o actualizare a sistemului și să treceți la o nouă platformă.

module_stream_switch
    boolean

    Această opțiune controlează dacă este posibilă comutarea fluxurilor activate ale unui modul. Valoarea implicită este False.

multilib_policy
    șir

    Controlează modul în care sunt tratate pachetele multilib în timpul operațiunilor de instalare. Poate fi fie „best” (implicit) pentru ca soluționatorul de dependențe să prefere pachetele care se potrivesc cel mai bine cu arhitectura sistemului, fie „all” pentru a instala pachete pentru toate arhitecturile disponibile.

obsoletes
    boolean

    Această opțiune are efect numai în timpul unei instalări/actualizări. Aceasta activează logica de procesare obsoletes a dnf, ceea ce înseamnă că face ca dnf să verifice dacă dependențele unui anumit pachet nu mai sunt necesare și să le elimine. Util atunci când se efectuează actualizări la nivel de distribuție. Valoarea implicită este 'true'.

    Opțiune de linie de comandă: „--obsoletes” <#obsoletes-option-label>

optional_metadata_types
    listă

    Lista tipurilor de metadate care urmează să fie încărcate în plus față de primary, modules, comps, updateinfo și presto, care sunt încărcate întotdeauna.

    Rețineți că lista poate fi extinsă prin comenzi individuale pentru a solicita în mod explicit încărcarea unui anumit tip de metadate.

    În prezent, este acceptată numai valoarea filelists. Valoarea implicită este o listă goală.

persistdir
    șir

    Directorul în care DNF își stochează datele persistente între execuții. Valoarea implicită este „/var/lib/dnf”.

persistence
    șir

    Dacă modificările ar trebui să persiste după repornirea sistemului. Valoarea implicită este auto. Pasarea opțiunii „--transient” <#transient-option-label> va anula această valoare pentru transient. Valorile valide sunt:

•   auto: Modificările vor persista în timpul repornirii, cu excepția cazului în care ținta este un sistem bootc în funcțiune și sistemul este deja într-o stare deblocată (adică /usr este inscriptibil).

•   transient: Schimbările vor fi pierdute la următoarea repornire. Aplicabilă numai în sistemele bootc. Aveți grijă că modificările din /etc și /var vor persista, în funcție de configurația sistemului dvs. bootc. A se vedea și <https://bootc-dev.github.io/bootc/man/bootc-usr-overlay.html>.

•   persist: Modificările vor persista în timpul repornirii.

pluginconfpath
    listă

    Listă de directoare în care se caută configurațiile pluginurilor care urmează să fie încărcate. Toate fișierele de configurare găsite în aceste directoare, care au același nume ca un modul, sunt analizate. Ruta implicită este /etc/dnf/plugins.

pluginpath
    listă

    Listă de directoare în care se caută modulele care urmează să fie încărcate. Sunt utilizate modulele găsite în oricare dintre directoarele din această opțiune de configurare. Valoarea implicită conține o rută specifică versiunii Python.

plugins
    boolean

    Controlează dacă modulele plugin sunt activate. Valoarea implicită este True.

protected_packages
    listă

    Listă de pachete pe care DNF nu ar trebui niciodată să le elimine complet. Acestea sunt protejate prin Obsoletes, precum și prin eliminarea de către utilizator/modul.

    Valoarea implicită este: dnf, glob:/etc/yum/protected.d/*.conf și glob:/etc/dnf/protected.d/*.conf. Astfel, orice pachet care ar trebui să fie protejat poate face acest lucru prin includerea unui fișier în /etc/dnf/protected.d cu numele acelui pachet în el.

    DNF va proteja, de asemenea, pachetul corespunzător versiunii în funcțiune a nucleului. A se vedea și opțiunea protect_running_kernel.

protect_running_kernel
    boolean

    Controlează dacă pachetul corespunzător versiunii curente a nucleului este protejat împotriva eliminării. Valoarea implicită este True.

releasever
    șir

    Utilizată pentru înlocuirea lui $releasever în configurația depozitului.

    Variabilele $releasever_major și $releasever_minor vor fi derivate automat din $releasever prin divizarea acesteia pe primul .. De exemplu, dacă $releasever este definită la 1.23, atunci $releasever_major va fi 1 și $releasever_minor va fi 23.

    $releasever_major și $releasever_minor pot fi, de asemenea, stabilite de distribuție.

    A se vedea, de asemenea, variabilele repo.

reposdir
    listă

    DNF caută fișiere de configurare a depozitului în rutele specificate de reposdir. Comportamentul lui reposdir ar putea fi diferit atunci când este utilizată împreună cu opțiunea „--installroot”.

rpmverbosity
    șir

    Nivelul de ieșire al scriptului de depanare RPM. Unul dintre: critical, emergency, error, warn, info sau debug. Valoarea implicită este info.

strict
    boolean

    Dacă este dezactivată, toate pachetele indisponibile sau pachetele cu dependențe întrerupte date comenzii DNF vor fi ignorate fără a genera o eroare care să provoace eșecul întregii operații. În prezent funcționează numai pentru comanda install. Valoarea implicită este „True”.

tsflags
    listă

    Listă de șiruri de caractere care adaugă fanioane suplimentare pentru tranzacția RPM.
    valoare tsflag | Fanion de tranzacție RPM
    noscripts | RPMTRANS_FLAG_NOSCRIPTS
    test | RPMTRANS_FLAG_TEST
    notriggers | RPMTRANS_FLAG_NOTRIGGERS
    nodocs | RPMTRANS_FLAG_NODOCS
    justdb | RPMTRANS_FLAG_JUSTDB
    nocontexts | RPMTRANS_FLAG_NOCONTEXTS
    nocaps | RPMTRANS_FLAG_NOCAPS
    nocrypto | RPMTRANS_FLAG_NOFILEDIGEST
    deploops | RPMTRANS_FLAG_DEPLOOPS

    Opțiunea nocrypto va activa și fanioanele VS _RPMVSF_NOSIGNATURES și _RPMVSF_NODIGESTS. Opțiunea test oferă o verificare a tranzacției fără a efectua tranzacția. Aceasta include descărcarea pachetelor, verificarea cheilor gpg (inclusiv importul permanent de chei suplimentare, dacă este necesar) și verificarea rpm pentru a preveni conflictele de fișiere. nocaps este acceptat cu rpm-4.14 sau ulterior. Atunci când nocaps este utilizat, dar rpm nu îl acceptă, DNF îl raportează doar ca un tsflag (fanion de tranzacție) nevalid.

upgrade_group_objects_upgrade
    boolean

    Definiți această opțiune la False pentru a dezactiva executarea automată a comenzii group upgrade atunci când se execută comanda upgrade. Valoarea implicită este True (efectuează operația).

usr_drift_protected_paths
    listă

    Lista de rute care pot cauza probleme atunci când conținutul lor se modifică în raport cu /usr, de exemplu /etc/pam.d/*. Dacă o tranzacție tranzitorie ar modifica aceste rute, DNF întrerupe operația și afișează o eroare. Acceptă modele cu caractere joker. Implicit este glob:/etc/dnf/usr-drift-protected-paths.d/*.conf. Astfel, o listă de rute poate fi protejată prin crearea unui fișier .conf în /etc/dnf/usr-drift-protected-paths.d/ care conține o rută (sau un model cu caractere joker) pe fiecare linie.

    Când se utilizează persistence=transient pe sistemele bootc, se creează o suprapunere tranzitorie pe /usr, iar orice modificare adusă de DNF la /usr va fi ignorată la repornire. Cu toate acestea, alte rute, cum ar fi /etc și /var, nu sunt (adesea) susținute de o suprapunere tranzitorie, astfel încât modificările aduse acestora vor persista după repornire. De obicei, această „deviere a sistemului de fișiere” nu reprezintă o problemă, dar poate cauza probleme în anumite situații. De exemplu, un fișier de configurare din /etc care este partajat de mai multe pachete poate face referire la un fișier .so din /usr/lib64 care nu mai există.

varsdir
    listă

    Lista directoarelor în care sunt căutate fișierele de definire a variabilelor. Valoarea implicită este „/etc/dnf/vars”, „/etc/yum/vars”. Consultați variable files (fișiere de variabile) în secțiunea Referință configurare.

zchunk
    boolean

    Activează sau dezactivează utilizarea metadatelor de depozit comprimate utilizând formatul zchunk (dacă este disponibil). Valoarea implicită este True.

OPȚIUNI [MAIN] - CULORI

color - culoare
    șir

    Controlează dacă DNF utilizează ieșire colorată în linia de comandă. Valori posibile: „auto”, „never” (niciodată), „always” (întotdeauna). Valoarea implicită este „auto”.

color_list_available_downgrade
    color

    Culoarea pachetelor disponibile care sunt mai vechi decât pachetele instalate. Opțiunea este utilizată în timpul operațiilor de listare. Valoarea implicită este „magenta” (purpuriu închis / roșu purpuriu).

color_list_available_install
    color

    Culoarea pachetelor care sunt disponibile pentru instalare și niciuna dintre versiunile lor nu este instalată. Opțiunea este utilizată în timpul operațiilor de llistare. Valoarea implicită este aldin, „cyan”.

color_list_available_reinstall
    color

    Culoarea pachetelor disponibile care sunt identice cu versiunile instalate și sunt disponibile pentru reinstalare. Culoarea implicită este aldin, subliniat, „green” (verde). Opțiunea este utilizată în timpul operațiilor de listare.

color_list_available_upgrade
    color

    Culoarea pachetelor disponibile care sunt mai noi decât pachetele instalate. Culoarea implicită este aldin, „blue” (albastru). Opțiunea este utilizată în timpul operațiilor de listare.

color_list_installed_extra
    color

    Culoarea pachetelor instalate care nu au nicio versiune printre pachetele disponibile. Opțiunea este utilizată în timpul operațiilor de listare. Valoarea implicită este aldin, „red” (roșu).

color_list_installed_newer
    color

    Culoarea pachetelor instalate care sunt mai noi decât orice versiune dintre pachetele disponibile. Opțiunea este utilizată în timpul operațiilor de listare. Valoarea implicită este aldin, „yellow” (galben).

color_list_installed_older
    color

    Culoarea pachetelor instalate care sunt mai vechi decât orice versiune dintre pachetele disponibile. Opțiunea este utilizată în timpul operațiilor de listare. Valoarea implicită este „yellow” (galben”.

color_list_installed_reinstall
    color

    Culoarea pachetelor instalate care sunt printre pachetele disponibile și pot fi reinstalate. Opțiunea este utilizată în timpul operațiilor de listare. Valoarea implicită este „cyan”.

color_search_match
    color

    Culoarea modelelor potrivite în rezultatul căutării. Culoarea implicită este aldin, „magenta” (purpuriu închis / roșu purpuriu).

color_update_installed
    color

    Culoarea pachetelor eliminate. Culoarea implicită este „red” (roșu). Această opțiune este utilizată în timpul afișării tranzacțiilor.

color_update_local
    color

    Culoarea pachetelor locale care sunt instalate din depozitul @commandline. Această opțiune este utilizată în timpul afișării tranzacțiilor. Valoarea implicită este „green” (verde).

color_update_remote
    color

    Culoarea pachetelor care sunt instalate/ actualizate/ retrogradate din depozite de la distanță. Această opțiune este utilizată în timpul afișării tranzacțiilor. Culoarea implicită este aldin, „green” (verde).

OPȚIUNI PENTRU REPO

baseurl
    listă

    Listă de adrese URL pentru depozit. Valoarea implicită este [].

    Adresele URL sunt încercate în ordinea listată (echivalent cu comportamentul „failovermethod=priority” al yum).

cost
    număr întreg

    Costul relativ de accesare a acestui depozit, implicit 1000. Această valoare este comparată atunci când prioritățile a două depozite sunt aceleași. Este ales depozitul cu cel mai mic cost. Este util pentru a face biblioteca să prefere depozitele de pe disc față de cele de la distanță.

enabled
    boolean

    Include acest depozit ca sursă de pachete. Valoarea implicită este „True”.

gpgkey
    listă de șiruri

    Adresele URL ale fișierelor cu chei GPG care pot fi utilizate pentru semnarea metadatelor și a pachetelor din acest depozit, goale în mod implicit. Dacă un fișier nu poate fi verificat utilizând cheile deja importate, se încearcă importul cheilor din această opțiune și cheile sunt apoi utilizate pentru verificare.

metalink
    șir

    Adresa URL a unui metalink pentru depozit. Valoarea implicită este None (niciuna)

mirrorlist
    șir

    Adresa URL a unei liste de oglinzi „mirrorlist” pentru depozit. Valoarea implicită este None (niciuna)

module_hotfixes
    boolean

    Definiți această opțiune la „True” (Adevărat) pentru a dezactiva filtrarea modulelor RPM și a face disponibile toate RPM-urile din depozit. Valoarea implicită este „False”. Acest lucru permite utilizatorului să creeze un depozit cu pachete-fixe-selectate-cu -grijă care sunt incluse într-un set de pachete pe un sistem modular.

name
    șir

    Un nume ușor de citit al depozitului. Valoarea implicită este ID-ul depozitului.

priority
    număr întreg

    Valoarea de prioritate a acestui depozit, valoarea implicită este 99. Dacă există mai multe pachete candidate pentru o anumită operație, este ales cel din depozitul cu cea mai mică valoare de prioritate, eventual în ciuda faptului că este mai puțin convenabil în caz contrar (de exemplu, fiind o versiune mai mică).

type
    șir

    Tipul de metadate ale depozitului. Valorile acceptate sunt: rpm-md. Alias pentru rpm-md: rpm, repomd, rpmmd, yum, YUM.

NUMELE DEPOZITELOR DE SURSE ȘI DEBUGINFO

Pentru un anumit depozit cu un identificator sub forma „<ID>-rpms”, se așteaptă ca depozitul sursă corespunzător să aibă un identificator sub forma „<ID>-source-rpms” și depozitul debuginfo un identificator sub forma „<ID>-debug-rpms”. În caz contrar (dacă identificatorul depozitului nu are sufixul „-rpms”), se așteaptă ca depozitul sursă să aibă un identificator de forma „<ID>-source” și depozitul debuginfo un identificator de forma „<ID>-debuginfo”.

De exemplu, pentru depozitul „fedora”, depozitul sursă este „fedora-source”, iar depozitul debuginfo este „fedora-debuginfo”. Pentru depozitul „fedora-rpms”, depozitul sursă este „fedora-source-rpms”, iar depozitul debuginfo este „fedora-debug-rpms”.

VARIABILE REPO

Partea din dreapta a fiecărei opțiuni repo poate fi îmbogățită cu următoarele variabile:

$arch Se referă la arhitectura CPU a sistemului, de exemplu, aarch64, i586, i686 și x86_64.

$basearch Se referă la arhitectura de bază a sistemului. De exemplu, mașinile i686 și i586 au ambele o arhitectură de bază i386, iar mașinile AMD64 și Intel64 au o arhitectură de bază x86_64.

$releasever Se referă la versiunea de lansare a sistemului de operare pe care DNF o derivă din informațiile disponibile în RPMDB.

$releasever_major Versiunea majoră a $releasever, adică componenta din $releasever care apare înainte de primul ..

$releasever_minor Versiunea minoră a $releasever, adică componenta din $releasever care apare după primul ..

În plus față de aceste variabile codificate, pot fi utilizate și variabile definite de utilizator. Acestea pot fi definite fie prin variable files(fișiere de variabile), fie prin utilizarea unor variabile de mediu speciale. Numele acestor variabile trebuie prefixate cu DNF_VAR_ și pot fi formate numai din caractere alfanumerice și liniuțe de subliniere:

    $ DNF_VAR_VARIABILA_MEA=valoare

Pentru a utiliza o astfel de variabilă în configurația depozitului dumneavoastră, eliminați prefixul. De exemplu:

    [depozitul-meu]
    baseurl=https://example.site/pub/fedora/$VARIABILA_MEA/releases/$releasever

Rețineți că nu este posibil să înlocuiți variabilele arch și basearch folosind fișiere de variabile sau variabile de mediu.

Deși utilizatorii sunt încurajați să utilizeze variabile cu nume, variabilele de mediu numerotate DNF0 - DNF9 sunt încă acceptate:

    $ DNF1=valoare
    [depozitul-meu]
    baseurl=https://example.site/pub/fedora/$DNF1/releases/$releasever

O formă limitată de expansiune a parametrilor de tip shell este acceptată pentru variabile.

${variabila-mea:-cuvânt} Dacă variabila-mea nu este definită sau este goală, atunci cuvânt va fi înlocuit. În caz contrar, va fi înlocuită valoarea lui variabila-mea.

${variabila-mea:+cuvânt} Dacă variabila mea este definită și nu este goală, atunci cuvânt va fi înlocuit. În caz contrar, va fi înlocuit șirul gol.

Expansiunile parametrilor pot fi imbricate până la o adâncime maximă de 32. De exemplu:

    ${variabila-mea-definită:+${variabila-mea-NEdefinită:-foobar}}

va fi evaluată la foobar.

OPȚIUNI ATÂT PENTRU [MAIN] CÂT ȘI PENTRU REPO

Unele opțiuni pot fi aplicate fie în secțiunea principală, fie pentru fiecare depozit, fie într-o combinație. Valoarea furnizată în secțiunea principală este utilizată pentru toate depozitele ca valoare implicită, pe care depozitele o pot înlocui apoi în configurația lor.

bandwidth
    dimensiune stocare

    Lățimea de bandă totală disponibilă pentru descărcare. Semnificativă atunci când este utilizată cu opțiunea throttle. Dimensiunea stocării este în octeți în mod implicit, dar poate fi specificată cu o unitate de stocare. Unitățile valabile sunt „k”, „M”, „G”.

countme
    boolean

    Atunci când este activată, o (și numai una) cerere HTTP GET pentru fișierul metalink va fi selectată aleatoriu în fiecare săptămână pentru a purta un fanion URL special.

    Această opțiune permite furnizorului depozitului să estimeze numărul de sisteme care consumă depozitul, prin numărarea acestor cereri pe parcursul unei săptămâni. Această metodă este mai precisă decât simpla numărare a adreselor IP unice (care este supusă atât supra-numărării, cât și sub-numărării din cauza termenelor scurte de utilizare a DHCP și, respectiv, NAT).

    Aceasta nu este o solicitare HTTP în afara benzii făcută doar în acest scop. Doar cererile inițiate de DNF în timpul funcționării normale, cum ar fi verificarea actualizărilor metadatelor, pot primi acest fanion.

    Opțiunea este un simplu parametru „countme=N” adăugat la adresa URL metalink, unde N este un număr întreg care reprezintă „grupa” de vechime din care face parte acest sistem. Sunt definite patru grupe, în funcție de numărul de săptămâni complete care au trecut de la instalarea unui sistem:
    găleată | vechimea sistemului
    1 | prima săptămână
    2 | prima lună (2 - 4 săptămâni)
    3 | primele 6 luni (5 - 24 săptămâni)
    4 | mai mult de 6 luni (> 24 de săptămâni)

    Acest număr este menit să ajute la distingerea mașinilor cu durată scurtă de viață (de aruncat) de instalațiile pe termen lung și să ofere o imagine mai bună a modului în care sistemele sunt utilizate în timp.

    Pentru a determina timpul de instalare („epoca”) a unui sistem, timpul de modificare a fișierului machine-id(5) este utilizat ca sursă unică a adevărului. Acest fișier este legat din punct de vedere semantic de durata de viață a sistemului, deoarece este populat de obicei în momentul instalării sau în timpul primei porniri de către un instrument de instalare sau un sistem init (cum ar fi systemd(1)), respectiv, și rămâne neschimbat.

    În cazul în care fișierul este gol sau lipsește (cum ar fi în containere), ora primei cereri efectuate folosind adresa URL metalink extinsă (adică cu orice variabile de depozit, cum ar fi $releasever substituite) care a purtat opțiunea este declarată ca fiind epoca.

    Dacă pentru acest depozit nu este definită nicio adresă URL metalink, dar este definită o adresă URL mirrorlist, aceasta din urmă este utilizată în acest scop.

    Valoarea implicită este „False”.

deltarpm
    boolean

    Când este activată, DNF va economisi lățime de bandă prin descărcarea unor fișiere delta RPM mult mai mici, reconstruindu-le în RPM local. Cu toate acestea, acest lucru este destul de intensiv pentru CPU și operațiile de In/Ieș. Valoarea implicită este False. Aceasta necesită prezența executabilului /usr/bin/applydeltarpm în sistem.

deltarpm_percentage
    număr întreg

    Atunci când dimensiunea relativă a delta față de pkg este mai mare decât aceasta, delta nu este utilizat. Valoarea implicită este 75 (deltele trebuie să fie cu cel puțin 25% mai mici decât pkg). Utilizați 0 pentru a dezactiva procesarea delta rpm. Depozitele locale (cu <file://> baseurl) au delta rpms dezactivate în mod implicit.

enablegroups
    boolean

    Determină dacă DNF va permite utilizarea grupurilor de pachete pentru acest depozit. Valoarea implicită este „True” (grupurile de pachete sunt permise).

excludepkgs
    listă

    Exclude pachetele din acest depozit, specificate printr-un nume sau un șir conținând caractere joker și separate prin virgulă, din toate operațiile. Poate fi dezactivată utilizând opțiunea de linie de comandă --disableexcludes. Valoarea implicită este [].

fastestmirror
    boolean

    Dacă este activată, latența soclului TCP este utilizată pentru a găsi cea mai apropiată oglindă disponibilă. O oglindă este apoi selectată aleatoriu cu o latență de două ori mai mică în scopul echilibrării sarcinii. Acest lucru prevalează asupra ordinii furnizate de fișierul de listă de oglinzi/metalink și nu ia în considerare parametrii listei de oglinzi, cum ar fi lățimea de bandă a oglinzii sau oglinzile preferate pentru adresele IP ale clienților.

gpgcheck
    boolean

    Dacă să se efectueze verificarea semnăturii GPG pe pachetele găsite în acest depozit. Valoarea implicită este „False”.

    Această opțiune poate fi utilizată numai pentru a consolida politica de securitate RPM activă stabilită cu macroul %_pkgverify_level (consultați fișierul /usr/lib/rpm/macros pentru detalii). Aceasta înseamnă că, dacă macrocomanda este definită la „signature” sau „all” și această opțiune este „False”, aceasta va fi înlocuită cu „True” în timpul rulării DNF și va fi afișat un avertisment. Pentru a elimina avertismentul, asigurați-vă că această opțiune este „True” pentru fiecare depozit activat și activați, de asemenea, localpkg_gpgcheck.

includepkgs
    listă

    Include pachetele din acest depozit, specificate printr-un nume sau un model global și separate prin virgule, în toate operațiile. Invers față de excludepkgs, DNF va exclude orice pachet din depozit care nu se potrivește cu această listă. Acest lucru funcționează împreună cu excludepkgs și nu o anulează, deci dacă „excludepkgs=*.i386” și „includepkgs=python*” atunci doar pachetele care încep cu python și care nu au un arc i386 vor fi văzute de DNF în acest depozit. Poate fi dezactivată utilizând opțiunea de linie de comandă --disableexcludes. Valoarea implicită este [].

ip_resolve
    Tipul adresei IP

    Determină modul în care DNF rezolvă numele de gazdă. Definiți această opțiune la „4”/„IPv4” sau „6”/„IPv6”pentru a rezolva numai la adrese IPv4 sau IPv6. În mod implicit, DNF rezolvă la oricare dintre adrese.

localpkg_gpgcheck
    boolean

    Dacă să se efectueze o verificare a semnăturii GPG pe pachetele locale (pachete dintr-un fișier, nu dintr-un depozit). Valoarea implicită este „False”. Această opțiune este supusă politicii active de securitate RPM (consultați gpgcheck pentru mai multe detalii).

max_parallel_downloads
    număr întreg

    Numărul maxim de descărcări simultane de pachete. Valoarea implicită este 3. Maxim 20.

metadata_expire
    timpul în secunde

    Perioada după care depozitul de la distanță este verificat pentru actualizarea metadatelor și, în cazul pozitiv, este actualizată memoria cache locală a metadatelor. Valoarea implicită corespunde la 48 de ore. Definiți această opțiune la -1 sau never pentru ca depozitul să nu fie considerat niciodată expirat. Expirarea metadatelor poate fi, de asemenea, declanșată de modificarea marcajului temporal al fișierelor de configurare (dnf.conf, <repo>.repo). A se vedea și check_config_file_age.

minrate
    dimensiune stocare

    Aceasta stabilește pragul de viteză redusă în octeți pe secundă. Dacă serverul trimite date la aceeași viteză sau la o viteză mai mică decât această valoare timp de cel puțin opțiunea timeout secunde, DNF întrerupe conexiunea. Valoarea implicită este 1000. Unitățile valabile sunt „k”, „M” „G”.

password
    șir

    Parola de utilizat pentru conectarea la un depozit cu autentificare HTTP de bază. Gol în mod implicit.

proxy
    șir

    Adresa URL a unui server proxy prin care să se efectueze conectarea. Definiți un șir gol în configurația depozitului pentru a dezactiva configurarea proxy moștenită din secțiunea principală. Formatul așteptat al acestei opțiuni este <schema>://<ip-sau-nume_gazdă>[:port]; (pentru retrocompatibilitate, '_none_' poate fi utilizat în locul șirului gol).

    Notă: Variabilele de mediu curl (cum ar fi http_proxy) sunt eficiente dacă această opțiune nu este definită (sau valoarea „_none_” este definită în configurația depozitului). Consultați pagina de manual curl pentru detalii.

proxy_username
    șir

    Numele de utilizator care urmează să fie utilizat pentru conectarea la serverul proxy. Gol în mod implicit.

proxy_password
    șir

    Parola de utilizat pentru conectarea la serverul proxy. Gol în mod implicit.

proxy_auth_method
    șir

    Metoda de autentificare utilizată de serverul proxy. Valorile valabile sunt
    metoda | semnificație
    basic | Autentificare bazică HTTP
    digest | Autentificare Digest HTTP
    negotiate | Autentificare prin negociere HTTP (SPNEGO)
    ntlm | Autentificare NTLM HTTP
    digest_ie | Autentificare HTTP Digest cu o versiune IE
    ntlm_wb | Delegarea NTLM către asistentul winbind
    none | Nicio metodă de autentificare
    any | Toate metodele adecvate

    Valoarea implicită este any

proxy_sslcacert
    șir

    Ruta către fișierul care conține autoritățile de certificare pentru verificarea certificatelor proxy SSL. Gol în mod implicit - utilizează valoarea implicită a sistemului.

proxy_sslverify
    boolean

    Când este activată, certificatele proxy SSL sunt verificate. Dacă clientul nu poate fi autentificat, conectarea eșuează și depozitul nu mai este utilizat. Dacă este False, conexiunile SSL pot fi utilizate, dar certificatele nu sunt verificate. Valoarea implicită este True.

proxy_sslclientcert
    șir

    Ruta către certificatul clientului SSL utilizat pentru conectarea la serverul proxy. Gol în mod implicit.

proxy_sslclientkey
    șir

    Ruta către cheia clientului SSL utilizată pentru conectarea la serverul proxy. Gol în mod implicit.

repo_gpgcheck
    boolean

    Dacă se efectuează verificarea semnăturii GPG pe metadatele acestui depozit. Valoarea implicită este „False”. Rețineți că cheile GPG pentru această verificare sunt stocate separat de cheile GPG utilizate în verificarea semnăturii pachetelor. În plus, acestea sunt de asemenea stocate separat pentru fiecare depozit.

    Aceasta înseamnă că dnf poate solicita să importe aceeași cheie de mai multe ori. De exemplu, atunci când o cheie a fost deja importată pentru verificarea semnăturii pachetului și această opțiune este activată, poate fi necesar să o importați din nou pentru depozit.

retries
    număr întreg

    Stabilește numărul total de încercări pentru descărcarea pachetelor. Numărul este cumulativ, astfel încât, de exemplu, pentru retries=10, dnf va eșua după ce orice descărcare de pachete eșuează pentru a unsprezecea oară. Definirea acesteia la 0 face ca dnf să încerce pentru totdeauna. Valoarea implicită este 10.

skip_if_unavailable
    boolean

    Dacă este activată, DNF va continua să ruleze și va dezactiva depozitul care nu a putut fi sincronizat din niciun motiv. Această opțiune nu afectează omiterea pachetelor indisponibile după rezolvarea dependențelor. Pentru a verifica inaccesibilitatea depozitului, utilizați-o în combinație cu opțiunea de linie de comandă refresh <#refresh-command-label>&. Valoarea implicită este False. Rețineți că această opțiune în special poate fi definită în fișierul de configurare de către distribuția dumneavoastră.

sslcacert
    șir

    Ruta către fișierul care conține autoritățile de certificare pentru verificarea certificatelor SSL. Gol în mod implicit - utilizează valoarea implicită a sistemului.

sslverify
    boolean

    Când este activată, certificatele SSL de la distanță sunt verificate. Dacă clientul nu poate fi autentificat, conectarea eșuează și depozitul nu mai este utilizat. Dacă este False, conexiunile SSL pot fi utilizate, dar certificatele nu sunt verificate. Valoarea implicită este True.

sslverifystatus
    boolean

    Când este activată, starea de revocare a certificatului serverului este verificată utilizând extensia TLS „Certificate Status Request” (aka. capsare OCSP). Valoarea implicită este False.

sslclientcert
    șir

    Ruta către certificatul client SSL utilizat pentru conectarea la situri la distanță. Gol în mod implicit.

sslclientkey
    șir

    Ruta către cheia clientului SSL utilizată pentru conectarea la situri la distanță. Gol în mod implicit.

throttle
    dimensiune stocare

    Limitează viteza de descărcare. Poate fi o valoare absolută sau un procent, raportat la valoarea opțiunii bandwidth option. 0 înseamnă nicio restricționare (implicit). Valoarea absolută este în octeți în mod implicit, dar poate fi specificată cu o unitate de stocare. Unitățile valabile sunt „k”, „M”, „G”.

timeout
    timpul în secunde

    Numărul de secunde de așteptat pentru o conexiune înainte de expirarea timpului de așteptare. Utilizată în combinație cu opțiunea minrate option. Valoarea implicită este de 30 de secunde.

username
    șir

    Numele de utilizator utilizat pentru conectarea la depozit cu autentificare bazică HTTP. Gol în mod implicit.

user_agent
    șir

    Șirul User-Agent care se include în cererile HTTP trimise de DNF. Valoarea implicită este

        libdnf (NUME ID_VERSIUNE; ID_VARIANTĂ; SO.ARHITECTURĂ_BAZĂ)

    unde NUME, ID_ VERSIUNE și ID_VARIANTĂ sunt identificatorii sistemului de operare citiți din fișierul os-release(5), iar SO și ARHITECTURĂ_BAZĂ sunt numele canonic al sistemului de operare și, respectiv, arhitectura de bază. Exemplu:

        libdnf (Fedora 31; server; Linux.x86_64)

TIPURI DE OPȚIUNI

boolean
    Acesta este un tip de date cu doar două valori posibile.

    Poate fi utilizată una dintre următoarele opțiuni: 1, 0, True, False, yes, no

integer - număr întreg
    Este un număr întreg care poate fi scris fără o componentă fracționară.

list - listă
    Este o opțiune care poate reprezenta una sau mai multe șiruri de caractere separate prin spații sau virgule.

string - șir
    Este o secvență de simboluri sau cifre fără niciun caracter de spațiu alb.

color - culoare
    Un șir care descrie culoarea și modificatorii separați cu virgulă, de exemplu „red,bold” (roșu, aldin).

•   Culori: black(negru), blue(albastru), cyan, green(verde), magenta, red(roșu), white(alb), yellow(galben)

•   Modificatori: bold(aldin), blink(clipire), dim(atenuare), normal, reverse(invers), underline(subliniat)

FIȘIERE

Fișiere cache
    /var/cache/dnf

Fișierul de configurare principal [MAIN]
    /etc/dnf/dnf.conf

Depozit
    /etc/yum.repos.d/

Variabile
    Orice fișier numit corespunzător în „/etc/dnf/vars” este transformat într-o variabilă numită după numele fișierului (sau înlocuiește oricare dintre variabilele de mai sus, cu excepția celor definite din linia de comandă). Numele fișierelor pot conține numai caractere alfanumerice și liniuțe de subliniere și trebuie să fie în minuscule. Variabilele sunt citite și din /etc/yum/vars din motive de compatibilitate YUM.

CONSULTAȚI ȘI

•   dnf(8), Referință pentru comanda DNF <#command-ref-label>

Autor
Consultați fișierul AUTHORS în distribuția surselor DNF.

Drepturi de autor
2012-2020, Red Hat, Licențiat sub GPLv2+

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.