puts(3)

NUME
fputc, fputs, putc, putchar, puts - ieșire de caractere și șiruri de caractere

BIBLIOTECA
Biblioteca C standard (libc, -lc)

SINOPSIS
#include <stdio.h>

int fputc(int c, FILE *stream);
int putc(int c, FILE *stream);
int putchar(int c);

int fputs(const char *restrict s, FILE *restrict stream);
int puts(const char *s);

DESCRIERE
fputc() scrie caracterul c, transformat într-un unsigned char, în stream.

putc() este echivalentă cu fputc(), cu excepția faptului că poate fi implementată ca o macro care evaluează stream de mai multe ori.

putchar(c) este echivalentă cu putc(c, stdout).

fputs() scrie șirul s în stream, fără octetul de terminare nul ('\0').

puts() scrie în stdout șirul s și o linie nouă la sfârșit.

Apelurile la funcțiile descrise aici pot fi amestecate între ele și cu apelurile la alte funcții de ieșire din biblioteca stdio pentru același flux de ieșire.

Pentru varianta corespondentă fără blocare, a se vedea unlocked_stdio(3).

VALOAREA RETURNATĂ
fputc(), putc() și putchar() returnează caracterul scris ca un unsigned char transformat într-un int sau EOF în caz de eroare.

puts() și fputs() returnează un număr nenegativ în caz de succes sau EOF în caz de eroare.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
fputc(), fputs(), putc(), putchar(), puts() | Siguranța firelor | MT-Safe

STANDARDE
C11, POSIX.1-2008.

ISTORIC
POSIX.1-2001, C89, C99.

ERORI
Nu este recomandabil să se amestece apelurile la funcțiile de ieșire din biblioteca stdio cu apelurile de nivel inferior la write(2) pentru descriptorul de fișier asociat aceluiași flux de ieșire; rezultatele vor fi nedefinite și, foarte probabil, nu vor fi cele dorite.

CONSULTAȚI ȘI
write(2), ferror(3), fgets(3), fopen(3), fputwc(3), fputws(3), fseek(3), fwrite(3), putwchar(3), scanf(3), unlocked_stdio(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.