sane-umax1220u(5)

NUME
sane-umax1220u - controlor SANE pentru UMAX Astra 1220U și scanere similare

DESCRIERE
Biblioteca sane-umax1220 implementează un controlor SANE (Scanner Access Now Easy) pentru scanerele UMAX Astra 1220U și altele similare. Pentru mai multe informații despre acest controlor, vă rugăm să vizitați http://umax1220u-sane.sourceforge.net/.

COMPATIBILITATE UMAX ASTRA 1600U/2000U/2100U
Acest controlor este, de asemenea, capabil să controleze UMAX Astra 1600U/2000U/2100U. S-a confirmat că funcționează și cu 2100U. Pentru celelalte scanere nu au fost primite încă rapoarte. Vă rugăm să ne contactați și să ne spuneți dacă scanerul dvs. funcționează (sane-devel@alioth-lists.debian.net).

CONFIGURARE
De obicei, nu este necesară nicio configurare manuală. Fișierul de configurare pentru acest controlor se află în /etc/sane.d/umax1220u.conf. Conținutul său este o listă de nume de dispozitive care corespund scanerelor UMAX Astra. Liniile goale și liniile care încep cu un simbol hash (#) sunt ignorate. Un exemplu de fișier de configurare este prezentat mai jos:
 #usb fabricant produs
 usb 0x1606 0x0010
 # Lista de dispozitive pentru sistemele non-linux
 /dev/scanner
 /dev/usb/scanner0
Consultați sane-usb(5) pentru informații despre cum să stabiliți permisiunile de acces la fișierele dispozitivului USB.

FIȘIERE

Fișierul de configurare al controlorului:
    /etc/sane.d/umax1220u.conf

Biblioteca statică care implementează acest controlor:
    /usr/lib/sane/libsane-umax1220u.a

Biblioteca partajată care implementează acest controlor:
    /usr/lib/sane/libsane-umax1220u.so (prezent pe sistemele care acceptă încărcarea dinamică)

MEDIU

SANE_DEBUG_UMAX1220U
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 128 solicită imprimarea tuturor datelor de depanare. Nivelurile mai mici reduc gradul de detaliere al informațiilor: Valorile SANE_DEBUG_UMAX1220U:
    Număr   Observații
     1       imprimă eșecurile
     2       imprimă informații
     3       imprimă apelurile de funcții de nivel înalt
     4       imprimă punctele de control ale funcțiilor de nivel înalt
     9       imprimă apelurile de funcții de nivel mediu
     10      imprimă punctele de control ale funcțiilor de nivel mediu
     80      imprimă intrarea funcției la nivel de protocol
     90      imprimă ieșirea funcției la nivel de protocol

Exemplu:
    export SANE_DEBUG_UMAX1220U=10

ERORI CUNOSCUTE
Scanarea la 600 dpi poate eșua în cazul imaginilor de dimensiuni mari. Dacă primiți în continuare erori de In/Ieș, încercați să întrerupeți alimentarea scanerului pentru a-l reinițializa. Nu există nicio modalitate de a anula o scanare, deoarece controlorul ignoră sane_cancel(). Dacă încercați să scanați o imagine care este prea mică, veți obține erori de In/Ieș. Asigurați-vă că ajustați zona de scanare înainte de a efectua o scanare, deoarece, în mod implicit, zona de scanare este zero.

CONSULTAȚI ȘI
sane(7), sane-usb(5)

Pagina principală (veche):
    http://umax1220u-sane.sourceforge.net/

AUTOR
Marcio Luis Teixeira <marciot@users.sourceforge.net>

ADRESA_DE_EMAIL
sane-devel@alioth-lists.debian.net

RAPORTAREA ERORILOR
Acest controlor nu este întreținut în mod activ. Cu toate acestea, rapoartele de erori și comentariile trebuie trimise la lista de discuții sane-devel. Atunci când raportați erori, vă rugăm să rulați controlorul cu SANE_DEBUG_UMAX1220U stabilit la 10 și să atașați o copie a mesajelor de jurnal.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.